
MARIJOS APMASTYMAS 


ANTANAS MACEINA 


Marijos šimtmetis 


Enciklikos “Fulgens corona“ (1953 m. rug- 
sėjo 8 d.) paskelbtieji Marijos metai esmėje yra 
ne kas kita, kaip apvainikavimas ištiso Marijos 
šimtmečio, prasidėjusio pop. Pijaus IX enciklika 
“Ineffabilis Deus" (1854 m. gruodžio 8 d.), ku- 
ria Nekaltas Prasidėjimas buvo pateiktas tikėti 
kaip dogma, ir užsibaigusio pop. Pijaus XII bule 
“Munificentissimus Deus' (1950 m. lapkričio 1 
d.), kuria buvo dogmatizuotas Dangun Paėmimas. 
Iš tikro, šios dvi tikėjimo tiesos, tarsi stiprūs švie- 
sosvaidžiai, atskleidžia du taškus — pradinį ir 
galinį — tarp kurių vyko Marijos gyvenimas, ir 
sykiu apsprendžia tiek jos pačios vaidmenį iš- 
ganymo sąrangoje, tiek mūsų nusistatymą jos at- 
žvilgiu. Marija išniro žemės kelyje kaip Nekal- 
toji: “apsaugota ir išimta iš bet kokio gimtosios 
nuodėmės sutepimo?' (encikl. “Ineffabilis Deus"), 
ir baigė šį kelią kaip Perkeistoji: “su kūnu ir sie- 
la paimta į dangiškąją garbę" (bulė “Munificen- 
tissimus Deus''). 

Tarp šių dviejų polių išsiskleidė jos būtis: 
ji tapo dieviškojo Logos motina, ji pradėjo už- 
tariamąją veiklą pas savo Sūnų (plg. vestuves 
Galilėjos Kanoje) ji dalinosi Kristaus kančio- 
mis Kalvarijos kalne, ji buvo pavesta šv. Jono 
globai, ji dalyvavo tarp apaštalų šv. Dvasios nu- 
žengimo metu. Vis dėlto nė vienas iš šitų veiks- 
mų — tebūna jie patys savyje ir labai prasmingi 
— nėra Marijos būčiai grindžiamasis ir atbaigia- 
masis. Visi jie yra tik išplaukos iš Marijos gi- 
liausios esmės, kurią ji pati atskleidė Liurdo olo- 
je šv. Bernadetei: “Aš esu Nekaltas Prasidėji- 
mas". Nekaltas Prasidėjimas yra Marijos „pagrin- 
das ir visos jos būties nešėjas. Tai jis išsivystė 


visame jos gyvenime ir visuose jos veiksmuose. 
Marijos būtis yra ne kas kita kaip Nekalto Pra- 
sidėjimo objektyvacija. 


Iš kitos pusės, Dangun Paėmimas yra galuų- 
tinis Marijos užbaigimas. Tai Nekalto Prasidėji- 
mo įvykdymas psichofizinėje Marijos tikrovėje. 
Apsaugojimas nuo gimtosios nuodėmės sutepimo 
buvo Marijos atstatymas į pirmykštę žmogaus 
sąjungą su Dievu, prarastą dėl Adomo kaltės ne 
tik jam pačiam, bet ir visiems jo vaikams. Mari- 
ja “buvo Visagalio Dievo specialia malone bei 
privilegija ryšium su Jėzaus Kristaus, žmonių 
giminės Gelbėtojo, nuopelnais“ (encikl. “Inef. 
Deus'') išimta iš visuotinio atkritimo ir įstatyta 
į tokią būseną, tarsi žmonija nebūtų buvusi nu- 
sidėjusi. Pati būdama nenuodėminga, Marija gy- 
veno tarp nusidėjėlių. Pati rojaus būtybė, ji eg- 
zistavo vargingoje žemėje. Šis dvilypumas kaip 
tik ir apsprendė Marijos gyvenimą. Ji buvo at- 
pirkta savo būties gelmėse, bet ne konkrečiose 
jos apraiškose. Kitaip tariant, Nekaltu Prasidėji- 
mu Marija buvo atpirkta, bet dar ne perkeista. 
Psichofizinėje savo tikrovėje ji nebuvo išvaduo- 
ta iš kančios, iš rūpesčio, iš baimės, iš nežinoji- 
mo... Nekaltas Prasidėjimas nebuvo dar virtęs 
Marijos buvimo regimybe. Tai įvyko Dangun Pa- 
ėmimo aktu arba anuo dieviškuoju perkeitimų, 
kuris kūną prikelia iš mirusiųjų, jį išvaduoja iš 
laiko bei erdvės ir palenkia visiškai dvasios val- 
džiai. Šitoks perkeitimas yra visų mūsų laukia- 
mas pasaulio pabaigoje. Marijos atveju jis yra 
nebe lūkestis, bet tikrovė. Marija jau yra per- 
keista, jau egzistuoja su kūnu ir siela galutinėje 
garbėje (in gloria). Nekaltas Prasidėjimas jau 
yra įvykdytas visa savo pilnatve. 


433 


Štai tarp kokių didžių tiesų Marijos atžvil- 
giu yra įstatytas pastarasis krikščioniškosios is- 
torijos šimtmetis. Senesnieji amžiai buvo daugiau 
įsižiūrėję į Marijos buvimo vidurinį tarpsnį — 1 
jos žemiškąjį kelią. Pradinis ir galinis taškai 
jiems kažkaip lyg ir buvo išsprūdę iš jų dėmesio 
centro. Nors Nekalto Prasidėjimo šventė Rytų 
Bažnyčioje buvo švenčiama jau nuo 6 šimtmečio, 
o Vakarų Bažnyčioje nuo 9-jo, tačiau tik Duns 
Scotas buvo pirmasis iš didžiųjų teologų Vaka- 
ruose, kuris aiškiai teigė absoliučią Marijos lais- 
vę nuo nuodėmės. Šv. Bernardas net kovojo su 
šia tiesa, o šv. Tomas Akvinietis ją aiškiai atme- 
tė kaip nesuderinimą su visuotiniu išganymo rei- 
kalingumu. Maždaug tas pat buvo ir su Dangun 
Paėmimu. Jo šventę Rytuo:e randame jau 5 šimt- 
metyje, o Vakaruose 6-me (Galijoje) ir 7-me (Ro- 
moje). Nepaisant to, ši tiesa dogmatiškai nebuvo 
išvystyta. Jos turinys, jos prasmė, jos ryšys su 
kitomis dogmomis, jos vaidmuo pačiai Marijai pa- 
siliko tamsūs!). Teologai nė tiek jos nenagrinėjo, 
kiek Nekalto Prasidėjimo, tegul ir nevisados tei- 
giama prasme. Todėl šimtmetis, kuris šias abi 
tiesas iškėlė į dogmos rangą, iš tikro yra vertas 
vadinti Marijos šimtmečiu. Jis pastatė Mariją 
prieš mūsų akis visoje jos pilnatvėje. Šiandien 
Marija mums nėra tiktai Dievo Gimdytoja, kaip 
senesniesiems amžiams, bet ir Nekaltoji ir Per- 
keistoji. Mūsų žvilgis yra žymiai paplatėjęs ir pa- 
gilėjęs. Marijos apmąstymas šiandien gali būti 
vaisingesnis, negu seniau, nes mes turime nebe 
vieną išeities tašką, bet net tris, kurie esmingai 
vienas su kitu jungiasi ir vienas kitą pagrindžia 
bei atbaigia. Minint tad šimtametę Nekalto Pra- 
sidėjimo sukaktį ir tuo būdu vainikuojant vieno 
amžiaus marijologines pastangas, neg>lima nesu- 
simąstyti ties šiuo nuostabiu Viešpaties kūriniu, 
ties šia atošvaita iš prarasto pasaulio, tačiau to- 
kia mums sava, tokia pasiilsta, jog ji mums at- 
rodo esanti mūsų pačių atspėjimas ir įvykdymas. 


Marijos paslaptis 


Bizantinėje Rytų Bažnyčios liturgijoje yra 
giedamas “stovinčiųjų himnas“ (akathistos), ku- 
riame Marija sveikinama, kaip “žmogaus min- 
čiai neprieinama viršūnė“, kaip “viršūnė, iškilų- 
si augščiau už išminčių protą“ ir pralenkusi 
“kiekvieną mokslą"?) (Eikos 1 ir 2). Iš kitos ta- 
čiau pusės tas pats himnas vadina Mariją tąja, 
“kuri nušviečia Trejybės paslaptį", veda mus 
“per tamsybes kaip ugnies stulpas" ir išgelbsti 
mus “iš nežinojimo bedugnės" (Eikos 6 ir 9). Ki- 
taip sakant, Marija yra kartu ir tamsi paslaptis 
ir šviesus atskleidimas. Gyvendama malonės pil- 
nybėje ir būdama išskaistinta egzistenciškai, ji 
išsprūsta iš neperkeisto mūsų proto pastangų: 
mes nepajėgiame jos suvokti ne tik kaip kiekvie- 
no Aš-asmens, tojo individuum inefiabile, bet pir- 
moje eilėje kaip sudievintos būtybės, kurioje 
Viešpats specialiu būdu yra apsigyvenęs. Marija 
buvo ir pasiliks mums visados “neišreiškiamos 
išminties paslaptis"? (Eikos 2). 

Antra vertus, būdama vis dėlto mūsų gimi- 
nės atžala, nuodėmingų tėvų vaikas, gyvenusi 
mūsų gyvenimą, patyrusi visą jo kartelį ir tra- 
giką, Marija atsistoja priešais mus kaip šviesi va- 
dovė, kaip įvykdymas amžinų žmonijos lūkesčių, 
kaip “apvalytoji visata“ (Eikos 3) ir sykiu kaip 
“būsimosios dienos Aušra" (Eikos 5). Tai, kas yra 
įvykę Marijoje, turi įvykti ir visoje už Dievą 
apsisprendusioje žmonijoje. Marija atstatyioji 
Jieva, todėl “rojaus vartų anga" (Eikos 4) ir “vi- 
sų žemės giminių džiaugsmas" (Eikos 5). Mari- 
jos kelias yra idealinis atpirktojo kosmo arba 
Bažnyčios kelias, ir Marijos laimėjimas yra idea- 
linis Bažnyčios siekimas. Priimti Dievą į save, 
suteikiant Jam žmogaus paveikslą, perkeisti sa- 
ve pagal Dievą, apsivelkant Jo paveikslu, yra pati 
tobuliausia sąjunga tarp Dievo ir žmogaus, įvy- 
kusi individualiai Kristuje per Mariją ir turinti 
visuotiniu būdu įvykti taip pat Kristuje per Baž- 
nyčią. Asmeninis Marijos buvimas yra išraiška 
visuotinio Bažnyčios pašaukimo laikų tėkmėje. 


Štai kodėl Marija, nepaisant nesuvokiamų 
josios gelmių, visais amžiais yra traukusi savęspi 
mūsų mintį ir širdį. Nuo pat šv. Efremo (303-373), 
vadinusio Dievo „Motiną “slaptingu tašku, jun- 
giančiu žemę ir dangų“, ligi pastarųjų dienų 
krikščionys vis atidžiau svarsto šios nuostabios 
Moters prasmę ir jos reikšmę dieviškoje pasaulio 
sąrangoje. Savo metu šv. Bernardas yra pasakęs: 
“De Maria nunguam satis“ — niekados nėra ga- 
na apie Mariją mąstyti, ją garbinti, ja sekti. 
Krikščionybės istorijoje Marija visados yra bu- 
vusi metafizinės minties, dorinių pastangų ir es- 
tetinės kurybos įkvėpėja. Mąstytojai, kaip šv. 
Bernardas, šv. Bonaventūras, pal. D. Scotas, pal. 
Suso, šv. Pranciškus Salezietis, J. H. Newmanas, 
V. Solovjovas; poetai, kaip Dantė, Jakoponė da 
Todi, Petrarka, Fr. Villon, Corneille, Novalis, F., 
Mistral, Verlaine, Pėguy, Claudel, Rilke; muzi- 
kai, kaip Palestrina, Bachas, Schubertas, Sasnaus- 
kas; tapytojai, kaip Giotto, Murillo, Fra Angeli- 
co, Dūreris, Rubensas, Rafaelis, — visi jie yra 
kreipę savo akis į šią Palaimintąją tarp moterų, 


meėginę įspėti jos paslaptį ir ją išreikšti savo kū- 


riniuose*). Pop. Pijus XII enciklikoje “Fulgens 
corona" sako, kad Nekalto Prasidėjimo dogma 
“davusi nekaltosios Dievo Motinos garbinimui 
galingo polėkio, kuris, kaip ir galima buvo lauk- 
ti, išskle'dė naujų žiedų krikščionijos gyvenime; 
taip pat buvo uoliai ruošiamos studijos nušviesti 
Dievo Motinos kilnumui ir šventumui". Iš tikro, 
jeigu prisiminsime, kokių didingų garbinimo for- 


1) Tamsūs jie tebėra dar ir šiandien. Po 1950 m. lapkri- 
čio 1 dienos Dangun Paėmimas buvo daug aiškina- 
mas istoriškai, truputį morališkai, bet beveik nė kiek 
dogmatiškai — metafiziškai (plg. T. B. Grauslys, 
"Assumpta est in coelum", AIDAI 1951 m. 1 nr.). 

2) Šio himno tekstas yra cituojamas iš P. Regamier OP 
knygos “Les plus beaux textes sur la Vierge Marie", 
Paris 1946, p. 70-77, 

3) Plg. autoriaus str. Marijos garbinimo prasmė, AIDAI, 
1949 m. nr. 26. 

EL GRECO — MARIJOS VAINIKAVIMAS 


El Greco (Dominicos Theotocopoulos), vienas didžiausių barokinio laikotarpio 
tapytojų, turėjęs nepaprastai daug įtakos vėlesnių amžių dailininkams, yra grai- 
kas, gimęs 1541 m. Candijos vietovėje, Kretos saloj. Apie šio vyro jaunystę maža 
teišliko faktų. Tiek yra žinoma, jog Venecijoje mokėsi pas Ticianą, buvo apsi- 
stojęs Romoje, bet, dėl kritiškų pasisakymų prieš Mykolą Angelą kaip tapytoją 
daugelio užsitraukęs nemalonę, turėjo dangintis į Ispaniją. čia, ilgą laiką gy- 
vendamas Toledo mieste, daugiausia piešė bažnyčioms religinius paveikslus ir 
žymių asmenų portretus. Savo linijų laisvumu, nauja spalvine išraiška, įdomia 
figūrų stilistika ir kitomis savybėmis El Greco augštai išsimuša meno pasaulyje. 
Jo paveikslai pagauna žiūrovą ir savo dramatiškumu. Juos galima vadinti dide- 
Išmis religinėmis ekstazėmis. čia dedamas “Marijos vainikavimas'! yra Prado 
muzėjuje Madride. Dailininkas mirė 1614 m. 

mų yra įgijęs pamaldumas Marijai Prancūzijoje 
ir Portugalijoje ryšium su jos apsireiškimais 
Liurde ir Fatimoje; jeigu pažvelgsime, kaip Ne- 
kalto Pras. ir Dangun Paėmimo šventės vis labiau 
virsta ne tik liturginėmis, bet kartu ir visos tau- 
tos, pirmoje eilėje jaunimo, šventėmis, kurios ne- 
sibaigia bažnyčiose, bet esti pratęsiamos į šei- 
mas, į susirinkimų sales, į sueigas; jeigu atkreip- 
sime dėmesio į nuostabiai išaugusią marijologinę 
pastarųjų dešimtmečių literatūrą, — turėsime pri- 
pažinti, kad krikščionybė ne tik kad Marijos ne- 
pamiršo, bet, priešingai, iš lėto, tačiau nepaliau- 
jamai kėlė ją iš paslapties tamsos į minties, kul- 
to ir kūrybos šviesą. Klausimas, kokia teise ir ko- 
dėl Marija užima tiek daug vietos liturginiuose 
metuose, oficialiame bei privatiniame pamal!- 
dume ir mūsų tikėjime, neleidžia nurimti mū- 
sų dienų krikščioniui. Tačiau juo uoliau jis 
jieško atsakymo, juo daugiau užleidžia vietos Ma- 
rijai savo egzistencijoje. Marijos apmąstymas jos 
vaidmens ne tik nesiaurina, bet jį dar praple- 
čia, nes atskleidžia jo vertę bei prasmę. Marijos 
paslaptis virsta vis didesniu šviesos šaltiniu. 


Du keliai į Mariją 
Kokiu tačiau keliu galima geriausiai prie 


šio šaltinio prieiti? — Mariją galima apmąstyti 
dviem atžvilgiais: metafiziškai — religinėje jos 
būtyje, ir morališkai — žmogiškoje jos veikloje. 


Tai yra ne tik metodinė galimybė, bet ir realus 
dvejopumas, kuris glūdi įaustas kasdien mūsų 
kalbamoje maldoje, vadinamoje “Angelo pasvei- 
kinimu?. Joje minėti du atžvilgiai kaip tik išeina 
aikštėn. 

Kai angelas Gabrielis “buvo Dievo siųstas į 
Galilėjos miestą, kurs vadinamas Nazaretas, pas 
mergaitę, pažadėtą vyrui, vardu Juozapas“, jis 
atėjęs tarė jai: “Sveika, malonės pilnoji, Vieš- 
pats su tavimi; tu pagirta tarp moterų" (Luk 1, 
26-28). Šiuo pasveikinimu angelas atsistojo prieš 
Mariją kaip jos būties atskleidėjas: Marija yra 
malonės pilnoji, todėl pagarbinta tarp moterų; 
pagarbinta tuo, kad ji yra pašaukta duoti žmo- 
giškąją gyvybę Augščiausiojo Sūnui. Angelas nie- 
ko iš Marijos neprašo, vadinasi, praktinės jos 
veiklos neiškelia. Šis Dievo pasiuntinys pasilieka 
grynai būties plotmėje. Jis Mariją tik pavadina 
— daugiau nieko. Toje pačioje plotmėje pasilieka 
ir Elzbieta, kurią Marija, netrukus po apreiški- 
mo, aplanko sunkiose jos dienose. Elzbieta, išvy- 
dusi Mariją, sušunka: “Pagarbinta tu tarp mote- 
rų ir pagarbintas tavo įščios vaisius" (Luk 1, 42), 
tuo pakartodama ir papildydama ankstyvesnius 
angelo žodžius. Iš šių dviejų pasveikinimų ir yra 
sudaryta pirmoji maldos “Sveika, Marija“ pusė, 
slepianti savyje grynai būtinį Marijos apibūdi- 
nimą, jos giliausios esmės išreiškimą, jos vietos 
pasaulyje nurodymą. Kalbėdami šią maldą, mes 
savaime, visiškai nesąmoningai daromės metafi- 
zikai Marijos atžvilgiu ir sykiu atliekame gi- 
liausią garbinimo aktą, nes garbinimas savo žo- 
dine išraiška ir yra ne kas kita, kaip kūrinio pa- 


436 


stanga išsakyti dieviškosios prigimties savybes. 
Tai dalyvavimas Apreiškimo gyvūnų pastangose, 
kurie be poilsio dieną ir naktį sako: “Šventas, 
Šventas, Šventas" (Apr. 4, 8). 

Tačiau žemėje keliaujanti žmonija nepasiten- 
kino šiuo tiktai metafiziškai religiniu Marijos es- 
mės išreiškimu arba jos pasveikinimu. Malda 
“Sveika, Marija" jau labai seniai yra įgijusi ir 
antrąją dalį: “Šventoji Marija, Dievo Motina, 
melsk už mus nusidėjėlius dabar ir mūsų mir- 
ties valandą". Tai jau visiškai kitoks kreipinys, 
negu angelo Gabrielio. Jį pridūręs žmogus žvel- 
gė ne į tai, kas Marija yra savo būtyje, bet kas 
ji yra jam pačiam šioje sunkioje žemiškojoje eg- 
zistencijoje. Jis yra nusidėjėlis, vadinasi, atkri- 
tėlis nuo Dievo, tačiau ne sataniška prasme. Jis 
jaučia savo kaltę, gailisi dėl jos, todėl prašo Ma- 
riją, kad ji pagelbėtų jam grįžti atgal, kad ji 
užtartų jį ne tik dabar, bet ypač jo mirties va- 
landą, aną didžio bei lemiančio apsisprendimo 
akimirką. Mergelės esmės antgamtinis spindėji- 
mas čia pasikeičia į Motinos globojantį pergyve- 
nimą. Savaime aišku, kad Marijos veikla žmoni- 
joje išplaukia iš objektyvinio jos pašaukimo. Ma- 
rija atsistoja priešais žmogų kaip jo užtarytoja, 
kaip gailestinga jo motina ir kaip viltis todėl, kad 
ji yra “malonės Pilnoji"?. Marijos veikimas yra 
jos buvimo regimybė. Tačiau ši regimybė liečia 
mus, klystančius ir puolančius žmones; ji yra 
mūsų reikalų bei vargų pažadinta ir į mūsų mal- 
dų žodžius įvilkta. Todėl ją rėikšdami, mes Ma- 
rijos nebegarbiname, bet jos prašome; kitaip sa- 
kant, reiškiame ne jos pačios būtį, bet mūsų 
sunkią egzistenciją. Objektyvinis priėjimo būdas 
čia užleidžia vietą subjektyviniam keliui. Ange- 
lo pasveikinimas virsta žmogaus maldavimu. 


Bažnyčioje šie du keliai niekad nėra buvę 
vienas nuo kito atskirti. Kaip pati Marija negy- 
vena tiktai transcendentinėje tikrovėje, bet vei- 
kia ir istorijoje, taip ir jos apmąstymas savaime 
pereina iš objektyvinio jos esmės atskleidimo į 
jos pagalbos jieškojimą. Vis dėlto vieno ar kito 
kelio pabrėžimas stipriai svyruoja. Kartais Mari- 
ja yra daugiau suvokiama antgamtinėje savo bū- 
tyje, kartais vėl daugiau savo veikloje tarp že- 
mės žmonių. Kartais mūsų dėmesys susitelkia 
daugiau aplinkui “Sveika, Marija", kartais vėl 
daugiau aplinkui “Šventoji Marija". Naujajame 
Testamente motiniškai globojanti bei užtarianti 
Marijos veikla pasirodė tik vieną vienintelį kar- 
tą, būtent, Galilėjos Kanos vestuvėse, kai jau- 
navedžiai pristigo vyno. Tada ji kreipėsi į savo 
Sūnų, sakydama: “Jie nebeturi vyno" (Jon 2, 3). 
Iš Jėzaus atsakymo “mano valanda dar neatėjo" 
(2, 4) aiškiai matyti, kad Marijos kreipimasis 
buvo ne paprastas fakto konstatavimas arba sa- 
votiškos staigmenos pranešimas, bet jaunavedžių 
vžtarimas ir prašymas. Čia Marija pirmą sykį pa- 
sirodė žmogui kaip Mater misericordiae. Bet tai 
yra viskas, ką patiriame apie Mariją jos globo- 
jančios veiklos atžvilgiu. Naujajam Testamentui 
Marija tebebuvo daugiau angelo “malonės Pilno- 


PIJAUS XII MALDA 


2 VCLEANELE MARIJA 


Tavo dangiškosios grožybės sužavėti ir šios žemės Tupesčių 
genami, mes puolame į Tavo rankas, o skaisčiausioji Jėzaus ir 
visų mūsų motinėle Marija, tikėdami Tavo mylinčioje širdyje 
rastą paguodą karščiausiems mūsų troškimams ir saugią priebėgą 
nuo audrų, mus blaškančių iš visų pusių. 

Norint ir puolę savo kaltybėse ir begalinio skurdo nuterioti, 
mes džiaugiamės ir šlovinam nepalyginamuosius Tavo prakilnių- 
jų dovanų lobius, kuriais Dievas Tave pripildė gausiau už bet 
kurį kitą sutvėrimą nuo pirmosios Tavo prasidėjimo akimirkos 
ligi anos dienos, kada, paimtą į dangų, Jisai Tave apvainikavo 
visatos karalienės vainiku. 

O tyriausioji tikėjimo versmė, amžinojon tieson panardinki 
mūsų protus! 

O skaisčiausioji šventumo lelija, savo dangiškąja kvaptimi pa- 
trauki mūsų širdis! 

O pikto ir mirties nugalėtoja, įkvėpki mums didį pasibaisė- 
jimą nuodėme, kuri sielą atstumia nuo Dievo ir paverčia ją pra- 
garo verge! 

O Dievo numylėtine, išgirski didį šauksmą, kylantį iš kiek- 
vienos širdies šiais Tau skirtaisiais metais. 

Švelniai pasilenki prie mūsų skaustamų žaizdų. Atverski pik- 
tadėjus, nušluostyki vargstančiųjų ir prislėgtųjų ašaras, guoski 
vargšus ir nusižeminuosius, malšinki pagiežą, sušvelninki šiurkš- 
tumus, išsaugoki skaistybės žiedą jaunime, globoki šventąją Baž- 
nyčią, ir tegul visi žmonės pasijunta traukiami krikščioniškojo 


gerumo. 
Tavo varde, kuris taip darniai skamba danguje, tegul jie pa- 
žįsta esą broliai, o tautos — vienos šeimos nariai, ir tegul iš to 


pažinimo ištrykšta visuotinės ir tikrosios taikos šviesa. 

O malonioji Motinėle, priimk nužemintus mūsų maldavimus 
ir, labiau už viską, laimėki mums aną dieną, kada, džiaugdamiesi 
su Tavimi, mes galėsime prieš Tavo sostą užtraukti giesmę, kuri 
šiandien skamba ant žemės prie Tavo altorių: 

O gražiausioji Pana Marija! 

Tų esi šlovė, Tu esi džiaugsmas, Tu esi mūsų tautos garbė. 

Amen. 


1953, XI..Z1 


ji", o mažiau 11 šimtmetyje pasirodžiusio ir Ma- 
rijos mišparuose ligi šiol išlikusio himno (“Ave, 
Maris Stella") “Jūros žvaigždė", kuri kaip tik 
prašoma pasirodyti esanti Motina (/monstra te 
esse matrem''), todėl atrišti kaltiesiems pančius, 
grąžinti akliesiems šviesą, nuvyti visas Mums 
gresiančias blogybes ir išreikalauti mums visokių 
erybių'). 
o L eaE pasveikinimo šviesoje Marija buvo 
pergyvenama visais pirmaisiais krikščionybės 


amžiais, kurie į Marijos egzistenciją žiūrėjo kaip 
į laidą, kad Kristus yra ne sapnas ir ne išgany- 
mo ilgesio susiklostymas mito pavidalu, bet tik- 
rai įsikūnijęs ir gimęs Dievažmogis, moters sū- 
nus, todėl mūsų giminės brolis (plg. šv. Ignacas 
kankinys). Iš kitos pusės Marija buvo ypač pa- 
brėžiama kaip Naujoji Jieva, kuri sutrynusi žal- 


Mala nostra pelle, 
Bona cuncta posce“". 


4) “Solve vincla reis, 
Profer lumen caecis, 

Romas 


čiui galvą ir tuo būdu padėjusi pagrindą visos 
žmonijos išganymui (plg. šv. Justinas, šv. Irenė- 
jus, Klemensas Aleksandrietis, Origenas). Taip 
pat Marijos kaip Dievo Gimdytojos klausimas 
buvo pagrindinė tema antrojoje ketvirtojo ir pir- 
mojoje penktojo šimtmečio pusėje, kol Efezo 
(431), o vėliau Chalcedeno (451) susirinkimai šį 
klausimą galutinai išsprendė ir Nestorijų, Theo- 
tokos neigėją, pasmerkė. 

Rytuose šisai objektyvinis Marijos svarsty- 
mas buvo ir pasiliko žymiai ryškesnis, negu Va- 
karuose. Net šv. Augustinas negali šiuo atžvilgiu 
prilygti graikų Bsžnyčios Tėvams. Lotyniškoji 
literatūra apie Mariją ligi pat 11 šimtmečio yra 
labai skurdi: šiuo retu kilo himnų ir maldų (O 
gloriosa Domina, Ave Maris Stella, Regina coeli, 
Salve Regina, Gaude Dei Genitrix); šiuo metu 
šv. Ildefonsas rešė Marijos amžinosios Mergystės 

Viesulas — Kristaus Gimimas (litografija) 


apgynimą, o šv. Petras Damianas aiškino “Gies- 
mių Giesmės' Sulamitę Marijos prasme. Tačiau 
tai yra beveik ir viskas, ką lotyniškieji Vakarai 
yra sukūrę per antrąją pirmojo tūkstantmežio 
pusę. O vėliau, pradedant 12 šimtmečiu, kai šv. 
Anzelmas žvelgė į Mariją kaip į Mater dolorosa 
ir nurodė visam vėlesniam pamaldumui kelią; 
kai šv. Bernardas pergyveno Mariją kaip tarpi- 
ninkę tarp žmogzzus sielos ir Kristaus; kai šv. 
Domininkas sustatė rožančiaus maldą; kai šv, 
Bonaventūras garbino M:riją todėl, kad ji “vyriš- 
ka širdimi" teikėsi atiZuoti savo Sūnų žmonių 
giminės išganymui, — tai visas šis vakarietiškas 
svarstymas jau buvo nešamas daugiau psicholo- 
ginių-subjektyvin'ų žemėj gyvenančio ir kovo- 
jančio žmogaus reikalų, o mažiau ontologinės-ob- 
jektyvinės Marijos būties ir jos vaidmens išgany- 
mo tvarkoje. 


Jakoponė ir Romanos 


2 Vakarų ir Rytų Bažnyčios nusistatymą Ma- 
rijos atžvilgiu geriausiai galima suprasti, palygi- 
nus du liturgijoje vartojamus himnus, kurie yra 
to paties turinio ir beveik net to paties pavadini- 
mo, kurie tačiau yra kilę iš visiškai kitokio priė- 
jimo būdo ir todėl atskleidžia visai kitokį pergy- 
venimą. Tai garsusis pranciškono Jakoponės da 
Todi (1228-1306) “Stabat Mater'', kuriam Pales- 
trina parašė nemirtingą muziką; ir Kuros (Bi- 
zantijoje) kunigo Romanos (5 šimt.), konvertito 
iš žydų religijos, “Himnas Mergelės po kryžiumi". 


Jakoponės kūrinys yra vienas ištisas žmo- 
gūus prašymas leisti jam įsijungti į Marijos, sto- 
vinčios po kryžiumi, kančią. Vaitojančią jos sielą, 
sutrintą ir kenčiančią, yra pervėręs kalavijas, to- 
dėl ji liūdi, regėdama savo viengimio Sūnaus 
kančias. Joks žmogus negalėtų neverkti, maty- 
damas Kristaus Motiną, apimtą tokio didžio 
skausmo; nė vienas negalėtų apmąstyti Marijos 
neliudėdamas. Ir čia autorius kreipiasi į šiąją 
Mater dolorosa, kad ji pajausdintų savo skaus- 
mus jo širdyje; kad ji leistų jam kartu su ja 
vaitoti; kad Nukryžiuotojo žaizdos?) įsmigtų į jo 
širdį; kad jis dalyvautų Kristaus kančiose, neš- 
tų Jo mirtį, apmąstytų Jo skausmus, apsvaigtų 
kryžiumi ir krauju. Himnas baigiasi prašymu, 
kad Kristus teiktųsi leisti per savo Motiną pa- 
siekti pergalės palmę ir patekti į rojaus garbę. 
Šisai himnas yra poetinė išraiška Vakaruose įvy- 
kusio posūkio nuo triumfuojančiojo Kristaus į 
kenčiantįjį; posūkio, kuris prasidėjo su šv. An- 
zelmu, o per šv. Pranciškų Asyžietį ir šv. Domi- 
ninką įsitvirtino vakariečio žmogaus religingu- 
me“). Nuosekliai tad ir Marija įgijo kitokių bruo- 
žų. Kai nukryžiuotasis virsta mūsų apmąstymų 
objektu, tai Mater dolorosa savaime pridengia 
Immaculata spindėjimą. Adomo iš St. Victor aba- 
tijos Paryžiuje (miręs 1177) himnas “Salve, Ma- 
ter Salvatoris", turbūt, yra pastarasis lotyniško- 
sios viduramžių poezijos kūrinys, kuriams Ma- 
rija dar pasirodo didingu Nekaliosios pavidalu 
ir kuriame Dolorosa yra d-r beveik neizučisma: 
“Sveika, šventojo Žodžio Motina; žiede, išspro- 
gęs iš erškėčių; žiede be dyglų; Žiede, krūmo 
garbe; krūmas — tai mes, sudraskyti nuodėmės 
spyglių, bet tų spyglių nepažinai ... Sveika, mer- 
gelių garbė, žmonių tarpininke, išganymo moti- 
na... Žmonijos garbe... šviesa be šešėlių" ir tt. 
— ištisas Marijos esmės išsakymas nuostabiais 
vaizdais bei palyginimais. Vėliau Marijos himnai 
persisveria kryžiaus pusėn, ir juodas gedulo Šy- 
das pridengia žydrią Perkeistosios skraistę. Ja- 
koponės “Stabat Mater“ yra ryškiausia šio gedu- 
lo išraiška. 

Romanos himnas yra dialogas tarp Motinos 
ir Sūnaus. Čia Marija taip pat stovi po kryžiumi, 
tačiau re jos individualinė kančia sudaro jos pa- 
sikalbėjimo su Kristumi turinį. “I kokias vestu- 
ves Tu skubi?" — klausia ji Jėzų. — “Ar vėl pa- 
versi vandenį vynu? Ar man reikia Tave sekti, 


Sūnau, ar pasilikus Tavęs palaukti?... Petro nė- 
ra su Tavimi; to Petro, kuris sakėsi Tavęs nepa- 
liksiąs, nors jam ir mirti reikėtų... O kiti, ar- 
timieji ir sūnūs, kurie turės teisti dvylika gimi- 
nių, — kur jie dabar visi?"7). Kristus ramina 
verkiančią savo Motiną tuo, kad Adomas nega- 
lėtų būti išgelbėtas, jeigu Jis nekentėtų ir ne- 
mirtų. Marija tai turėtų žinoti ir todėl nesiskųs- 
ti: "Netinka Tau raudoti! Tau, kuri buvai pava- 
dinta malonės Pilnąja". Jėzus net liepia jai “ženg- 
ti džiaugsme", nes Jis skubinąsis išpildyti valią 
To, kuris yra Jį siuntęs. Ji turinti nenusigąsti, 
jei Jo mirtis sukelsianti “sąmyšio kūrinijoje": jei 
plyšianti šventyklos uždanga, sudrebėsią kalnai, 
atsiversią kapai. Himnas baigiasi kreipimusi į 
Kristų, kurio “kančia yra išminties bedugnė“ ir 
kuris leidęs šventajai Mergelei Jį vadinti “mano 
Sūnau ir mano Dieve“ — žodžiai, kuriais užsi- 
sklendžia kiekvienas šio ilgo himno posmas. 

Kaip šių himnų turinys rodo, Jakoponės išei- 
ties taškas yra individualinė Marijos kaip moti- 
nos skausmo drama, Romanos — visuotinė atpir- 
kimo drama, kurioje kančios reikalingumas da- 
ros Mūsų protui nesuvokiamas. Nors kenčiąs Iš- 
ganytojas savo Motinai ir aiškina, esą, Jis turįs 
kentėti todėl, nes kitaip Adomas negalėsiąs būti 
išgelbėtas, vis dėlto Marija nėra įtikinama šiuo 
aiškinimu ir savo Sūnui atsako: “Juk Tu tiek 
daug išgydei nekentėdamas: raupsuotąjį — Tau 
pakako tik panorėti, ir jis buvo apvalytas; pa- 
raližuotąjį — jo raumenis Tu suminkštinai be 
jokio vargo; akląjį — vienu savo žodžiu Tu grą- 
žinai jam regėjimą... Visi daiktai Tau palenk- 
ti, nes visus juos sukūrei. Kodėl tad dabar skubi 
(kentėti), mano Sūnau?'' Iš tikro, jeigu pati Ma- 
rija buvo atpirkta, apsaugojant ją nuo nuodėmės 
Viešpaties noru, kodėl šitokiu būdu negalėjo bū- 
ti išganytas ir visas pasaulis? Romanos himnas 
sklaido didžią kančios paslaptį, nes į ją žiūri ne 
psichologiškai, kaip Jakoponė, bet metafiziškai, 
ir sieja ją ne su žmogaus užuojauta kenčiančiai 
Marijai, bet su Dievažmogio laisvu apsisprendi- 
mu mirčiai. Todėl nors šiedu himnai savo moty- 
vais ir yra labai panašūs, pats giliausias jų 
nusistatymas Marijos atžvilgiu yra labai skirtin- 
gas. Tiek Jakoponės, tiek Romanos Marija yra, 
tiesa, Mater dolorosa. Tačiau Jokoponė žiūri į ją 
individualiai ir žmogiškai, o Romanos ją svarsto 
atpirkimo paslapties šviesoje. Jakoponės žvilgis 
ateina iš Žmogaus stebėtojo, kuris pats jaudi- 
nasi ir verkia; Romanos — iš Dievo Atpirkėjo, 
kuris kenčia ir savo kančia mums užmena neat- 
spėjamą mįslę. 

Tai ir yra Vakarų bei Rytų priėjimo kelias. 
Vakarams Marija yra daugiau individualinė as- 


5) Brevioriuje šis himnas yra vartojamas sutrumpintas, 
todėl tolimesnių kreipinių į Mariją ten nėra. 

6) Plačiau apie tai autorius rašo savo knygoje apie šv. 
Pranciškų: “Saulės Giesmė", skyriuje “Kančia ir 
mirtis". 

7) šio himno tekstas yra cituojamas iš minėtos P. Rega- 
mier antologijos, p. 78-87. 

menybė, Mirjam iš Nazareto, radusi malonės pas 
Viešpatį, todėl Jo išpuošta, išugdyta, perkeista ir 
apvainikuota. Rytams ji yra daugiau kosminio 
prado reiškėja: Genezės bei Apokalipsės Moteris, 
todėl slepianti savyje išganymo vyksmą, jį ne- 
šanti ir išreiškianti. Be abejo, Vakarai žino, kad 
Marija yra ir visuotinio atpirkimo individualus 
įvykdymas, o Rytai žino, kad Marija yra ir isto- 
rinė asmenybė. Tačiau ne šis teorinis žinojimas 
apsprendžia pagrindinį vienų ir kitų kelią į Ma- 
rijos paslaptį, bet egzistencinis pergyvenimas. 
Vakarų pergyvenimo centre stovi Dievo Gimdy- 
toja, taigi Motina, susirūpinusi žmonėmis, ku- 
riems jų vestuvėse pristigo vyno. Marijos elgesys 
Galilėjos Kanoje yra apsprendžiamasis vakarie- 
čio nusistatymas jos atžvilgiu. Tuo tarpų Rytų 
pergyvenimo centre stovi Nekaltoji Mergėlė, tai- 
gi Avinėlio Sužadėtinė, apsiausta saule ir apvai- 
nikuota žvaigždėmis. Jos kova su slibinų yra ap- 
sprendžiamasis rytiečio nusistatymas jos atžvil- 
giu. Būtų klaida vieną kurį iš šių pergyvenimų 
priimti, o kitą atmesti. Abu jie yra pagrįsti, nes 
abu išplaukia iš pačios Marijos. Mums svarbu tik 
įžvelgti, katras nusistatymas galėtų sėkmingiau 
atskleisti Marijos esmę ir jos reikšmę. 


Marija ir Ona 


Jeigu neklystame, tai pati Marijos savisą- 
monė mums teikia gairių, kuriuo keliu reiktų ei- 
ti, norint sėkmingai apmąstyti jos paslaptį. 

Nors Marija ir buvo nekaltai pradėtoji, va- 
dinasi, nenuodėminga gimtosios nuodėmės pras- 
me, tačiau ligi jos sąmonės šviesos ši palaiminta 
būsena ilgai nebuvo prasiskverbusi. Marijos ne- 
nuodėmingumas juk buvo ne jos asmeninis ap- 
sisprendimas, bet Viešpaties apsprendimas, pa- 
slėptas nuo jos žinios. Todėl kai angelas Gabrie- 
lis jai tarė: “Sveika, malonės pilnoji“, Marija 
“nusigando jo žodžių ir manė sau, koks čia yra 
tas pasveikinimas" (Luk 1, 29). Malonės pilnybė 
gyveno joje nuo pat pirmojo jos egzistencijos 
akimirksnio. Angelas jos neatnešė, bet tik ap- 
reiškė, kad Marija yra “išlaisvinta iš nuodėmės 
vergijos, todėl visa graži, visa tobula“ (encikl. 
“Inef. Deus''). Ir vis dėlto jos sąmonė viso to pir- 
miau nesuvokė ir todėl šios šviesos nusigando 
apreiškimo metu. Ligi angelo pasveikinimo Mari- 
ja nežinojo, kas ji esanti. 

Užtat nuostabiai ryškiai šis žinojimas, ši sa- 
visąmonė prasiveržė Marijos susitikime su savo 
giminaite Elzbieta. Išgirdusi Marijos pasveikini- 
mą, Elzbieta “sušuko dideliu balsu ir tarė: Iš kur 
man tai, kad mano Viešpaties motina ateina pas 
mane?" (Luk. 1, 42-43). Tada Marija atsakė į šį 
šūksnį ne kukliai ir baimingai, kaip angelui “Te- 
būna man taip — fiat“ (Luk 1, 37), bet didinga 
"Magnificat" giesme: “Mano siela garbina Vieš- 
patį, ir mano dvasia džiaugiasi Dievuje, mano Iš- 
ganytojuje" (Luk. 1, 47). 

“Magnificat"'" yra parafrazė Onos, Samuelio 
motinos, giesmės, kurią ši giedojo, atvedusi Sa- 


440) 


muelį šventyklon ir skirdama jį, kaip buvo ža- 
dėjusi, Viešpaties tarnybai (plg. 1 Kar. 2, 1-10). 
Abi šios moterys — Ona ir Marija — pradeda 
savo giesmes tuo pačiu širdies džiaugsmo pareiš- 
kimu (“exultavit cor meum in Domino“ — Ona; 
“exultavit spiritus meus in Deo“ — Marija) ir 
dėl to paties pagrindo, būtent, dėl motinystės. 
Abi jos buvo nevaisingos: Marija dėl pažado “aš 
nepažįstu vyro“, (Luk. 1, 34), Ona — dėl įsčios 
užsklendimo (plg. 1 Kar. 1, 5). Tačiau į jas abi 
Viešpats pažvelgė, ir jos abi tapo motinomis. To- 
dėl jos abi dabar garbina Dievą, nesuvokiamą 
savuose keliuose: galinguosius Jis paverčia silp- 
nais, o silpnuosius sustiprina; alkstančiuosius Jis 
pasotina, o turtuolius paleidžia vėjais. Abi mo- 
terys naudoja tas pačias priešginybes Dievo ga- 
lybei išreikšti (plg. 1 Kar. 2, 4 — Luk. 1, 52; 1 
Kar. 2, 5 — Luk. 1, 53). Tačiau ir vėl: kiek Ona 
pasilieka subjektyvinio pergalės jausmo sienose, 
tiek Marija savame išaugštinime regi visuotinių 
perspektyvų. Ona buvo Elkano žmona. Bet būda- 
ma nevaisinga, ji turėjo iškęsti daug patyčių iš 
kitos to paties Elkano žmonos Peninos (plg. 1 Kar 
1, 6). Užtat pagimdžiusi Samuelį, Ona pasidi- 
džiuodama tarė savo giesmėje: “Didi tapo mano 
stiprybė Viešpatyje, ir mano burna drąsiai kal- 
basi su priešais“ (2, 1). Penina dabar turėsianti 
nutilti, patyčios pasibaigsiančios, paniekinta mo- 
teris atsitiesianti. Tų pačių aidų girdėti ir Mari- 
jos “Magnificat'"'. Tiesa, Marija buvo atsisakiusi 
motinystės sava valia. Tačiau tai nereiškia, kad 
šis atsisakymas jai buvo lengvas ir kaip mote- 
riai apskritai, ir kaip izraelitei, nes jos tautoje 
nevaisingumas buvo laikomas negarbe ir net 
Viešpaties bausme. Todėl angelo pasiūlymo pra- 
dėti įsčiuje ir pagimdyti sūnų (plg. Luk 1, 31) 
Marija neatmeta iš esmės, bet tik klausia, “kaip 
tai įvyks", kadangi ji nepažįstanti vyro. Ir Ma- 
rija lengvai atsidūsta patyrusi, kad motinystė jai 
ate's ne iš vyro valios, bet iš Dievo: jai bus nu- 
imta negarbė prieš savo tautą, jai bus pašalintas 
visą gyvenimą ją sekiojąs pažeminimas ir sykiu 
bus išsaugotas vyro nepažinimas. Savo giesmėje 
ji šį atodūsį ir išreiškia žodžiais: “Jis pažvelgė į 
savo tarnaitės žemumą" (Luk 1, 48). Negimdyda- 
ma ji stovėio žemiausioje Izraelio moterų vieto- 
je. Tačiau Viešpats pasigailėjo jos ir ją pakėlė iš 
jos pažeminimo, kaip ir Oną. 

Tačiau tuo šių dviejų moterų bendras kelias 
ir baigiasi. Ona iš savo motinystės nedaro jokių 
objektyvinių išvadų. Ji neturi jokio pašaukimo 
ateičiai. Ji pagimdė Samuelį, atvedė jį šventyk- 
lon, atidavė Eliui ir tuo savo paskirtį atliko. Jos 
giesmėje nejausti nieko, kas pralaužtų subjekty- 
vios motinystės sienas ir įgytų visuotinės reikš- 
mės. Šitokios savisąmonės Onoje nėra. Ji grįžta 
su savo vyru namo, ir tuo jos misija baigiasi. Vi- 
sai kitaip save pergyvena “Magnificat? Marija. 
Ji pradeda, sakėme, kaip Ona; ji net ir baigia 
savo giesmę, kaip Ona. Tačiau viduryje esama 
posmų, kurie Mariją esmingai atskiria nuo Onos: 
"Štai, nuo dabar visos kartos vadins mane palai- 

minta, nes didelių dalykų padarė man Galinga- 
sis, kurio vardas šventas" (Luk 1. 48-49). Suti- 
kusi būti Išganytojo motina ir savyje nešiodama 
įsikūnijusį Žodį, Marija suvokė, kad jos Motiniš- 
kumas yra daugiau, negu tik paprastas įsčios 
atvėrimas naujai gyvybei. Ji suvokė, kad tapti 
Logos keliu į žmoniją yra tik vienas iš tų “di- 
džių dalykų", kurių Galingasis jau yra padaręs 
jos būtyje. Ji suvokė, kad jos motinystė yra joje 
glūdinčios malonės pilnybės išsiskleidimas, todėl 
nesibaigsianti su Atpirkėjo gimimu, bet vyksianti 
amžių amžiais. Angelo atskleista malonė būsianti 
vaisinga visų laikų tėkmėje, ir jos nešėja būsianti 
vadinama palaiminta visų žemės giminių. Angelo 
pasveikinimas būsiąs kartojamas visur ir visados, 
nes jis išreiškiąs pačią giliausią sveikinamosios 
esmę. Per Magnificat" Marija prabilo jau ne 
kaip menka ir savų tautiečių niekinama mergai- 
tė, bet kaip žmonijos atstovė Viešpaties akivaiz- 
doje. Ji suvokė savo vaidmenį pasaulio istorijo- 
je, ji suprato savo paskirtį išganymo tvarkoje ir 
visa tai išreiškė savo giesmėje, atsakydama į Elz- 
bietos nuostabos šūksnį. “Magnificat'? yra Mari- 
jos sąmonės prasiveržimas; tačiau sąmonės, ku- 
rios turinys yra ne subjektyvus jausmas, bet ob- 
jektyvinė palaimintosios būties samprata. Todėl 
čia Marija žvelgia ne tiek į praeitį, atsimindama 
savo pažemintą padėtį tautoje dėl nekaltybės pa- 
žado, kiek į ateitį, į istorinį išsiskleidimą jai 
Viešpaties padarytų “didžių dalykų". Jeigu Onai 
jos giesmė reiškė jos paskirties užbaigą, tai Ma- 
rijai jos “Magnificat" reiškia jos pašaukimo pra- 
džią, jos pirmą žingsnį į Apvaizdos nubrėžtą jai 
uždavinių lauką. Buvusi kukli ir baiminga Naza- 
reto Mergaitė, išsigandusi angelo žodžių, dabar 
atsistoja visu savo didingumu: “ Magnificat"? pos- 
muose mes iš tikro jaučiame Apokalipsės Moterį, 
kuriai duota “du didelio erelio sparnu" (Apr. 12, 
14). Ar tai neprimena mums šv. Petro Sekminių 
dieną, kada šis, anksčiau visokeriopai svyravęs 
ir lūžęs vyras, gavęs Šv. Dvasią, staiga suvokia 
savo galią ir savo paskirtį, todėl drąsiai išeina 
prieš minią ir pradeda skelbti Jėzų (plg. ApD 2, 
14), kurio dar taip neseniai buvo po priesaika iš- 
sigynęs (plg. Mork. 14, 71). Kaip šv. Dvasia su- 
teikė savisąmonę Petrui, taip lygiai ta pati šv. 
Dvasia, apdengusi savo šešėliu Mariją apreiški- 
mo metu (plg. Luk 1, 35), atskleidė jai jos kelią 
žmonijos gyvenime. Abiem tačiau atvejais — ir 


Petro, ir Marijos — šis savęs suvokimas reiškė 
ne subjektyvinį žmogiškąjį pergyvenimą, bet ob- 
jektyvinę būtį, malonės perkeistą ir įjungtą į at- 
pirkimo žygį. 


Musų kelias 


Jeigu tad klausiame, kuriuo keliu — subjek- 
tyviniu, išeinant iš nusidėjusiojo žmogaus reika- 
lų, ar objektyviniu, išeinant iš atpirktosios Mari- 
jos būties — geriau būtų galima prisiartinti prie 
Marijos paslapties, tai “Magnificat, kaip Mari- 
jos savisąmonė, mums rodo objektyvinį kelią, 
nes juo žengė ir pati Marija, didžiuodamasi savo 
giesmėje ne tuo, ką ji veiks, bet tuo, kas jis bus 
ir jau yra. Tuo ji, be abejo, nepaneigė būsimos 
motiniškai globojamosios savo veiklos. Galilėjos 
Kanos kreipinys “jie vyno nebeturi" bus jos am- 
žiais kartojamas savo Sūnui. Vis dėlto ne dėl 
šių būsimų savo darbų ji teigė, kad ją vadinsią 
palaiminta visos giminės. Jai skirsima garbė švi- 
tėjo jos sąmonėje ne kaip žmonių padėka už jos 
geradarybes, bet kaip Viešpaties pagarbinimas 
dėl joje gyvenančios malonės pilnybės. Visos ger- 
darybės, kurias Marija vykdys istorijos eigoje, 
turės būti tik šios pilnybės išsiskleidimas, apsi- 
reiškimas, tik istorinė regimybė to, kas neregimai 
ją padarė Šv. Dvasios Sužadėtine. 

Štai kodėl mums ir atrodo, kad Marijos es- 
mę atskleidžia ne tiek Mater dolorosa ir ne tiek 
Mater misericordiae, kiek gratiae plena, Immacu- 
lata, tasai tikrinis Marijos vardas, angelo ištar- 
tas paties Dievo pavedimu ir Marijos pakartotas 
jos pačios lūpomis šv. Bernadetei. Marija susi- 
mąstė, išgirdusi šį savo vardą: “Koks čia yra tas 
pasveikinimas?" (Luk 1, 29). Ar tai nėra nuro- 
dymas, kad kaip tik ties šiuo vardu turime susi- 
mąstyti ir mes? “Kas yra Toji, kuri ateina iš dy- 
kumų, atsirėmusi į savo Mylimąjį?“ (Giesmių 
Giesmė 8, 5). “Kas yra toji, kuri žvelgia žemyn, 
kaip aušra; graži, kaip mėnuo; gryna, kaip saulė, 
ir vis dėlto baisi, kaip liūtai?“ (6, 10)? 


Pastaba. — šis straipsnis yra įvedamasis skyrelis auto- 
riaus rašomai marijologinei studijai “Malonės Pilno- 
ji"; ji turėtų būti mažas įnašas į jubilėjines Nekalto 
Prasidėjimo pastangas mūsų tautoje, kurios tėvynė * 
jau iš seno yra vadinama terra marianna, kuri ta- 
čiau dar nė sykio nebuvo kiek atidžiau susimąsčiusi 
ties Nekaltosios paslaptimi. 

JUOZAS 
ALBINAS 


HERBAčIAUSKAS 


Žiupsnelis atsiminimų 


Nedaug kartų tėra man tekę jį susitikti bei 
pasikalbėti; betgi įspūdžiai pasiliko nekasdieniš- 
ki. Taip pat buvo, kai sekiau jį iš tolo ar skai- 
čiau jo rašinius, ar veizdėjau jo atvaizdus. Vis 
atrodė jis man įdomus, vertingas, nepaprastas, 
net keistas. Nesistebiu, kad daugeliui savo ben- 
dralaikių, o ypač jaunesniajai kartai, jis stipriai 
imponavo; 0 menininkai tapytojai labai mėgo 
daryti jo portrėtus; ir kurgi nedarys! Tokia 
grakščiai tauri galva su ilgais vešliais plaukais; 
toks ryškus ir gražus indoarijiečio profilis; tokia 
augšta mąstytojo kakta; tokios dailios, gilios, 
reikšmingos akys; tokia forminga bei proporcin- 
ga nosis; tokios dailiai išpjautos lūpos, bešyp- 
sančios mįslingai — tartum paniekiamai ar pa- 
šiepiamai, o išdidžiai. 

Nors jis man atrodė įdomus, bet, prisipa- 
žinsiu, labai neimponavo: neatrodė turįs dides- 
nės erudicijos ar mąstąs giliai, ar galvojąs griež- 
tai logiškai. Ir šiaipjau kaip Žmogus netraukė 
manęs giliau susipažinti ar suartėti, nes stipriai 
skyrėsi savo pasaulėžiūra, mąstysena ir tempe- 
ramentu, o nesistengė ar nemokėjo lengvai priei- 
ti prie žmogaus, lipšniai prakalbėti, pasitikimai 
praskleisti vidų ir nuoširdžiai susibičiuliauti. 
Toks buvo jis, mažiausia, bent mano ar, sakysi- 
me, Jakšto ar Maironio atžvilgiu. Betgi susido- 
mėti bene kiekvieną priversdavo. Tad susidomė- 
jau juo nuo pat jo pasirodymo mūsų raštijos pa- 
dangėje. 

Atsiminimus rašant, man teko pastebėti, kad 
beveik kiekvienas įžymesnis asmuo, prieš pasi- 
reikšdamas tau savo tikrovine būtybe, pirma pa- 
siekia tave savo dvasine emanacija, kurią sklei- 
džia žmonių opinija, jo arba apie jį raštai — tar- 
tum jis mestų tavo link ilgą šešėlį, kuris, lyg 
koks heroldas, skelbia: “Jis ateina!" Taip man 
buvo Herbačiausko atveju: dar jo savo akimis 
neregėjęs, jau gavau perskaityti bene pirmąją 
jo knygutę: Erškėčių Vainikas. Tai buvo apie 
1906-08 metus. Autorius pasirašė “Jaunutis Vie- 
nuolis". Vardas neblogai atitiko knygelės turinį 
bei toną: Vienuolis — rimtas bei uolus, karštai 
sielojąsis augščiausiaisiais tautos reikalais: Jau- 
nutis — jaunai, "originaliai", labai drąsiai, pa- 
tetiškai — jausmingai deklamuojąs madines min- 
tis bei reiškiąs tokias pat nuotaikas. Knygelė 
mums, anuomet jauniesiems, labai patiko, ir mes 
palaikėme autorių nemaža žadančiu rašytoju. 
Keista, kad jis mūsų lūkesčių toli gražu nepatei- 
sino. 


442 


KAN. M. VAITKUS 


Bet jau ir anais laikais Herbačiauskas ne vi- 
suomet bylojo taip tauriai bei pakiliai, kaip Erš- 
kėčių Vainike: kilus ginčui, net ir privačiam, 
griebdavos ne kartą šiurkščių, net užgaulių žo- 
džių. Taip jisai anuo pat metu labai nemanda- 
giai išplūdo Adomą Jakštą savo laiškuose anam 
Tautos veteranui dėl kažkurių ten ideologinių ar 
kurių kitų dalykų. Apie tai A. Jakštas yra man 
rašęs į Peterburgą iš Kauno 1907-1908 metais, o 
prieš savo mirtį dar ir žodžiu pasakojęs (savo 
korespondenciją su Herbačiausku Jakštas grei- 
čiausiai bus atidavęs į Vytauto Didžiojo univer- 
siteto archyvą). Idomu, kad Herbačiauskas, sul- 
tingai ir stipriai iškoliojęs Jakštą savo laiškuose, 
kiek vėliau, kaip niekur nieko, apsilankė pas 
įžeistąjį ir ramiai šnekėjosi: vyras turėjo drąsias 
akis, kurias ne bet kurie dūmai grauždavo. 

Anais laikais Herbačiauskas lankė Krokuvos 
universitetą. Tuomet Krokuvoj studijavo meną 
A. Varnas, I. Šlapelis, Vienožinskas, Staneika. 
Iš-to ratelio teko girdėti, kad Herbačiauskas savo 
studijų metu labai domėjęsis A. Mickevičium, 
ypač jo “Vėlinėmis", kur labiausiai žavėjęsis 
Konrado Improvizacija. Iš Krokuvos ir pradėjo 
po Lietuvą plisti ne vien Herbačiausko garbė, 
kaip originalaus bei drąsaus rašytojo publicisto, 
bet ir kaip savotiško keistuolio “dvasininko", ku- 
ris santykiaująs su dvasiomis ir keletą silpna- 
nervių (matyt, ir silpnagalvių) moterėlių iš pro- 
telio išvaręs ir į savižudybę atvedęs. Her- 
bačiausko dvasiomis net kai kurie vyrai tikėję. 
Uoliausiasis tų tikinčiųjų buvęs dailininkas Sta- 
neika. Žodžiu sakant, jau tuomet Herbačiauskas 
buvęs laikomas (o ir pats save laikęs) lyg kokiu 
burtininku ar pranašu. Betgi tas burtininkas ir 
pats savo dvasių kartais bijodavęs. A. Varnas ne- 
seniai man papasakojo, jog sykį Herbačiauskas 
atėjęs ir droviai pasisakęs bijąs vienas nakvoti 
savo kambary: kažkas neregimas ateinąs laip- 
tais bei koridorium ligi uždarų jo kambario du- 
rų, sustojąs ir laukiąs; o atidarysi duris ir pažiū- 


rėsi — nieko! ... Tik, jam vėl užsidarius, tas ne- 
regimasis iš lėto vėl paeinąs šalin ir išeinąs į 
gatvę... Herbačiauskui prašant, kuris ten iš šių 


(bene Varnas) bandęs su juo nakvoti ir tikrai 
g'rdėjes neregimąjį ateinant, sustojant prie durų 
ir paskui išeinant į gatvę, o žiūrint pro langą, 
nebuvę matyti, kad kas būtų išėjęs... Kaip ten 
buvo, taip, — o viena aišku: Herbačiauskas, bent 
tam tikroj apimty, savo dvasias tikėjo, o nebu- 
vo vien tik bliageris ar mistifikatorius. 


Atūžė pirmasis pasaulinis karas. Daugelį mū- 
sų toji audra išnešė ir išmėtė po giliąją Rusiją. 
Keletą metų nieko nebuvo girdėti apie Herba- 
čiauską lietuvių tarpe Rusijoj, bet ir vokiečių 
okupuotojoj Lietuvoj jis viešai nesireiškė (bent 
ryškiau ir plačiau): matyt, buvo pasilikęs Lenki- 
joj, kur jau buvo vedęs, ar tuomet vedė, vieną 
lenkaitę. 


Bet, pasibaigus karui ir įsikūrus Nepriklau- 
somajai Lietuvai, Herbačiauskas veikiai pasiro- 
dė mūsų padangėj su jau gatavu gabaus, pažan- 
gaus, originalaus rašytojo, keistuolio dvasių šau- 
kėjo, ateities pranešėjo vardu. Ir, kaip toks, jis 
eme netrukus reikštis. Bene jau 1919 metų pra- 
džioje Kaune, Rotušės salėj, jis skaitė gausokai 
publikai paskaitą. Nuėjau ir aš pamatyti ir pa- 
šiklausyti gyvo to keistuolio. Visų tos jo paskai- 
tos smulkmenų, žinoma, tiksliai nebeatsimenu. 
Pasiliko man atminty vien, kad jis kalbėjo leng- 


vai, gana aiškiai, gana paprastai, be kokių pokš- 


tų, “stiprių žodžių“ ar išsišokimų bei susirėmi- 
mų (kaip kad jam vėliau neretai pasitaikydavo). 
Tarp kitko, kalbėjo jisai apie kūrybą, kūrėją, kū- 
rinį. Kai tik pasakydavo ką nepaprasta - para- 
doksiška ir, sėdęs ant to žirgiuko, imdavo nar- 
siai toliau joti, išblyškusio veido skruostuose pa- 
sirodydavo rausvos dėmės, ir akys karštligiškai 
sublizgėdavo. Kur tokius skruostus bei akis jau 
buvau matęs?... Vieną dalyką pareiškė jis tuo- 
kart ypačiai drąsų ir keistą, sakytum, beprotišką, 
štai kurį: jis, kai sukuriąs grožinį kūrinį, būtent, 
kokį asmenį, tas asmuo pasiliekąs gyvas ir gyve- 
nąs tarp žmonių!... Kaip į tai reagavo klausy- 
tojai,. nepastebėjau, nes taip buvau nustebęs, jog 
nė į galvą neatėjo pasižvalgyti. Savo ausimis ne- 
būčiau norėjęs tiketi... Bet kalbėtojas pareiš- 
kė tą lyg absurdą visai aiškiai ir tvirtai. Betgi 
gal kuria metaforine prasme?... Tad ryžaus, pa- 
sibaigus paskaitai, eit į “užkulisį'', susipažinti su 
tuo tiesiog "dieviškuoju" kūrėju ir tiksliai išklau- 
sinėti, kuria prasme jis ką teigia. 

Salėje sėdėjau dešinėje — tad pro dešinią- 
sias duris įėjau į užpakalinį kambarį, apyplikį, 
su vienu didoku stalu vidury. Ten bestovįs Her- 
bačiauskas, bene vienų vienas; nebeatsimenu, ar 
rūkė. Priėjau gana drąsiai ir prisistačiau. Nesės- 
damu (rodos, nė kedžių ten nepastebėjau) ėmė- 
va kalbėti. Aš, turbūt, pasakiau keletą kompli- 
mentų už įdomią paskaitą ir stačiai priėjau prie 
sau rūpimojo klausimo. Šitoji pasikalbėjimo da- 
lis, maždaug, bus rutulojusis šitaip (mintys bu- 
vo tiksliai tokios): 

— Man ne visai aiški Tamstos pasakytoji 
mintis, kad Tamsta, kai sukuriąs grožiniame kū- 
riny kokį asmenį, tas pasauly pasiliekąs tikrai 
gyvas ir gyvenąs tarp žmonių... Gal tai reikia 
suprasti šitaip: sukurtasis grožinis asmuo pasl- 
lieka pasauly gyventi žmonių vaizduotėje, atmin- 
tyje, jausmuose? V | 

— Tiesa, pasilieka pasauly „gyventi ir taip; 
bet ir gyvena tarp žmonių tikrai. 


— Betgi gal vien tuo būdu, kad Tarnstos su- 
kurtieji literatūriniai personažai palengva veikia 
skaitytojus, ir šie pasidaro į juos panašūs — tad 
tie Tamstos personažai tartum tikrai gyvena tarp 
žmonių? 

— Žinoma, gyvena ir tuo būdu; bet, to ne- 
gana, jie ir visiškai tikrai gyvena pasauly, kaip 
realios būtybės. 

— Atsiprašau, nieko nebesuprantu!... Ne- 
jaugi Tamsta teigi, kad Tamstos kuriamieji lite- 
ratūriniai personažai ima gyventi, kaip realiniai 
fiziniai individai-asmens, kaip nauji žmonės šalia 
pirma buvusiųjų, taip kaip iš tėvų gema vaikai 
ir egzistuoja pasauly? 

— Žinoma, taip ir egzistuoja. Aš pats juos 
kartais susitinku gatvėse. 

— Bet juk tie Tamstos sutinkamieji gatvė- 
se nera Tamstos sukurti! Jie yra tik panašūs į 
Tamstos personažus, kaip kad Tamsta juos vaiz- 
duojies, arba tėra vien originalai, pagal kuriuos 
Tamsta padarei savo kopijas — savo literatūri- 
nius personažus! 

— Ne, ne. Aš tikrai juos sukūriau ir palei- 
dau į tikrovę — ir nūnai jie yra tikri, atskiri, 
gyvi, nauji Žmonės. 

Aš spoksau į tą keistuolį be galo nustebęs, 
nieko nebesakau ir vien mąstau: ar jis mane kvai- 
liu laiko ir pasaką seka, ar pokštus krečia, ar... 
pats truputį... iš galvelės išėjo?... O jis kiek 
kreivai, lyg prisiversdamas, vypso, truputį pašie- 
piamai, betgi lyg ir gėdydamasis, tik stengdama- 
sis, kad tai būtų suvereninis suprantančiojo šyps- 
nis nesuprantančiajam. Ir aštriai veizdi į mane 
karštligišku žvilgiu, o skruostikauliuose nesveikos 
rusvos dėmės... Kur aš tokį veidą esu regė- 
jęs?... 

Nesiginčydamas atsisveikinau. Nedažnai su 
juo besimatydavau. Bet to pasikalbėjimo nebe- 
užmiršau. O ką apie Herbačiauską gana dažnai 
nugirsdavau, vis man keldavo klausimą: kas jis 
toks? Ar paprastas bliageris-pokštininkas, ar ga- 
bus mistifikatorius, ar įsitikinęs savotiškas mis- 


tikas, ar... truputį... ten... be vieno šulo? O 
gal viskas po kits kito ar net vienkart?... O 
gal... ten toje smegeninėje nerami genijaus 


liepsnelė blaksnoja, kuriai dideliu gaisrų virsti 
neleidžia praeitosios ir esamosios gyvenimo ap- 
linkybės? 

Viena tų aplinkybių, labai stipriai paveikusi 
Herbačiausko asmenybę bei veikimą, buvo ta, 
kad jis studijavo Lenkijoj, Krokuvo universitete, 
ir didelę dalį savo gyvenimo mito lenkų kultūra 
bei kvėpavo jų tautos dvasia. Nors toji kultūra 
bei toji dvasia, kaip ir kitų tautų, turi didelių 
vertybių bei gražių ypatybių, betgi ir silpnes- 
nių pusių. Kaip apie lenkus anais laikais many- 
davo artimiausieji, juos gal geriausiai pažistan- 
tieji kaimynai vokiečiai, rusai ir lietuviai (nota 
bene: priešai — tad priimkime cum grano salis!), 
lenkai esą stipriai linkę galvoti judriai, bet sek- 
liai, gaudyti blizgančius paradoksus bei sąmojus, 
perdaug pasiduoti vaizduotės bei jausmų įtakai, 

Tverkim vis naujas, vis turtingesnes, vis gra- 
žesnes gyvenimo formas! Nesibijokim nei skaus- 
mo, nei persekiojimo! Tvėrimo dvasia su mumis — 
mumyse!... Jaunos Lietuvos dvasia privalo apsi- 
reikšti jaunoj — pavasario formoje! 

* 

Neišdžiūvo ir niekados neišdžius tas mūsų tau- 
tybės šaltinis, iš kurio yra pasemtos Lietuvos dai- 
nos, mitai, legendos! Taigi semkim iš to gyvo šal- 
tinio visas mūsų meniškas jėgas ir tverkim dar 
gražesnę, dar galingesnę Jaunos Lietuvos Legendą... 


svajoti apie nepaprastai kilnų tautos pašaukimą 
bei didingus žygius ir skomėtis neaiškių, misti- 
cizmo persunktu religingumu (prisiminkime kad 
ir Towianskio bei A. Mickevičiaus mesia- 
nizmą, Kowalskio mariavitizmą, nezaležnikų ka- 
talikybę, tautinę bažnyčią, giliai jausminį bei po- 
litinį šovinizmą). 4 

Toji lenkų dvasinė atmosfera veikė bei for- 
mavo Herbačiauską ir stipriai paveikė, ne vien 
teigiamaisiais savo elementais, bet ir neigiamai- 
siais. Šie pastarieji jame pasireiškė tuo, kad jis 
irgi susidarė kažin kokią keistą dvasinę-mistinę 
pasaulėžiūrą, buvo lyg kokiu jos pranašu bei 
“dvasininku", skelbė ją miglotais, neva giliais, 
posakiais, rizikingais paradoksais; mėgo ir mie- 
lai vartojo vykusį ir mažiau vykusį sąmojų, gra- 
žų — originalų žodį, spalvotą, emocionalų, stip- 

JUOZAS ATLBINAS HERBAČIAUSKAS 
(1875-1944) 


ERDVĖS BALSAI 


— Amžinos Laisvės amžiną Grožį mylėsi, 
Per savo širdį patį Dievą regėsi... 
Tvėrimo skausmų suspaustas tylėsi, 
Nelaisvės bjaurių gėrybių nesiilgėsi... 
Galingais jausmais tvanosi, 
Minties grožybe spindėsi, 
Pats save apsikainosi, 

Dievo asilą pasibalnosi, 
Ant žvaigždžių kalno sėdėsi, 
Su Kkometom susikalbėsi,— 
Jei tik laisvės neišsižadėsi, 
Jeigu meile tu spindėsi! 
Daug galėsi, daug galėsi, 
Jeigu mylėti mokėsi!... 


— Šalin vienatvės šmėkla — 
Jauna dvasia žengia — 
žaibas taką kloja, 

Garbė žemę dengia — 
Griaustiniai jai ploja!... 


rų (kartais ir per stiprų) posakį; buvo gyvos vaiz- 
duotės ir ne visai teapvaldytų jausmų žmogus, 
o kaip lietuvis — dar ir kietas užsispyrėlis in- 
dividualistas, neaplaužytais ragais bei šakomis, 
augštai apie save manąs (kas buvo dar potenci- 
juota lenkiškųjų įtakų). Jo raštuose bei kalbose 
visa tai labai skaidriai reiškėsi, žavėdama jau- 
nuosius ir gerokai apsukdama ne vienam stip- 
resnę ar silpnesnę galvą (vieną kitą pavyzdį pa- 
teiksiu vėliau), o erzindama daugelį vyresniųjų 
ir sudarydama bendrą kažkokio revoliucinio pa- 
žanguolio opiniją. 

Taip susiformavusioji J. A. Herbačiausko as- 
menybė skaidriai pasireiškė pagrindiniame jo 
veikale “Dievo Šypsenos" (norėta pasakyti: šyps- 
niai). Berods, maždaug 30 metų yra praėję nuo 
tos knygos pasirodymo, ir neturiu jos po ranka 


smulkmenoms prisiminti ir įspūdžiams atšvie- 
žinti 2 tad teks pasikliauti sena, nebeištikima 
atmintim ir operuoti apskritais posakiais. 

„Dievo Šypsenose“ Herbačiauskas aforiz- 
mais, vaizdais dėsto savo pasaulėžiūros išmintį. 
Jausti Senojo Testamento Jobo bei Pranašų įta- 
ka, taip pat Mickevičiaus Konrado, netgi Nietz- 
schės Zaratustros, su kuriuo Herbačiauskas susi- 
pažino, turbūt, lenkiškame vertime. “Dievo Šyp- 
senose" randame gražių meninių bei idėjinių ver- 
tybių. Žinoma, jaunimas, ypač kairesnysis, ja su- 
sidomėjo bei grožėjos: mintys bei forma jam, 
nedaug ko kito temačiusiam, turėjo atrodyti nau- 
jos bei originaliai gražios (juk jis ir Romo Striu- 
po išminties posakiais gėrėjosi); ypačiai jauni- 
mui imponavo “Dievo Šypsenose" minčių žaidi- 
mas — aforizmai bei paradoksai (šioj srity Her- 
bačiauskas buvo neblogas meistras): jiems atro- 
dė tai lyg minties gelmėse žvaigždžių žibčioji- 
mas; o iš tikrųjų tai buvo ne tikri stebuklai, o 
vien “baltosios magijos'' pokštininko triukai: pa- 
siskaičius elementarinės logikos vadovėlį, galima 
lengvai sudaryti panašių “gilių minčių" ištisas 
eiles. Žinoma, tuo neteigiu, kad “Dievo Šypseno- 
se" nera tikrai vertingų dalykų: yra, kur nebus! 
Bet dalykas buvo pernelyg išpūstas — tad, pa- 
pūtus keliems naujiems vėjams, “Dievo Šypse- 
nos'' veikiai liko pamirštos, rodos, nepalikę kul- 
tūriniame mūsų gyvenime kiek gilesnių pėdsa- 
kų. O ir pats Herbačiauskas nepasirūpino jų at- 
naujinti bei pagilinti: keista, po talentingai pa- 
rašytos knygos būtų reikėję tikėtis kitos ir dar 
ir dar kitos; o Herbačiauskas jų nebedavė. Ar 
išsisemeė? Ar aplinkybės taip jau susidėjo? Kas 
žino! O tikrovėje Herbačiauskas beveik vien 
straipsnius berašinėjo periodikoje. Betgi gal mir- 
damas jis kokių nespausdintų rankraščių bus pa- 
likęs. 

E “Dievo Šypsenas“ perskaitęs, kažkur susiti- 
kau autorių ir emiau jam draugiškai prikaišioti, 
kam jis tiek daug “pribliuznijęs" savo knygoj 
prieš Dievulį. Jis, po kišenes nejieškojęs, tuoj 
atsikirto (atpasakoju laisvai mintis): 

— Aš nebliuznijau, tik su Viešpačiu bylinė- 
jaus, kaip kad darė Biblijos pranašai. Aš Dievą 
tikiu ir branginu. Tik kartais man skauda, kad 
daug ko apie Jį bei Jo darbus nesuprantu, o Jis 
man niekuo nepaaiškina. Tad man taip skaudu 
ir pikta pasidaro, jog aš su Juo baruosi, iš mei- 
lės ir branginimo baruos!... Aš Jį vertinu ir 
myliu labiau už jus, kunigus-poetus, — už Mai- 
ronį, Putiną ir Tamstą. Vaitkau! Pasakyk, ar daž- 
nai jūs apie Jį savo kūriniuose rašote?... O dėl 
to maža rašote, kad maža apie Jį tegalvojate; o 
maža tegalvojate, kad maža temylite!... O aš 
Jį labiau už jus visus myliu — tad daug apie Abi 
rašau ir papykstu, ir pasibylinėju, ir pasibaru ... 

Aš juokiaus, bet savy pamaniau: O jis vis 
tik ne visai kvailai kalba: yra gražių grūdelių 
tiesos! i 
“| Betgi kitą kartą jis ir vėl nukalba į laukus. 
Atsimenu sekantį atsitikimą: 


Buvo tai bene 1925 ar 1926 metzis. Nuo 
1924 metų vasaros Palangoj užsimezgė man bi- 
čiuliški santykiai su brangiojo mūsų dailininko 
Adomo Varno šeima. Kartkartėmis pas vieni ant- 
rus lankydavomės. Gyveno jie anuomet kažkur 
Kauno naujamiesčio centre viename nedidelia- 
me mediniame namuke, kur buvo labai jaukiai 
bei skoningai įsitaisę. Vieną pavakarę užėjau pas 
juos. Adomo nesą namie. Gyvai šnekamės su po- 
nia Marija, žinoma mūsų pedagoge - montesso- 
riete, išmintinga ir kultūringa moterim ir puikia 
šeimininke. Tik štai antras svečias — Herba- 
čiauskas!... Patogiai susėdom žemose plačiose 
kušetėse ir šnekamės. Ima įsigalėti sambrėškis. 
Dar nesinori žibinti šviesos. Apie ką gi kita to- 
kiu metu kalbėti, esant draugėj su tokiu dvasių 
specialistu, kaip Herbačiauskas, jei ne apie dva- 
sias? Tą opų klausimą iškėlė, rodos, pati šelmė 
šeimininkė, norėdama papataikauti visiems mums 
trims: Herbačiauskui — duoti pakalbėti mėgia- 
mąja savo tema, man — pirmąjį kartą pasiklau- 
syti apie dvasias stačiai iš pirmojo šaltinio; sau 
— pasidaryti pramogėlę, paerzinti burtininką. 

Bet šiuo atveju burtininkas buvo nelabai 
šnekus; gal jį varžė truputį tai, kad jo čia klau- 
sės netikėlis, kitas dvasininkas iš kito dvasių pa- 
saulio; o gal labiau tai, kad toji mieloji šeimi- 
ninkė taip šelmiškai “antidvasiškai" žiūri į jį ir 
netikėliškai šypso, ir pagaliau ūmai klausia: 

— Tad ar Tamsta čia gali pašaukti kurią 
nors savo dvasią? 


— Žinoma! — gana ryžtai atsako Herba- 
čiauskas. 

— Na, tad prašau, pašauk! Aš labai norė- 
čiau tai išgyventi! — tariamai rimtai sako p. Ma- 


rija, ir tik vos ne vos pastebimai jos lūpelių kam- 
pukuose juoko kipšiukas slypi... 

— Žinoma, galiu pašaukti, ir, be abejo, 
ateis! — gana įtikinamai ir karštai teigia mūsų 
raganius, ir akys jam karštligiškai blizga, ir 
skruostkauliuose pasirodo rusvos dėmės. Kur aš 
tokį veidą esu regėjęs?... A-a! žinau... Bet apie 
tai gal kiek vėliau, kad nepertraukčiau atpasa- 
kojamojo seanso. 

— Tad puiku! tad tuoj ir pašauk! prašau! 
— provokuoja dvasių valdovą šeimininkė. 

— (Gerai, gerai. Bet ar Tamsta rimtai pa- 
galvojai, kokias pasėkas jums tai gali pateikti? 
Juk tai — siaubingas dalykas! 

-— Nieko, nieko! aš nebijau! pašauk! 

Čia Herbačiauskas virsta tartum pranašu: 
veidas rimtas, iškaitės; akys žėri, žodis iškilmin- 
gas; rankos juda ryškiais mostais: 

— Dar kartą perspėju, ponia! Čia rimtas da- 
lykas! Tik pagalvokite! Jei pašaukiu — mirtina 
tyla — ir dvasia čia! Nieko neregite, tik jauste 
jaučiate — kažkas didinga, galinga čia, čia pat, 
šalia jūsų... jus siaučia. Neatsispiriamai veikia. 
Gūdu, baisu... siaubinga. Kas bus? Gal bepro- 
tyste! Gal pražūtis! 

Prisipažįstu: nors tomis Herbačiausko dva- 
siomis ir netikėjau, bet to raganiaus sugestija 

pradėjo smulkius šiurpulius per nugarą lieti. O 
ramioji ponia Marija vien nuolankiai šypso ir 
švelniai, bet tvirtai sako: 

— Man tas “siaubas nebaisus. Gali Tams- 
ta savo dvasias kviesti! Prašau. Laukiu. 

Man visai aiškų, jog mūsų dvasininkas tų 
ten dvasių nei kvies, nei galėtų ir norėdamas at- 
kviesti, ir, bent šį kartą, net pats tai supranta. 
Vargšas, pateko tiesiog į maišogalį — man sta- 
čiai jo gaila. Ir pats ima sumaniai trauktis atgal: 

— Lengva Tamstai prašyti negalimo, o ne- 
galimo dėl to, kad aš negaliu išpildyti prašymo, 
kada pasčkos gali būti tiesiog tragiškos. To man 
sąžinė neleidžia! 

Bet ponia įsikibo kaip vėžiukas: 

— Nesivaržyk Tamsta! Aš prisiimu atsako- 
mybę! Aš nebijau! šauk, šauk! 

Matau vargšą dvasininką patekus į neiš- 
brendamą klampynę. Manau, nedažnai savo gy- 
venime jis yra tiek čigoniško, kaip sakoma, pra- 
kaito išliejęs, kiek nūn. Jo veide matyti negan- 
dingas įsitempimas. Man jo pagailo. Tad bandau 
jį gelbėti: 

— Neprašyk, ponia Marija, nereikia tų dva- 
sių! Kas žino, kokie baubai gali pasivaidinti, 
esant dirgsniams įtemptiems. Iš tikrųjų, gali svei- 
katai pakenkti! 

Šį kartą Herbačiauskas laimingai išsinėrė iš 
kilpos. Ar jis tikrai tikėjo tas savo dvasias? Šį 
kartą, aišku, jam teko suabejoti. Bet gal tai bu- 
vo vien savotiškas lucidum intervallum? O šiaip- 
jau, gali būti, jis ir tikėjo; ypač kad, kaip jau 
augščiau minėjome, jis jau Krokuvoj per tas sa- 
vo dvasias porą Moterų bene nuvaręs į savižu- 
dybę, o ir dar vėliau Kaune, kaip manyta, prisi- 
dėjęs prie to, kad labai gabus, bet silpnadirgsnis 
kun. Ž. ir jo seselė vienuolė išėjo iš proto. Vadi- 
nas (galėjo manyti Herbačiauskas), dvasios tik- 
rai galingai veikia! Dėl to tatai, kai jis kalbėda- 
vo savo keistenybes, jam ir veide pasireikšdavo 
kartais keista išraiška. 

Pažadėjau pasakyti, kur tokią veido išraišką 
buvau matęs: 

Apie 1905 metus Gargždų altarijoj sėdėjo 
senelis altarista kun. Stripeika, manęs esąs lie- 
tuviškas poetas (kuo gal ir tikrai buvo), o vėliau 
įsivaizdavęs esąs popiežius Pijus X (kuo tikrai 
nebuvo); kai kalbėdavo apie paprastus dalykus, 
kalbėdavo ramiai, saikingai, protingai, kaip kiek- 
vienas normalus nekvailas žmogus; bet kai tik 
sėsdavo į savo mylimąjį nepripažintos didybės 
balną, — tuoj veidas persimainydavo: akys skaid- 
riai, liguistai sublizgėdavo, skruostuose suraudo- 
nuodavo džiovininkiškos dėmės, veidas pasidary- 
davo kažkoks lyg įkvėptas, visa išvaizda iškil- 
minga. 

Herbačiauskas ne vien bandydavo įsiskverb- 
ti į paslaptingąjį dvasių pasaulį, bet ir į tirštai 
miglotąją ateitį pažvelgti — būti ne vien, taip 
sakant, moderniu raganium (16-17 amžiuj jį bū- 
tų tikrai ant laužo sudeginę), bet vienkart būti 
ir savotišku apšviestojo 20 amžiaus pranašu: tarp 


446 


kito, jis bandydavo pramatyti atskirų žmonių 
likimą, stebėčamas jų delnus ir atsižiūrėdamas 
į jų gimimo datas. Kiek jis tais savo pronėšlals 
pats tikėjo? Galima spėti tikėjus: juk tarp plr- 
mojo ir antrojo pasaulinio karo Vakarų Europoj 
buvo labai įsigalėjusi chiromantija ir astrologi- 


ja (šalia kitų velniavų); pagaliau — jisai prana- 
šaudavo labai rimtu veidu (yra ir man pranaša- 
vęs). 


Vadinas, Herbačiauskas buvo lyg koks 18 
amžiaus Cagliostro, atgimęs 20 amžiuj; bet įdo- 
mu, kad tas mūsiškis Cagliostro maža teturėjo 
bendra su tikrojo Cagliostro bendralaikiu Casa- 
nova, ne vien vikriu chiromantu ir astrologu, bet 
ir nuostabiu (atleiskit!) mergininku: santykiuose 
su moterimis, kiek žinau, Herbačiauskas buvo 
santūrus bei taktingas (gal čia pasireiškė ir len- 
kų romantizmo įtaka šalia savo romaus tempe- 
ramento); apie jį nebuvo apyvartoj linksmų ir 
nelinksmų pikantiškų istorijėlių, kaip, sakytume, 
apie L. Girą. 

Šiaipjau mūsų herojus tarp dviejų karų Ne- 
priklausomoje Lietuvoje, rodos, rimtai darbavo- 
si, mokydamas Kauno universitete ir nemaža ra- 
šydamas periodikoje ar kalbėdamas viešuose su- 
sirinkimuose (nevengdavo pakalbėti, gal netaip 
rimtai, o gal ir dar rimčiau, ir madinėse kavinė- 
se: čia lenkiškoji įtaka ypač aiškiai pasireiškė: 
juk Lenkija — klasikinė kavinių šalis). Apie 
Herbačiausko universitetinį darbą pats nieko ne- 
žinau; apie tai turėtų papasakoti jo kolegos pro- 
fesoriai bei klausytojai. Man rodos, jog jis visai 
nebuvo mokslo vyro tipas: viršum nemažo jo 
proto vyravo vaizduotė bei emocijos. Net poetas 
Putinas, darbavęsis su Herbačiausku tame pat 
universitete, aiškiu savo protu bei disciplinuota 
mąstysena, arba dainius Krėvė daug geresniu sa- 
vo pasiruošimuų moksliniam darbui, netgi poetas 
B. Sruoga, irgi ten pat darbavęsis, teoretiniuose 
klausimuose savo skaidriu kritišku protu iškilęs 
viršun visokių herbačiauskinių ir neherbačiaus- 
kinių miglų bei fantastikos, turėjo būti, man ro- 
dos, žymiai tinkamesni moksliniam darbui. Ta- 
čiau čia lemiamą žodį tegu taria žinantieji. 

Apie Herbačiauską publicistą turėtų mums 
išsamiai papasakoti šios srities žinovai. Aš čia, 
žinoma, apsiribosiu savo patirtim. 

Herbačiauskas buvo gabus ir rimtas publi- 
cistas ir nemaža toje srity nudirbo. Rašė jis 
įvairiuose laikraščiuose — nuo Jakšto “Draugi- 
jos“ iki Juozo Keliuočio “Naujosios Romuvos? 
imtinai. Šiai pastarajai bene ilgiausiai ir daugiau- 
sia rašė (J. Keliuotis, jei bolševikų dar nesunai- 
kintas, turės daug ko papasakoti apie savo ben- 
dradarbį). Herbačiauskas sielojosi labiausiai Lie- 
tuvos kultūra, tautos ateitim, visuomenės bei jos 
veikėjų negalavimais. Būdamas iš prigimties kri- 
tikas, polemistas, satyrikas, turėdamas karštą 
temperamentą, gyvą vaizduotę ir aštrų, kartais 
grubų, liežuvį, o nestigdamas drąsos, aštriai ir 
sėkmingai pildavo į kailį visokiems izmams, kar- 
tais nukaldamas naują izmą, kaip štai buvo nu- 


VYTAUTAS KAšUBA -— POLITINIS KALINYS 


kalęs “sruogizmą"' ir kurį laiką jį “N. Romuvoj" 
kedenęs (kiek teisingai — čia ne vieta spręsti). 
Tame laikrašty juodu su Keliuočiu atsidėję ko- 
vės su įsigalėjusiu anuomet karjerizmu bei ari- 
vizmu. Žinoma, įsigijo priešų, bet ir pritarėjų. 

Daugumas labai nustebo, kai Herbačiauskas 
gerokai prieš antrąjį pasaulinį karą metė Nepri- 
klausomąją Lietuvą ir persikėlė gyventi ir dar- 
buotis į Varšuvą. Žinoma, čia nemaža nulėmė 
tai, kad jis nuo jaunų dienų buvo apsipratęs su 


Lenkija bei jos kultūra ir buvo vedęs lenkaitę. 
Betgi daugiausia čia nusvėrė savotiškas “korio- 
lanizmas" — įsižeidimas, kad tauta neužtenka- 
mai teįvertino ir teatlygino — tad noras savo- 
tiškai atsikeršyti — pereiti pas tautos priešus ir 
jiems darbuotis. Man anuomet yra tekę girdėti, 
jį įsižeidus, kad valdžia jam paskyrusi pensijos 
mėnesiui bene tik 400 litų, kai Vaižgantui buvo 
paskirta visi 800! O Herbačiauskas nusižemini- 
mu nenusidėdavo. 

Taip tatai jisai, toji Dvasia be vietos, vėl 
“išsivietino"'": metė Tėvynę ir apsigyveno Varšu- 
voj. Taip mes daugiau to aristokratiško augšto 
kultūrininko veido su mefistofeliška šypsena bei 
mįslingu žvilgiu ir nebegavome regėti: bene dar 
karo metu savo lenkiškoj tremty skurdžiose są- 
lygose jis persikėlė į tikrąjį dvasių pasaulį: Dva- 
sia be vietos susirado amžiams savo vietą. O mū- 
sų istorikams lieka dar uždavinys tiksliai nusta- 
tyti jo vietą mūsų kultūros istorijoj. 

O dabar, padoriai palaidoję nabaštiką Juo- 
zapą Albiną, tą įdomųjį burtininką, prisiminki- 
me jį vėl gyvą, tik jau ne įprastinėje, kiek tra- 
giškoje, žynio-burtininko-pranašo rolėje, o jau- 
kioje paprasto mielo svečio. Buvo tai bene 1924 
metai. Kažkuria ten proga ponai A. Varnai su- 
sikvietė gražų dailininkų, muzikantų ir rašytojų 
būrelį. Buvau ten ir aš su Herbačiausku. Pirmą 
kartą (ir paskutinį) pamačiau ten jo žmoną, o 
ant stalo puokštę verbenų (buvau apie jas vien 
skaitęs romanuose): verbenos buvo geltonos, 
kuklios ir savotiškai kvepėjo; ponia Herbačiaus- 


kienė buvo ne geltona, gal kiek gelsva, greičiau- 
siai — vien išblyškusi; o kukli ir tyli buvo ne- 
paprastai; atrodė tartum užuita: gal svetimam 
krašte jautės nejaukiai, o Herbačiausko dvasių 
pasauly dar daug nejaukiau; o gal ir kitos gy- 
venimo aplinkybės susiklostė kitaip, nei jaunos 
svajota. Šnekinau ją, bet neką tepešiau. Ir Her- 
bačiauskas buvo ne labai šnekus: atrodė lyg kiek 
susivaržęs toje mišrioje, sau gal svetimoje drau- 
gijoje. Kalbėjau su juo apie šį, apie tą. Kalbėjo 
kukliai ir išmintingai. Daugiau stebėjova bešo- 
kantį “jaunimą"' (nei Herbačiauskas, nei žmona 
nešoko). Su mumis sėdėjo dar kurios ten vyres- 
nės ponios. Drauge stebėjomės ir (stebėkitės da- 
bar jūs!) piktinomės ką tik įsiveržusiomis trum- 
pomis vos ne vos ligi kelių suknelėmis ir mo- 
derniaisiais šokiais — fokstrotais bei tangais. Jie 
mums atrodė begėdiški ir tiek. 


Vai, Herbačiauskai, Herbačiauskai! kaip tau 
dabar viskas atrodo sub specie aeternitatis? 


M. Katiliūtė — Motina 

BaRLALD-UN- AS 


KALEDŲ SAU-L/A 


Šalta Kalėdų saulė krinta 

Į pašarmojusius stiklus. 

Bet spinduliai asloj sušvinta 

Ir teškia šviesą į aklus 

Vyzdžius užakusių šaltinių — 
Ir atsimerkia jie staiga ... 

Ten ant grindų, kietų, pluktinių, 
Vėl kalba poterius nuoga 

Ir verkia mano kūdikystė. 


PRARASTASIS ROJUS 


Po Rojaus upę taškos angelai — 
Tai linksma dangiškom žuvim. 
Ir spindi smėlyų aukso vabalai 
Didžiulėm deimantų akim. 


O nusidėjėlis, godus ir kvailas, 

Į brangakmenius tiesia ranką. 
Pravirksta angelai ... Jiem gaila, 
Kad aukso vabalai apanka. 


Nuo rojaus upių skrenda angelai — 
Bus liūdna dangiškom žuvim. 
Užgeso smėly aukso vabalai, 
Nespindi deimantų akim. 


DIDYSIS PENKTADIENIS 


Nervingai virpa pirštai 
Teisėjų, vartančių Raštą, 
Kad butų ištarmės žodis 
Kalno sunkumo. 


Kaltinamojo rankos 

Guli it poilsy. 

Kai suskamba kalvėje kalamos 
Išsipildymo vinys, 

Net ir tada jos nekrūptelia. 


Tokią dieną ir tokią valandą 
Kalbamės tyliai... 

Sudėki ir mūsų rankas, 
Viešpatie, maldai. 


VaE-LSY KN ATK TLS 


Aš ukanotas upės klonis, 

Aš tolimas velyknakčio peizažas: 
Pirmam plane suklaupę žmonės, 
Už jų daržai, kaimelis mažas 

Ir mėnesienoje ant stogo 
Boluoja miegantys balandžiai. 


O varpinių varpai vos laikos, 
Pravėrę burnas varines. 

Jau paskutinis laša laikas 

Į karsto sienas medines, 

Į ūkanotą upės klonį, 

Į tolimą velyknakčio peizažą. 

PALEOLITO MENAS 


M. GIMBUTIENĖ 


Ką mes žinome apie ankstyviausiąjį meną, kiek 
jis senas, kaip ir kadėl jis buvo kurtas? 


Jau devyniolikto amžiaus gale buvo žinoma 
jog pirmieji žmonijos meno paminklai siekia Ia- 
bai ankstyvus laikus — senojo akmens zmžiaus 
arba paleolito laikotarpi. Ypatingą dėmesį sukė- 
16 įvairiomis spalvomis nutapyti gyvuliai, rasti 
pietinės Prancūzijos ir šiaurinės Ispanijos utvų 
sienose. Šaliz urvinės tapybos, paleolito menui 
taip pat prik!l=zuso paprasti piešiniai pirštu, raiži- 
niai, bareljefai bei skulptūros, įamžinti sunkiai 
pasiekiamose urvų sienose, kaule, dramblio kau- 
le ir akmenyje. Visas ankstyvojo meno pzlikimas, 
kuris apima gyvulių, geometrinių bei augalinių 
motyvų piešinius, gyvulių bei “monių bareljefus 

ir skulptūras, pagal paskutiniuosius archeologijos 
duomenis priklauso vėlyvojo paleolito laikotar- 
piui, maždaug tarp 12,000 ir 20.000 metų atgal. 
Ankstyvą šių meno paminklų datą visų pir- 
ma palengvino nustatyti tokių gyvulių piešiniai 
ir skulptūros, kurie pietų vakarų Europos srityje 
yra seniai išnykę arba iškeliavę į kitas sritis. Tai 
mamutas, raganosis, bizonas, saiga-antilopė, lau- 
kinis jautis, laukinis arklys, urvinis lokys, elnias 
ir urvinis liūtas. Dramblio kaulo ar elnio rago 
paminklai su graviūromis fosilizacijos proceso ke 
liu yra suakmenėję, kas irgi yra senos praeities 
įrodymas. Stratigrafijos duomenys labiausiai pa- 
dėjo nustatyti, kuriai paleolito kultūrai meno pa- 
minklai turi būti priskiriami, nes Kai kurie urvai 


pietinėje Prancūzijoje užkonservavo kelių paleo- 
litinių kultūrų sluogsnius. į 

Paleolito laikotarpis apima apie milijoną anks- 
tyviausios Žmonijos istorijos metų. Jis sutampa 
su pleistocenu arba ketvirtine geologijos epocha, 
kurioje ledynai keturis kartus buvo atslinkę ir 
vel pasitraukę, keisdami gyvūnijos, augmenijos 
ir klimato charakterį. (Žiūr. diagramą). Paleoli- 
tinio žmogaus istorija vystėsi tarpledyniniais lai- 
kotarpiais, kada klimatzss buvo dar šiltesnis nei 
dabar. Urvinio Žmogaus akmens dirbiniai kaskart 
vis tobulėjo, palaipsniui jis išmoko ne tik nuskel- 
ti akmenį, bet, prieš skeldamas, gražiai paruošti 
ir veliau tinkamai retušuoti. 

Kultūros įvairėjimas bei tobulėjimas ir jų 
susiejimas laiko atžvilgiu su tam tikru ledyno 
ar tarpledyniniu laikotarpiu archeologams davė 
galimybę ilgąjį paleolito laikotarpį suskirstyti 
daugiau nei į dešimt grupių. Vėlyvasis paleolitas, 
kuriam priklauso pirmieji meno radiniai, priklau- 
so ketvirto ledyninio laikotarpio galui. Šis laiko- 
tarpis turėjo kelis tarpledyninius šiltus perijo- 
dus; antrame ir trečiame atšilimo perijode eg- 
zistavusios kultūros pasireiškė žymiu savo paau- 
gimu ir nuostabių meno paminklų sukūrimu. Ve- 


lyvojo paleolito perijodas šiuo metu skirstoraas į 
šias chronologines grupes: 1) ankstyvą Perigor- 
dinę, 2) Aurignakinę, 3) vėlyvą Perigordinę, 4) 
Solutrinę ir 5) Magdaleninę. Diagrama rodo pa- 
leolito kultūrų schemą ir jų atitikimą su ledynų 
atslinkimu ir pasitraukimu. (Žiūr. diagramą). Yra 
nustatyta, jog patys ankstyviausieji meno pa- 
minklai yra kilę iš Perigordinės ir Aurignac'o 
kultūros, kiek vėlyvesni — iš Magdaleninės. 
Magdaleninės kultūros laikotarpis sutampa su 
pačia ledyninio laikotarpio pabaiga ir geologiniu 
būdu yra datuojamas apie 12,000 metų atgal. Pe- 
rigortinės kultūros laikotarpis, spėjama, siekia 
20,000 metų atgal, tačiau tiksliai ši data dar nėra 
apspręsta. Visi ligšiol žinomi paleolito meno pa- 
minklai priklauso laikui tarp šitų dviejų ribų: 
20,000 ir 12,000 metų. 

Žinomas prancūzų proistorikas Henri Breuil 
paleolito meną grupuoja į du ciklus, pavadintus 
pagal tų kultūrų vardus, su kuriomis jie yra su- 
siję: 1) Aurignakinį-Perigordinį ir 2) Magdale- 
ninį. 

Tie ciklai stilistiškai šiek tiek skiriasi. Pa- 
vyzdžiui, yra pastebėta, jog pirmame cikle vaiz- 
duojant gyvulių figūras vartojama pasukta per- 


Urvines paleolito 


450 pusl. — bizonai, nutapyti įvairiu laiku vienas ant 
kito. Į dešinįjį bizoną susmigusios keturios st: ėlės. Ap2- 
ioje matyti laukinio arklio galva. Rasta Niaux urve, 
pietinėje Prancūzijoje. 


tapybos pavyzdžiai: 


šiame puslapyje — a. Bizonai. Portel urvas, Prancū- 
zija. b. Laukinis akrlys. Pertel urvas. c. Kalnų ožys ir 
šernas. Niaux urvas, Prancūzija. d. Laukinio arklio galva 
ir stirna. Niaux urvas, Prancūziia. 

spektyva (perspective tordue), būdinga tuo, kad 
gyvulių kanopos ir ragai atsukti į žiūrovą. Vė- 
liau šis savotiškas vaizdavimas nebesutinkamas. 
Pirmame cikle skulptūros ir bareljefai yra daug 


gausesni nei antrame, dėl to kai kurie mokslinin- 


kai teigia, kad skulptūra atsirado anksčiau nei 
piešiniai. 

Tačiau patys paprasčiausi linijiniai piešiniai 
pasirodo taip pat arkstyviausiuose pirmojo ciklo 
sluogsniuose. Vieni iš pirmųjų piešinių yra piešti 
pirštais, rasti ant urvų sienų. Tai paraleliškai 
vingiuojančios ar susikertančios linijos, vadina- 
mos “macaroni" motyvais. (Fig. 3: d). Virš šių 
primityvių piešinių kai kuriuose urvuose buvo 
aptikti ankstyviausieji gyvulių kontūriniai pieši- 

šalia urvinės tapybos keliomis 
spalvomis paleolito menui pri- 
klauso rankų (a) bei geometri- 
niai (d) piešiniai, bareljefai (b) 
skulptūros (c) ir raižiniai (e). 


niai. Gyvuliai dažniausiai vaizduojami be akių. 
Su šiais pirmaisiais gyvulių piešiniais yra susiję 
ir geometriniai ženklai, kurie daugumos moksli- 
ninkų laikomi magiškais simboliais. 

Pirmajam ciklui taip pat priklauso žmogaus 
rankų piešiniai. (Fig. 3: a). Rankos dažnai nega- 
tyviškai nutapytos raudoname ar juodame fone 
arba pozityviškai ir spalvotai. Yra manoma, jog 
spalvoti žmogaus rankų paveikslai yra pirmieji 
urvinio žmogaus spalvoti piešiniai. Ankstyviausi 
spalvoti gyvulių piešiniai yra ne ištisai nuspal- 
voti, bet tik kontūrai raudona, geltona arba juo- 
da spalva. Bizonų, arklių ir kitų gyvulių figūros 
sukelia stebėtiną judesio iliuziją. Antrame cikle 
gyvulių vaizdavimo technika dar labiau patobu- 

Villafranchinė ca 1000.000 m. pr. Kr. 


CHRONOLOGINĖ PALEOLITO KULTŪROS DIAGRAMA 


Kultūros apimančios apie milijoną žmonijos isterijos metų UPavaginkos daugiausia 
"pagal svarbesniąsias radimo vietas Prancūzijoje) atitinka Laukia ledyno ariEji 
mo ar pasitraukimo laikotarpį (vingiuota linija). Ankstyviausieji pisnio paranija! 
priklauso vėlyvajam paleolitui, kuris laiko atžvilgiu sutampa su ketvirtuoju ledynu 
(vadinamu “Wiūrm"') Jir jo pasitraukimu. 

lėjo, jie piešiami natūralistiškiau, dažnai net dviem 
spalvomis, o kontūrai paryškinami įrėžta linija. 
Nors daugumas piešinių tapyta juoda arba rau- 
dona spalva, tačiau bendrai buvo vartojama visa 
eilė spalvų, ypač įvairių atspalvių geltonos ir ru- 
dos spalvos. Gyvulių plaukai parodyti nutrukti- 
ne linija, ilgomis paralelinėmis linijomis išryškin- 
tos kūno dalys ir šešėliai. Magdaleniniame cikle 
gyvulių tapyba pasiekė savo kulminacinį tašką. 
Iš šito laikotarpio yra žinomi šimtai piešinių, ku- 
rie savo tobulumu stebina modernųjį menininką 
(Fig. 1, 2). Žinomosios urvinio žmogaus tapybos 
galerijos yra Altamira, La Pasiega (šiaurinėje Is- 
panijoje), Lascaux, Les Combarelles, Niaux, Por- 
tel (pietinėje Prancūzijoje). 


Dažai buvo pasigaminami iš netoli urvų 
randamų ochros gabalų. Ji yra įvairių atspal- 
vių raudonos iki tamsiai rudos spalvos, oranži- 
nės ir geltonos. Juoda spalva buvo gaunama iš de- 
gintos medžiagos, pvz. apdegusių kaulų. Mėlyna, 
žalia ir balta spalva neaptikta. Ochra buvo su- 
trupinama ir sumaišoma su gyvulių riebalais. 
Iraižoms buvo vartojami titnaginiai įrankiai; to- 
kie rėžtukai yra rasti šalia meno paminklų. Pie- 
šinių galerijos urvuose yra taip giliai, jog nuta- 
pytos gyvulių figūros galima įžiūrėti tik apšvie- 
čiant jas stipriu žiburiu. Paleolito žmogus galėjo 
piešti ir matyti tik pasišviesdamas. Kad jis taip 
darė, įrodo atrastos akmeninės lempos, kurių 
įdubimuose buvo pripilama gyvulių riebalų, o 
knatas padaromas iš kurios nors samanų rūšies. 
Lempoms pagaminti buvo vartojamos ir gyvulių 
kaukolės. Tokios lempos galėjo degti pora va- 
landų. 


Kokios priežastys vertė raižyti ir tapyti mū- 
sų senąjį protėvį sunkiai įžengiamuose giliuose 
urvuose, amžinoje tamsoje? Visi tyrinėjimai ro- 
do, kad tose vietose, kur yra piešiniai, žmogus 
nuolatos negyveno, nes stovyklos randamos uolų 
prieangiuose ar po išsikišusia uola. Sukūręs to- 
kius meno kūrinius, kaip spalvotus laukinių gyvu- 
lių piešinius, paleolito žmogus, deja, jais nuolat 
nesigrožėjo, nes juos perdaug sunku buvo pa- 
siekti. Idomu, kad randama ištisa serija piešinių 
nupieštų vienas ant kito, visai neatsižvelgiant į 
ankstyvesnių piešinių meninę vertę. 


Šie ir kiti duomenys rodo, kad pirmasis me- 
nas turėjo kitus nei estetinius tikslus. Neabejo- 
jama, jog svarbiu impulsu buvo medžioklės ma- 
gija. Dažnai nuo mečžioklės pasisek'mo ar nepa- 
sisekimo priklausė medžiotojų ir jų šeimų liki- 
mas, dėl to jo gyvas dėmesys smigo į medžioja- 
mąjį žvėrį. Kai kurios szyvulių figūros rodo su- 
smeigtas į kūną strėles (Fig. 1), kai kurios pa- 
telės vaizduojamos nėščios. Tokiu menu norėta 
užsitikrinti medžioklės pasisekimą bei gyvulių 
dauginimąsi. Rankų su išskėstais pirštais pieši- 
niai greičiausiai reiškia jėgos užsitikrinimą. Ge>- 
metriniai ženklai irgi galėjo turėti panašią pras- 
mę. Ne visuose urvuose, kuriuose aptikti žmo- 
gaus pėdsakai, rasti meno paminklai. Pastebėta, 

kad tam tikroje apylinkėje buvo viena ar kelios 
vietos su piešiniais, ir dėl to manoma, jog tokios 
“galerijos"" urvuose turėjo didelės reikšmės reli- 
giniame rituale. Iki šiai dienai išlikę laukinių 
tautelių papročiai duoda palyginamosios medžia- 
gos ir leidžia spėti, kad paleolito žmonės rinkda- 
vosi urvuose prie nutapytų gyvulių ir kitų ženk- 
lų ir čia ekstazės stovyje, su šokiais, dainomis ir 
riksmais atlikinėjo religines ceremonijas, susiju- 
sias su vaisingumo kultu ir medžioklės magija. 
Su vaisingumo kultu susijusios ir moteriškos ap- 
valios skulptūrėlės iš akmens, vadinamos “paleo- 
lito veneromis“, kurių gana daug rasta ne tik 
vakarų ir vidurio Europoje, bet ir Azijoje iki ry- 
tinio vidurio Sibiro. 

Be abejonės, vertingiausieji paleolito meno 
paminklai yra laukinių žvėrių piešiniai ir skulp- 
tūros, rodančios nepaprastą kūrybinę energiją ir 
pajėgumą perteikti gyvulio esmę su jo trykštan- 
čia vitaline jėga. Tokie meno šedevrai galėjo būti 
sukurti menininkų, esančių kūrimo ekstazėje, 
susijusioje su labai stipriais religiniais įsitikini- 
mais. 

Archeologiniai duomenys liudija, kad geo- 
metriniai, gyvuliniai, augaliniai bei antropomor- 
finiai motyvai mene kilmės atžvilgiu yra labai se- 
ni, visi sutinkami jau paleolite. Klaidinga many- 
ti, kad tam tikrose žmonijos istorijos epochose 
buvo vien tik geometrinis, ar vien tik augalinis, 
ar gyvulinis menas (plg. mūsų menininkų disku- 
sijas 1953, birželio mėn. kultūritiame “Draugo? 
priede). Geometriniai, faunos, floros ir antropo- 
morfiniai motyvai randami visuose priešistori- 
niuose laikuose, tiek paleolite, tiek popaleoliti- 
niame laikotarpyje, iš kurių turime išlikusių me- 
no paminklų. Meno turinys ir forma kito drauge 
su religija, ekonomija bei socialine santvarka. 
Kol medžiotojas kūrė meną, vyraujantieji moty- 
vai buvo laukiniai žvėrys, kai žmogus pasidarė 
gyvulių augintojas ir žemdirbys, jo religijoje ir 
mene labiau įsigalėjo abstraktiniai geometriniai 
motyvai bei augalinių ir gyvulinių motyvų vaiz- 
davimas. Priešistorinio meno istorijoje galima 
aiškiai išskirti medžiotojo (paleolito ir mezolito) 
ir žemdirbio (neolito ir vėlyvesnių laikų) meno 
epochas, bet abiejose greta realistinio vaiz- 
davimo aptinkame abstraktinius simbolinius 
ženklus. 

Visas meno epochas jungė viena ypatybė: 
ankstyvasis žmogaus menas buvo neatskiriamas 
nuo religijos. 

Paskutiniųjų metų bibliografija paleolitinio meno 
klausimu: 

THE LASCAUX CAVE PAINTINGS. Fernand Win- 
dels. Faber and Faber, 1949. 

FOUR HUNDRED CENTURIES OF CAVE ART. 
Abbe H. Breuil. (Vertimas iš prancūzų kalbos). Centre 
d'Etudes et de Documentation Prehistorigue, 1952, 

ARCHAEOLOGY AND THE EARLIEST ART. 
Hallam L. Moius, Jr. Scientific American, August 1953. 


Diagrama ir iliustracijos pagal Dr. Hallam L, Mo- 
vius, Jr., 1953. 

Po tavo šakomis miegoti buvo gera 
Ir plaukti vandenų puikiu sapnu, 
Kur skaldo Baltija gintarą, 

Kurios gelmėj gimei ir tu. 


Drebėjo lapai, vyto ir byrėjo, 
Mane apklojo patalu šiltu... 
O kai namai sugriuvo vėjo, 

Ir mane nunešė kartu. 


Kai pirmas spindulys surado 
Toli nuo tos šlamuolės drebulės, 
Buvau be žvilgsnio ir be žado — 
Žiupsnelis dulkių pakelės. 


Ir laukiu, kas parneš susėmęs 
Tuos gyvus pelenus namo: 

Ar gal tas pats išblyškęs vėjas, 
Kuris užmigo dykumoj!? 


AUDRA SODE 


Varteliai kloptelėj, ir jis įėjo... 

Ir nerimas baisus pakilo žydinčiam sode ... 
Drebėjo medžiai kietame glėbyje vėjo, 
Apsvaigę buvę baltame vestuviniame parade. 


Tamsa užgriuvo, ir nematė niekas, 

Kaip baisiai draskė kvepiančius rūbus ... 
Kad ant vejos žiedų nukritęs sniegas 
Užgesęs pirmutinį rytą bus... 


Kai vėl vartus atkėlė rytas margas * 

Ir įvažiavo skambanti stikliniais apdarais šviesa, 
Kvatojo išprotėjęs senas sodo sargas 

Po obelim apnuoginta basa. 


Praėjo daug žmonių — vaikų pro šalį, 
Užgaudami lazda nuplėšytus medžius... | 
Kad vaisių širdžiai atgaivint surast negali... 
Nelieski jų: ranka nudžius! 


DiI-EENŽA RŽC0 S IT 


Laikas išgąsdintas bėga 
Rūsčio apsemtais laukais ... 
Miškas ir sodas apkrito 
Verkiančiais žodžiais pilkais. 


Spindi pro ašarų liūtį 
Žemės plieninė tamsa... 
Kviečia išnykti nebūti 
Naktis apdraskyta basa. 


Veltui apsiblaususios žvaigždės 
Grumias su juodu dievu, 

Ir didelis skęstantis laivas 
Šaukias balsu nesavu. 


Dienų suliepsnojusis vaškas 
Kyla kalnais neregiais ... 
Išniekintos vėliavos blaškos 

Ir mirštančiais krinta drugiais.. 


LIETUVAITĖS GIMIMAS 


Nusišypsoki, Vyda, motinėlei, broliui, sesėm ... 
Ir nusijuok žaibams bebėgantiesiems dangumi: 
Visokiais įrankiais geriausius grafikus užprašėm,— 
Neverki, būk kantri, protinga ir rami. 


Tavo veidukyje mažytis skausmas virpa 
Didžiulė; ryto užverstoj angoj... 
Įverta juostos šimtaraštė kilpa 
Gražiausioje senelių pasakoj ilgoj... 


Perkūnas pasisodins tave ant kelių, 
Parodys šimtmečių pašventintus takus ... 
Migloje dievmedžio žalių šakelių 

Tu neši duoną partizanams į miškus. 


Karžygiai kai sujos į vaišes, 

Tavo žingsnius ant samanų suras, 
Dainuos apie puikias akis žydrąsias 
Ir kvepiančias linų laukais kasas. 


RUDENIO GIEDRA 


Lygumos ligi dangaus pratįso. 

Jau rūkai daubosna supusti. 

Gluosnių rankose voratinkliai suplyšo ... 
Ir keliuosi aš anksti, anksti 

Į pirmąsias mišias. 


Laikas rudenio maldas kalbėti — 
Greit širdis nušalnos. 

Ir pro debesų auksinį rėtį 
Vakaro žara pradės byrėti 

Jau be dulkių dienos. 

FEDERALIZMAS IR IMPERIALIZMAS 


EUROPOJE 


JONAS JASAITIS 


Per pusę šimtmečio Europoje įvykę du di- 
dieji karai, o ypač negalėjimas net laikinos tai- 
kos surasti po antrojo pasaulinio karo verčia ne 
tik europiečius, bet ir kitų kontinentų gyven- 
tojus susirūpinti Europos ateitimi. Antrojo pa- 
saulinio karo pasėkoje Europa, trumparegių po- 
litikų dėka, buvo perkirsta į dvi politiškai ir 
ideologiškai priešingas dalis. Rytinėje Europos da- 
lyje yra didžiulė, militariškai stipri Rusijos im- 
perija, kuri militarinės jėgos ir komunistinės idė- 
jos pagalba į savo įtakos sferą įtraukė daugelį 
mažesnių ir didesnių valstybių, tapusių beteisiais 
rusiškosios imperijos vergais. Rusiškasis impe- 
rializmas, pasiremdamas komunizmu, graso kitai 
Europos daliai — vakarinei — ne tik pavergimu, 
bet ir krikščioniškosios Vakarų kultūros sunaiki- 
nimu. Europos suskilimas į dvi viena kitai prie- 
šingas dalis užkerta taikos įgyvendinimo kelią. 
Taikos įgyvendinimo problema, kuri ypač iškyla 
tarpukariais, verčia jieškoti naujų apjungties for- 
mų, kad laisvu susitarimu būtų panaikinami tarp 
atskirų valstybių iškylantieji ginčai. 

Senovės graikų filosofai Platonas ir Aristo- 
telis ir vėlesniųjų laikų politikos filosofai Dantė, 
Vico, Machiavellis, Rousseau ir Kantas pastovios 
taikos įgyvendinimą matė valstybių junginyje. 
Naujaisiais laikais sujungimo mintis ypač taiko- 
ma Europos valstybėms, kurios yra neramiausios 
ir didžiųjų karų kėlėjos. Tačiau ne tik filosofų, 
bet ir visos eilės valstybės vyrų planai sujungti 
Europos valstybes federaliniais ryšiais nebuvo 
įgyvendinti. Galutinai neišspręsta, kokia Euro- 
pos valstybių federacija turėtų būti ir kaip galė- 
tų būti įgyvendinta, nepažeidžiant atskirų tautų 
interesus, bet juos apsaugojant ir tuo pačiu iš- 
gelbint Europą nuo visa naikinančių karų. 

Bet valstybių sujungimo federaliniais ryšiais 
mintį praktikoje buvo įgyvendinę senovės grai- 
kai iš savo miestų-valstybių. Tarp jų ilgiausiai iš- 
silaikė dvylikos miestų junginys, sudarytas 274 
m. pr. Kr. Jį sunaikino romėnai 146 m. pr. Kr. 
Federacijos mintis buvo gyva ir Italijoje tarp 
etruskų ir lotynų. Pati Roma priklausė federaci- 
jai, kuri susidėjo iš 30 miestų-valstybių. Vėliau 
išaugusią ir sustiprėjusią Romos valstybę užval- 
dė pasaulio valstybės sukūrimo mintis, kuri, su- 
naikinusi visus federacinius ryšius, išugdė gslin- 
gą Romos imperiją. 12-me amžiuje ant Romos 
imperijos griuvėsių susidarė Lombardų lyga, ku- 
ri baigėsi Italijos valstybės sukūrimu. 1759 m. 

olandų provincijos susijungė ir sudarė vadina- 
mąją Utrechto uniją. Ši federalinė valstybė išug- 
dė didelę jūros jėgą, gavo kolonijų ir išsilaikė 
iki 18 amžiaus pabaigos, vėliau virsdama viena- 
lyte Olandijos valstybe. 

Visos anksčiau buvusios federacijos sudary- 
tos iš giminingų tautų arba net vienos tautos žmo- 
nių, todėl jų perėjimas į vienalytę valstybę yra 
natūralus. Panašų susijungimo procesą pergyve- 
no ir daugelis kitų Europos valstybių. Atskirų 
tautų žmones pajėgė sujungti tik Šveicarų fede- 
racija, kuri išsilaikė iki šių dienų ir kurios pra- 
džia siekia 1293 m. Atskiri Šveicarijos kantonai 
neprarado savo suverenumo, tik suverenumas 
buvo apribotas federalinės konstitucijos. Šveica- 
rų federalinė 1848 m. konstitucija pabrėžia, kad 
“kantonai yra suverenūs iki federalinės konsti- 
tucijos nustatytos suverenumo ribos'.! 

Valstybės jungtis į federaciją gali, tik turė- 
damos bendrus interesus, kurie jas rištų. Ben- 
drieji interesai gali būti labai įvairūs: politiniai, 
kultūriniai, ekonominiai, rasiniai, socialiniai ir 
kt. Taip pat į valstybių federaciją galima eiti įvai- 
riais keliais, bet galutinėje pasėkoje siekiama po- 
litinio valstybių sujungimo. Kalbant apie valsty- 
bių federaciją šių dienų politikos šviesoje, reikia 
turėti galvoje politinį valstybių sujungimą. 

Sprendžiant valstybių sujungimo federaci- 
niais ryšiais klausimą, reikia atsižvelgti į valsty- 
bės galėjimą laisvai apsispręsti, prieš jungiantis 
į federaciją. Tenka turėti galvoje valstybės suve- 
renumą ir valstybių lygybę federacijoje. Federa- 
ciniame junginyje valstybė dalį savo suverenu- 
mo atiduoda bendram organui, tuo pačiu tam 
organui paklusdama. Valstybės suverenumas 
prieš jungiantis į federaciją yra būtinas, nes ne- 
suvereninė valstybė negali pareikšti savo laisvos 
valios. Nemažesnės svarbos už apsisprendimo 
laisvę turi lygybės principas valstybių federaci- 
joje. Federaciją sudarančios valstybės yra lygia- 
teisiai jos nariai, neatsižvelgiant į teritorijos dy- 
di, gyventojų skaičių, turtingumą ir pan. Jeigu 
besijungiaučiųjų į federaciją valstybių laisvam 
apsisprendimui gali turėti įtakos išorinės, ne nuo 
besijungiančiųjų valios priklausančios aplinky- 
bžs, tai lygybės principo išlaikymo federacijoje 
negali veikti jokios išorinės aplinkybės. Lygybės 


1 R. G. Gettell, History of political tought p. 419, New 
York 1924, 

principo išlaikymas federacijoje priklauso nuo 
narių noro. Federacijos nariai yra valstybės, to- 
dėl jos valdžia sudaroma iš valstybių atstovų, o 
remiantis lygybės principu, toje valdžioje lygų 
balsą turi tiek didelė, tiek maža valstybė. į 
| Remdamiesi laisvu valstybės apsisprendimu, 
Jungiantis į federaciją, ir lygybės principu joje, 
galime atsakyti į klausimą kas yra valstybių fe- 
deracija? Taigi, valstybių federacija yra suvere- 
ninių laisvai apsisprendusių valstybių politinė są- 
junga. Valstybių federacija kiekvienu atveju bus 
politinis valstybių junginys, kurio ypač siekiama 
Europoje po antrojo pasaulinio karo. 


Svarbiausias veiksnys, sudarant valstybių fe- 
deraciją, yra bendrų interesų turėjimas, o Euro- 
pos valstybių bendras interesas yra “išsilaisvinti 
iš visa naikinančių karų“.? Šios minties vedami, 
europiečiai bando lipdyti savo valstybių federa- 
ciją. Aišku, kad vien tik noras apsisaugoti nuo 
karų nėra pakankamai tvirtas pagrindas, bet rei- 
kia jieškoti didesnio dvasinio ryšio tarp atskirų 
tautų. Siekiant politinio valstybių apjungimo, rei- 
kia kviestis į pagalbą tokias institucijas, kurios 
pasidarbuotų tautų suartinimui. Vienas iš svar- 
biausių veiksnių tautų suartinimui būtų kultū- 
rinis bendradarbiavimas. Iš dalies Europos tautos 
yra surištos kultūriškai: jos visos yra krikščio- 
niškosios kultūros įtakoje. Kultūrinis Europos 
tautų bendradarbiavimas buvo glaudesnis pasku- 
tiniaisiais šimtmečiais iki pirmo pasaulinio karo. 
Lessingas, Kantas, Goethe, Rousseau, Priestley, 
Gibbon, Franklinas ir daug kitų žymių žmonių 
buvo daugiau pasaulio piliečiai, o ne vienos ku- 
rios nors valstybės. Kultūringas žmogus jautėsi 
namie visuose Europos kraštuose. Čia labai dide- 
lę įtaką turėjo klasinis susiskirstymas, nes dau- 
geliu atvejų klasė buvo statoma augščiau nei tau- 
ta ar valstybė. Stefan Szende, peržvelgdamas Eu- 
ropos įvykių raidą, išveda, kad “su 1914 metais 
Europoje mirė reliatyvios taikos ir pažangos 
šimtmetis. Šiuo šimtmečiu tarp tolimų ir viena 
kitai svetimų kultūrų buvo sudaužyti tvir- 
ti ir trumpi tiltai'.* Pakankamai aišku, kas kal- 
tas dėl kultūrinių ryšių tarp Europos tautų su- 
traukymo. Imperialistinė didžiųjų valstybių poli- 
tika suardo stipriausius kultūrinius ryšius, kurie 
jungė tautas. Jeigu 1914 metai sutraukė daugelį 
kultūrinių saitų, tai kitu atveju davė progos dau- 
geliui mažųjų tautų išsilaisvinti iš vergijos Ir 
įsijungti į valstybių bendruomenę. Tuo pačiu ir 
mažosios tautos buvo įgalintos savo kultūros „dali 
įnešti į bendrą pasaulio kultūros lobyną. Mažųjų 
valstybių susidarymas nepakenkė Europos viz- 
ningumui, nes Europa buvo daug vieningesnė po 
pirmojo pasaulinio karo, kol nebuvo sustiprėję 
didžiosios imperijos Europos viduje. Tos imperi- 
jos sugriovė naujai pradėtus tiest kultūrinio ben- 
dradarbiavimo tiltus ir sukėlė antrą pasaulinį ka- 


2 A. M. Bingham, The United States of Europe, p. 250. 


New York. 1940. 
3 Europaeische Revolution p. 16. New York, 1945. 


rą, po kurio žymiai pasikeitė Europos veidas. Da- 
lis buvusių laisvų Europos valstybių pateko ru- 
siškojo komunistinio imperializmo vergijon, kitos, 
išlikusios laisvos, gyvena nuolatinėje rusiškojo 
imperializmo grėsmėje. Baimė netekti laisvės ver- 
čia jungtis laisvąsias Europos tautas, kad galėtų 
savo laisvę apsaugoti nuo gresiančio pavojaus. 
Laisvųjų Europos valstybių sujungimas iš dalies 
vykdomas. Šiaurės Atlanto Paktas — karinė są- 
junga, Schumano planas — ekonominė sąjunga 
ir Strasburge vykstąs planavimas politiškai su- 
jungti laisvąsias Europos valstybes yra Europos 
valstybių suvienijimo pradžia. Jeigu Šiaurės At- 
lanto Paktas yra grynai militarinė sąjunga, ku- 
rios tiesioginis uždavinys yra atsispirti komunis- 
tinės Rusijos agresijai, o Schumano planas, ap- 
jungiąs tik anglies ir plieno pramonės valstybes, 
nustotų savo svarbos, įgyvendinus Europos val- 
stybių federaciją, tai Strasburge dedamos pastan- 
gos turėtų būti Europos federacijos pagrindu. 
Europos sujungimą planuojančios valstybės kaip 
tik dabar turėtų atkreipti dėmesį į pagrindinius 
federalistinio valstybių apjungimo dėsnius: lais- 
vą apsisprendimą ir lygybę. 


Strasburge paruošiamuosius Europos sujun- 
gimo darbus vykdo Europos Taryba. Sudaryta 
(1952. IX. 22) Europos konstitucinė komisija. Šių 
metų pradžioje ji paruošė pirmąjį Europos konsti- 
tucijos projektą, kuris vadinamas Europos Sta- 
tutu, nes duoda tik labai bendrus besivienijan- 
čios Europos dėsnius, tiesiogiai teliesdamas tik 6 
Europos valstybes: Belgiją, Italiją, Liuksemburgą, 
Olandiją, Prancūziją ir Vokietiją. Konstitucijoje 
numatyta įstatymų leidžiamoji galia, kuri pave- 
dama dviejų rūmų seimui: Atstovų Rūmams — 
sudarytiems iš valstybių atstovų, ir Senatui — 
susidedančiam iš 87 narių ir turinčiam tas pa- 
Čias teises, kaip Atstovų Rūmai. Šios konstituci- 
jos projektas nepilnai atitinka federalistinės 
minties dvasią, nes neteisingai išspręstas valsty- 
bių lygybės klausimas federacijoje. Atstovų Rū- 
muose ir Senate federacijos nariai (valstybės) 
atstovaujami nelygaus atstovų skaičiaus. Atsto- 
vų Rūmuose Italija, Prancūzija ir Vokietija tu- 
rėtų po 63 vietas, Belgija ir Olandija po 30, o 
Liuksemburgas 12. Taip pat nelygus atstovų skai- 
čius numatytas ir Senate, kur Italija, Prancūzija 
ir Vokietija turėtų po 21 vietą, Belgija ir Olan- 
dija po 10, o Liuksemburgas 4. Taigi trys mažo- 
sios valstybės, sudarydamos pusę federacijos na- 
rių, turi daugiau kaip du kartus mažiau atstovų 
federacijos valdžios institucijose. Be to, tiek 
Schumano plane tiek ruošiamoje federacijoje 
kai kurie partneriai turi neišspręstų problemų, 
kurios paliekamos atviros. Šie klausimai (Saaro, 
Reino srities, Vokietijos suvienijimo) yra tiek 
opūs, kad kiekvienu atveju gali padaryti iš fede- 
racijos narių priešus. Taip pat Didžioji Britanija, 
kuri vaidina didelį vaidmenį Europos gyvenime, 
laikosi nuošaliai nuo dabar planuojamos Euro- 
pos federacijos ir nuo Schumano plano. O kur 
dar isos kitos Europos valstybės, kurios laukia 

išsilaisvinimo iš rusiškosios vergijos? Dabar jos 
negali pareikšti savo nuomonės Europos tvarky- 
mo reikalais, o su jų egziliniais veiksniais nesi- 
skaitoma, bet be jų neįmanoma sudaryti jokios 
valstybių federacijos Europoje. 


Rusijos pavergtųjų kraštų politiniai emig- 
rantai planuoja Vidurio Europos federaciją, ku- 
rios svarbiausias tikslas būtų atsispirti rusiška- 
jam ir germaniškajam imperializmui, nuo kurio 
labiausiai nukenčia Vidurio Europos valstybės. 
Tokios apimties federacijos įgyvendinimas gali- 
mas, tik Vidurio Europos kraštams išsilaisvinus 
iš dabartinės vergijos. 

Turint galvoje, kad reikia eiti prie visuoti- 
nio Europos valstybių apjungimo, kyla klausimas, 
ar prasminga kurti sritines federacijas — Rytų, 
Vidurio ar Vakarų Europos? Jeigu būtų galimybė 
suvienyti visą Europą federalistinėje dvasioje, 
sritinių federacijų kūrimas būtų beprasmiškas ir 
net žalingas. Dabartinė politinė padėtis diktuoja 
kitokias sąlygas, kurios sunkiai derinamos su fe- 


458 


deralistine mintimi. Laisvosios Vakarų Europos 
valstybės turi sąlygas federacijai sudaryti ir tai 
bando įgyvendinti. Rusija, pakeitusi savo vidaus 
santvarką, turės didelį vaidmenį Europos valsty- 
bių tarpe. Su Rusija labiau skaitysis ir Vakarinės 
Europos valstybių blokas ir J. A. V., kurios turi 
didelės ir net diktuojančios įtakos Europos tvar- 
kymesi. J. A. V. nėra pasisakiusios ir prieš rusų 
emigrantų planuojamą Rusijos valstybių federa- 
ciją, kuri pretenduoja ir į Vidurio Europos val- 
stybes. Toki planai nėra palankūs Vidurio Euro- 
pos valstybėms, kurios daugiausia nukenčia tada, 
kada yra stipri jėga Europos vakaruose ir rytuo- 
se: jos tampa tų dviejų jėgų ginčo priežastimi ir 
išsprendimo arena. Vidurio Europos federacija 
nesutrumpins kelio į Europos valstybių sujungi- 
mą, bet apsaugos tų valstybių interesus nuo dar 
neišnaikinto didžiųjų valstybių imperializmo. 

Bandymas sujungti valstybes federalistiniu 
būdu dar neišeina iš kūrimosi stadijos, nes di- 
džiausia kliūtis—kai kurių valstybių imperialisti- 
nė politika— trukdo tarpvalstybiniam bendradar- 
biavimui ir užslopina tautų ir valstybių laisvę. 
Imperialistinė politika yra sena kaip pati civili- 
zacija. Jau senovės Esgipie buvo įkurta imperija, 
kuri siekė Nilą ir Eufratą. Imperialistinę politi- 
ką vedė Babilonas, Midija, Persija ir vėliau Ro- 
ma, kuri išplėtė savo dominavimą į Siciliją, Šiau- 
rės Afriką, Ispaniją, Galiją, Britaniją, Graikiją 
ir iš dalies į Aziją. Vėliau apie imperiją svajojo 
Karolis V, norėdamas unijos ryšiais sujungti į 
vieną valstybę Austrijos, Vokietijos, Ispanijos, 
Olandijos, Sicilijos ir Neapolio teritorijas. Petras 
Didysis, Katarina ir Napoleonas taip pat norėjo 
sukurti iš Europos vieną nedalomą imperiją su 
vienu valdovu. Imperialistinė politika ryškiausiai 
iškilo Europoje 20-me amžiuje. Imperializmas, 
kaip ir federalizmas, veda valstybių suvienijimo 
politiką, tik jis, pasiremdamas jėga, stengiasi vie- 
nos tautos dominavimą išplėsti iš savo geografi- 
nio ruožo, prievarta prijungti kitas tautas ir val- 
stybes. Pagrindiniai elementai imperialistinėje 
politikoje yra: vienos tautos dominavimas ir jė- 
ga. Valstybė, kuri imasi imperialistinės politikos, 
dažnai susiduria su aktyviu kitų valstybių pasi- 
priešinimu, todėl jai reikalinga stipri militarinė 
jėga palūžti pasipriešinimui, ir įgyvendinti impe- 
rialistiniams tikslams. E. M. Winslow imperia- 
lizmą sugretina su militarizmu.t Kur eina impe- 
rialistinė politika, ten vyrauja ir militarizmas, o 
kur militarizmas, ten ir karas. Todėl esama “1a- 
bai mažo skirtumo, kada kalbame apie militariz- 
mą ir karą, ar imperializmą ir karą.'> Karas ky- 
la iš pasipriešinimo imperializmui, arba dviejų 
imperialistinių valstybių interesams susikirtus. 
Pavyzdžiu yra du paskutinieji pasauliniai karai, 
kur imperialistinių valstybių politika Europą pa- 
vertė sriuvėsiais. 


1 The Pattern of Imperialism p. 3. New York, 1948. 
S Op. cit p. 3; 

Pirmojo pasaulinio karo pabaigoje sunaikintas 
rusų imperializmas atsigavo padedamas komuniz- 
mo, kuris savo esmėje yra imperialistinis ir ku- 
ris tapo geru įrankiu rusiškajam imperializmui 
plėsti. Imperialistiniai Rusijos tikslai ilgai buvo 
slepiami po komunistine skraiste. Tik dabar, ka- 
da aiškiai prasikiša tas imperializmas, pradėta 
kovoti prieš komunizmą. Sunaikinus komunizmą, 
dar nebus sunaikintas rusiškasis imperializmas, 
nes jis glūdi rusų valstybės dydyje. Jį sunaikinti 
galima, tik išplėšus iš Rusijos glėbio visas paverg- 
tąsias tautas ir leidus joms sukurti nepriklauso- 
mas valstybes, kurios laisvai galėtų jungtis ben- 
dron Europos valstybių federacijon. 


Antroji imperialistinė valstybė Europoje bu- 
vo hitlerinė Vokietija. Pirmasis pasaulinis karas 
sužlugdė vokiškąją imperiją, bet neilgam. Vokie- 
čių tautos veržlumas, nukreiptas į nuo Bismarko 
laikų ugdytą militarizmą, pridėjus antžmogio 
teoriją, paniekino visa, kas nevokiška, ir pasi- 
ryžo visus padaryti vokiečio, kaip augštesnio 
žmogaus, vergais. Vokietija, sukėlusi antrą pa- 
saulinį karą ir jo metu pasiekusi savo imperia- 
listinės-militaristinės didybės žydėjimą, susilau- 
kė tragiško likimo: keturių svetimų kariuomenių 
okupacijos ir padalinimo. Tik susidariusi politi- 
ne padėtis, kai graso rusiškasis imperializmas, vėl 
iškelia Vokietijos reikšmę Vakarų Europos są- 
jungoje, kad būtų galima atsispirti prieš pavojų. 


Su naujų žemių atradimu ir baltojo žmogaus 
išsikėlimu į atrastąsias žemes susidarė nauja 
imperializmo forma — kolonializmas Pradinis 
kolonializmas neturėjo nieko bendra su imperia- 
ilizmu, nes pirmieji kolonistai keliavo į naujai at- 
rastus kraštus surasti sau geresnių gyvenimo są- 
lygų, arba bėgdami nuo priespaudos ir jieškoda- 
mi laisvės. Jie neturėjo valstybinio ryšio su sa- 
vo senąja tėvyne, buvo net atitrūkę ir nuo savo 
tautos. Praslinkus kuriam laikui ir kolonistų skai- 
čiui nuolat didėjant, tos valstybės, kurios gyven- 
tojų dalis sudarė daugumą naujame krašte, už- 
dėjo jiems savo globą, kuri įgavo imperialistinį 
pobūdį ir kuri kolonistams suteikė pirmenybę 
prieš vietinius gyventojus, o krašto turtai buvo 
beatodairiai plėšiami imperijos naudai. Šitoks 
valstybės galios išplėtimas į kolonijas nieko ben- 
dra neturi su pradiniu natūraliuoju kolonializ- 
mu. Visai natūralu, kad valstybėje gyventojų 
skaičiui didėjant ir darantis sunkesnėms pragy- 
venimo sąlygoms, dalis žmonių išsikelia ji kilus, 
rečiau apgyventus kraštus. Tiesioginis kolonisto 
uždavinys yra pernešti į naująjį kraštą savo kraš- 
to kultūrinius ir civilizacinius laimėjimus. Be to, 
kolonisto, kaip ir kiekvieno išeivio, pareiga yra 
pasilikti savo tautos bendruomenėje, nežiūrint 
kokiai valstybei jis priklausytų. Tačiau imperia- 
listinė valstybė naujojo krašto tautos turtus gro- 
bė savo naudai, visai neatsižvelgdama į to krašto 
reikalavimus. Tai ir buvo atitrūkimas nuo tie- 
sioginės civilizuotojo Žmogaus pareigos: "prižiū- 
rėti, kad gamtos turtai nežūtų, bet tarnautų viso 


pasaulio gerovei'.“ To siekiant, reikia vadovauti 
darbui galima naudoti čiabuvių darbo jėgą, juos 
mokyti ir ruošti savarankiškam gyvenimui, kad 
jie galėtų įsijungti į kultūringų ir civilizuotų tau- 
tų gyvenimą. Turtingiausios kolonijomis valsty- 
bės, Didžioji Britanija ir Prancūzija, pradeda at- 
sižadėti imperialistinės politikos kolonijų atžvil- 
giu. Čia didžiausios įtakos turi kyląs kolonijų 
gyventojų laisvės būtinumo supratimas ir impe- 
rijų susilpnėjimas paskutiniųjų karų pasėkoje. 
Reikia tikėtis, kad kolonistinis imperializmas ne- 
tolimoje ateityje visiškai išnyks. 

Imperializmas kenksmingas ne tik kitoms 
tautoms ir valstybėms, bet ir savo tautai. Impe- 
rializmo palydovai: militarizmas, oligarchija, 
biurokratija, diktatūrinė valdžia, valstybės didu- 
mas ir nuolatinis plėtimasis nuslopina dvasinį sa- 
vo gyventojų kūrybingumą, paversdamas žmogų 
valstybės vergu. Imperializmas gali klestėti tik 
didelėje valstybėje, nes mažos valstybės nepajė- 
gia išlaikyti militarizmo ir nėra pajėgios išplės- 
ti savo tautos dominavimą. Didelės valstybės be- 
prasmiškumas ir nenaudingumas jau gana seniai 
pastebėtas. Aristotelis ir Platonas aiškiai pasisa- 
kė už mažų valstybių egzistavimą. Naujausiais 
laikais prancūzų filosofas Montesguieu sukūrė 
valstybės santvarkos ir dydžio teoriją. Jo nuo- 
mone, pilna politinė laisvė žmogui galima tik 
mažose valstybėse arba mažų valstybių federa- 
cijoje. Istorija rodo, kad tada, kai didžiosios val- 
stybės jieškojo naujų teritorijų, turtų ir vergų, 
mažosios kūrė nemirštamas dvasines vertybes. 
Senovės Graikija, Judėja, Finikija, renesanso 
talija yra dabartinės mūsų kultūros židiniai. 
Šios mažos valstybėlės davė pasauliui mokslą, 
meną, raštą, religiją. Vokietija savo atskirų ku- 
nigaikštysčių laikais davė pasauliui Goethę, 
Schillerį, Kantą Leibnizą ir daug kitų. Naujieji 
didžiosios Vokietijos vadai išugdė 20-jo amžiaus 
barbarus ir ant šimtmečiais kurtos vokiečių kul- 
tūros uždėjo vainiką, nupintą iš karų, plėšikavi- 
mų, žudynių, koncentracijos stovyklų ir papuoš- 
tą negirdėtu tautų naikinimo žiaurumu. Nuo na- 
cinės Vokietijos neatsilieka, dargi žymiai ją pra- 
lenkia, Sovietinė Rusija, tik jos nusikaltimų 
žmonijai dar niekas negali suskaičiuoti, nes jie 
auga su kiekviena diena. Rusiškajam imperializ- 
mui panaudojama komunistinė idėja daro neįsi- 
vaizduojamai didelę žalą pačiai rusų tautai. Nu- 
sikračius komunizmu, daug praeis laiko, kol rusų 
teuta sugebės pakeisti jai komunistinio impe- 
rielizmo išugdytą dvasią ir prisitaikyti prie kitų 
tzutų — bendro sugyvenimo labui. 

Valstybių federacija turi išvengti greito per- 
ėjimo į vienalytę valstybę. Federacijos paverti- 
mas vienalyte valstybe yra artimas imperializmo 
dvasiai. Ne be reikalo S. Seabury pabrėžia, kad 
“kiekviena militarinė imperija iš tikrųjų yra fe- 
derxacija"./ Tiek imperializmas, tiek federalizmas 


6 J. A. Hobson, Op. cit. 227. 

LIETUVIŲ PEDAGOGIKOJE 


Vakarų kultūros daigus į mūsų tėvynę, tai, 
kas vakaruose buvo geriausia ideologiniu požvil- 
giu, kėlė Marija Pečkauskaitė ir St. Šalkauskis. 
Pirmoji atnešė mums Forsterio, žymaus šveicarų 
pedagogo, mintis ir jas paskleidė lietuvių tarpe. 
Prof. St. Šalkauskis sukūrė mūsų jaunimui pa- 
saulėžvalgą, paremtą popiežiaus Leono XIII 
dvasia, davė mūsų besimokinančiam jaunimui 
tikslaus mokslinio darbo gaires, paliko jaunųjų 
mokslininkų kartą, kurios ideologinis veidas vi- 
siems yra ryškus. 

Ši vakarų Europos ideologinė įtaka pedago- 
gikoje buvo sėjama Teologijos Filosofijos fakul- 
teto, kur prof. St. Šalkauskis dėstė. Daugumas 
mūsų jaunimo, besiruošiančio pedagoginiam dar- 
bui, lankė Humanitarinių mokslų fakultetą. Tei- 
sininkams pedagoginiai dalykai irgi reikėjo iš- 
eiti Humanitariniame fakultete. Taigi didesniam 
mūsų studentų skaičiui, kuriems pedagogikos 
mokslai buvo privalomi kaip specialybė arba ša- 
lutinis dalykas, išėjo juos Humanitariniame fa- 
kultete, kur ištisą metų eilę dėstė profesorius J. 
Vabalas Gudaitis. Nesigilindami į jo asmenybę, 
pažvelgsime tik į jo pedagoginę pasaulėžiūrą į 
idėjas, kurias jis metų eilę skleidė mūsų jau- 
nuomenės tarpe. Pabrėžtina, kad J. Vabalas Gu- 
daitis buvo įsitikinęs savo pažiūrose, savąją sis- 
temą dėstė su didele meile ir įsijautimu, kartais 
net ir su ašaromis. Savo sistemos jis nėra niekur 
vienam veikale paskelbęs, nors atskirų jo straips- 
nių mūsų perijodikoje buvo nemaža. 


Dr. A. Ramūnas savo straipsnyje “Pagrin- 
dinės linkmės lietuvių pedagogikoje“ (“Aidai", 
1948 m. 20 n.), priskirdamas prof. J. Vabalą Gu- 
daiti prie empirinės linkmės kūrėjų mūsų peda- 
gogikoje, tarp kitko išsitaria, esą, jis “yra siekęs 


——————  — ————————————————————————— 2:1: 7 1 rar T 


sudaro valstybių junginį — su skirtumu, kad im- 
perialistinės politikos sujungtų valstybių panai- 
kinamas valstybinis charakteris ir valstybės įjun- 
giamos į imperiją prievarta, o federalistiniu bū- 
du sujungtos valstybės savo valstybinį charakte- 
rį apsaugoja ir jungiasi laisvu noru. Federacija 
gali pereiti į vienos valstybės sudarymą tik tada, 
kada bus paruošta dirva glaudžiam tautų ben- 
dradarbiavimui. 

Dabartinė Europos santvarka valstybiniu at- 
žvilgiu labai --n=lanki federacijai. Imperial'zmo 

duoti lietuvių pedagogikai kūną“, tuo tarpu kai 
prof. St. Šalkauskis yra sukūręs jai nemirtingą 
siela, kaip filosofinės linkmės atstovas, prof. Ig. 
Malinauskas — plazdančią dvasią, kaip praktinės 
bei organizacinės linkmės atstovas, o religinės 
linkmės atstovai, pradedant vyskupu Valančium, 
baigiant vyskupu Brizgiu, prof. St. Yla ir dr. 
Gutausku, “yra suteikę lietuvių pedagogikai ant- 
gamtinę gyvatos jėgą, yra nurodę ir įvedę į žmo- 
gaus gyvatos šaltinius, jų, tų šaltinių pirmykš- 
tiškumą, neišsenkamumą“ (Ten pat, pusl. 444). 
Toliau iš straipsnio aiškėja, atsižvelgiant į atski- 
rų Minėtų linkmių metodus, kad empirinė, fi- 
losofinė, praktikinė ir religinė srovės viena kitos 
neišskiria, o tik papildo. Minėto straipsnio pa- 
baigoje skaitome: “pedagoginis empirizmas, pe- 
dagoginis formizmas, pedagoginis aktyvizmas ir 
pedagoginis integralizmas nėra jokie prieštaravi- 
mai, o, atvirkščiai, yra pedagoginės metodologi- 
jos keturi pagrindiniai principai: yra tai keturi 
kertiniai akmenys, ant kurių mes, lietuviai, turi- 
me statyti mūsų ateities pedagogikos rūmus*'. 


Neneigiant anksčiau iškeltos Dr. A. Ramūno 
tezės, norėtųsi pažvelgti į profesoriaus J. Vabalo 
Gudaičio pedagoginę pasaulėžvalgą, kuri rėmėsi 
ne vien tik empiriniu metodu, bet buvo kur kas 
gilesnė ir platesnė. Prof. Vabalas Gudaitis ne tik 
“atstovavo pas mus vadinamiesiems reaktologi- 
jos bei psichotechnikos mokslams“ (pusl. 443), 
bet sėjo tam tikros pasaulėžiūros daigus, kurie 
skverbėsi į mokinių sielas. 

Prof. J. Vabalas Gudaitis kūrė naują sis- 
temą, pagrįstą sąveikos principu. Jo paties buvo 
sudarytas terminas — sinergazija, kuris buvo su- 
jungtas iš dviejų svetimos kalbos žodžių: sin-er- 
gazmus, abipusis veikimas, veikimas vieno po- 


klestėjimas, didžiųjų valstybių nesiskaitymas su 
mažosiomis ir daugelio valstybių pavergimas Eu- 
ropos valstybių sujungimo mintį daro neįgyven- 
dinamą. Pačiu pirmuoju žingsniu, prieš Europos 
valstybes apjungiant, reikia jas atstatyti. Visos 
tautos, kurios nori ir gali turėti savo valstybę, 
turi teisę ją turėti. Tik visoms valstybėms sutei- 
kus tas pačias teises ir la'sves, galima eiti pric 
Europos valstybių federacijos. 


" The New Federalism, p. 133, New York, 1950. 

liaus antrajam ir antrojo tuo pačių momentų 
pirmajam. Šis abipusis veikimas, sąveika apima 
visą kosmą, kiekvienoje jo dalelėje. Kosmos, vi- 
sata — tai tam tikras funkcinio veikimo laukas, 
nera tai jėgų veikimas, bet tam tikros medžiagos. 
Ero J . Vabalas Gudaitis skyrė kelias paskaitas 
gyvybei išaiškinti: tarp negyvos medžiagos ir gy- 
vos esanti laipsniška gradacija, tam tikras perė- 
Jimas, net neįmanoma kartais aiškiai atskirti, 
kur esanti gyva ir kur negyva būtybė. Pvz., kai- 
kurių kristalų rūšys savo dauginimosi būdu la- 
biau primena gyvybę kaip mineralus. Todėl pa- 
neigti negyvos medžiagos reikšmę visatoje mes 
negalime, nes patys aiškiai neskiriame, kas iš 
esmės yra toji gyvoji ir negyvoji gamta. 

Visatoje reiškiasi sąveikos principas. Ši są- 
veika yra funkcinio pobūdžio, komplikuota ir su- 
dėtinga iki smulkmenų. Prof. J. Vabalas Gudai- 
tis bando skirstyti, klasifikuoti visatoje paplitu- 
sį funkcinį sąveikos principą. Jis skirsto sąvei- 
ką, arba sinergaziją, į tris pagrindines dalis: 
1. introindividinę sinergaziją, arba introsinergazi- 
ją, kuri apima funkcinį veikimą žmogaus orga- 
nizme, arba vidinę sąveiką, 2. intersinergaziją, ar- 
ba interindividinę sinergaziją, sąveiką atskirų 
individų tarpe, ir 3. sąveiką žmogaus su išorinių 
pasauliu, arba perisinergaziją, kuri apima funk- 
cinį individo ir gamtos ir individo lauką. 


Šis trejopas sąveikos suskirstymas apima 
trejopą Žmogaus psichinį pasireiškimą. 

Introsinergazija apima sąveiką, vykstančią 
žmogaus organizme tarp įvairių liaukų ir kitų 
organų. Vidinis funkcinis veikimas sudaro savo- 
tišką sistemą. Jo apsireiškimus mes vadiname 
žmogaus psichika. Taigi žmogaus dvasinis, vidi- 
nis pasaulis, pagal prof. J. Vabalą Gudaitį, yra 
ne kas kita, kaip funkcinė organizmo sistema, kur 
apie kurį nors dvasinį pradą, priešingą mūsų 
kūnui, negali būti nei kalbos. 

Interindividinė sinergazija apima funkcinį 
lauką atskirų individų tarpe. Tarp žmonių visą 
laiką vyksta sąveika: vienas individas veikia ki- 
tą ir tuo pačiu laiku priima ano, jį veikiančio 
partnerio, veikimą. Taigi tarp kiekvieno žmogaus 
atskirai ir visų tarpe susidaro irgi savotiškas vei- 
kimo laukas, kuris duoda pagrindą socialiniam 
žmonių gyvenimui. Socialinio gyvenimo formos 
ir esančios interindividinės sinergazijos pasireiš- 
kimo formos. 

Perisinergazija — tai kosmo veikimas indi- 
vidui ir individo veikimas kosmui. Pvz., besilei- 
džianti saulė veikia žmogų, žmogus į ši vaidinį 
ideda savo prisiminimus, ilgesi, apipavidalina tu- 
rimą vaizdą jau turėtais savyje vaidiniais, įvyks- 
ta savotiška projekcija, ir tuo pačiu individas 
gamtos veikima sustiprina. Sustiprintas vaizdas 
dar tvirčiau veikia žmogų, tuo būdu susidaro sa- 
votiškas veikimo laukas — irgi funkcinio pobū- 
džio. Iš perisinergazijos prof. J. Vabalas Gudaitis 
išveda estetinius žmogaus išgyvenimus ir religiją. 
Religija esanti ne kas kita, kaip tik stipri peri- 
sinergazija, sąveika su kosmu arba sąveika su išo- 


riniu pasaulių, kur didesnių gamtos įspūdžių 
žmogus negauna. 

„ Sinergazija, nežiūrint, kurios formos ji be- 
būtų, gali būti konstruktyvinė ir destruktyvinė. 
Destruktyvinė introindividinė sinergazija žmo- 
guje pasireiškia įvairiomis neigiamomis Žmogaus 
būdo ypatybėmis, įvairiomis psichinėmis ligomis, 
o Introindividinės sinergazijos iširimas reiškia 
žmogaus mirtį. Žmogus, gyvenęs pasaulyje kon- 
struktyvinėje sinergazijoje, priima mirtį kaip po- 
ilsį, kaip savo vidinio funkcinio lauko iširimą, ir 
mirtis visai nesanti baisi. 

Interindividinė konstruktyvinė sinergazija 
sudaro teigiamas žmonių sugyvenimo formas, ar 
tai būtų valstybinio gyvenimo forma, ar kuri nors 
kita žmonių tarpusavio sugyvenimo forma. Inter- 
individinė sinergazija turi tam tikrus vienetus, 
narvelius, vadinamus ergesmenomis. Pvz. šeima 
ir yra tokia interindividinė, biosocialinė, kon- 
struktyvinė ergesmena. Konstruktyvinės interin- 
dividinės sinergazijos vienetas yra ir mokykla. 
Gero mokytojo uždavinys ir yra sugebėti orga- 
nizuoti konstruktyvinę sinergaziją mokinių tar- 
pe. Geras mokytojas yra ne tas, kuris sugeba bū- 
ti tik mokinių draugu, bet tas, kuris sugeba kur- 
ti konstruktyvinę sąveiką visų mokinių tarpe, 
kuris sugeba mokinius įvesti į konstruktyvinės 
sąveikos lauką. Blogas mokytojas ardo konstruk- 
tyvinę sąvoką mokinių tarpe, įnešdamas destruk- 
tyvinio elemento. Didaktika remiasi medžiagos 
parinkimu, pateikimu, kad neįneštų destrukty- 
vinių elementų tiek į introindividinę, vidinę, tiek 
į interindividinę sąveiką. Ir čia mokytojas turi 
būti įgimtas organizatorius, geras specialistas ir 
vaikų vidinės sąveikos žinovas. Auklėjimas re- 
miasi irgi konstruktyviniu auklėtinių veikimu, 
atkreipiant dėmesį ypač į emocijas, į išgyveni- 
mus, nes jie ir sudaro kertinį akmenį auklėjimo 
momente. Tai, ką mokinys stipriai išgyvena, kas 
yra lydima teigiamų emocijų, tas ir palieka di- 
džiausią įspūdį ateičiai. 

Aiškindamas žmogaus psichiką, prof. J. Va- 
balas Gudaitis paneigia Čelpanovo psichologijos 
apibrėžimą, kaipo mokslą apie sielą, kartu pa- 
neigdamas Čelpanovo iškeltas psichiškumo žymes. 
Pagal prof. J. Vabalą Gudaitį, jokio antrojo, dva- 
sinio prado žmoguje nera. Žmogaus psichika esan= 
ti funkcinė sistema, labai komplikuota, mažai iš- 
tirta. Profesorius bando klasifikuoti psichines 
žmogaus funkcijas, duodamas tam dalykui atski- 
rą kursą — “psichinės funkcijos ir jų klasifika- 
cija". Gan ilgokai sustojęs ties pačios funkcijos 
apibūdinimu, kaip tam tikru abipusiu vyksmu, 
jis bando klasifikuoti pačias psichines funkcijas. 
Iškeliamos trejopos funkcijos: įcentrinės, centri- 
nės ir išcentrinės, kitu vardu dar vadinamos 
emergacinėmis, ergacinėmis ir remergacinėmis. 

Įcentrinės funkcijos yra imlinės, jų uždavi- 
nys yra imti, pasisavinti išorinio pasaulio įspū- 
džius, neatsižvelgiant, kuria forma tie įspūdžiai 
būtų žmogui pateikiami — optiniu, akustinių ar 
kitu kuriuo pavidalu. Žmogaus paimlumas yra 
įgimtas dalykas ir rišasi su jo konstitucija. 

Centrinės funkcijos atlieka koordinacijos 
darbą žmogaus psichikoje, jos jungia į tam tik- 
rą sistemą tą medžiagą, kurią žmogus gavo iš 
išorinio pasaulio ne palaidai, bet imlinių funkci- 
jų susistematintą. Koordininės funkcijos sistemi- 
na gautąją medžiagą, ją apjungia. 

Išcentrinės funkcijos atlieka veikimo darbą, 
jos stimuliuoja Žmogaus veikimą, todėl jos yra 
vadinamos veikliosiomis funkcijomis. Prie išcent- 
rinių funkcijų, pvz., priklauso ir kalba, kiti žmo- 
gaus poelgiai, kurie yra surišti su veikla. 

Žmogaus funkcijos yra nuolatiniame keitimo- 
si procese. Niekas nelieka statiška žmogaus psi- 
chikoje. Vaidiniai nėra tai statiški paveikslai, už- 
šalę mūsų psichikoje; vaizduotė, kaip ir atmintis, 
yra nuolatinis vyksmas. Jei mes atsimename, va- 
dinasi, buvo tam tikras išorinio pasaulio, aplin- 
kos, stimulas kuris iš naujo sužadino mūsų psi- 
chikoje vyksmą, kuris atkuria su didesniu grei- 
tumu tai, kas jau buvo matyta, panašų vyksmą, 
kuris kartą mūsų psichikoje buvo. Vaidinių ne- 
tikslumas, atminties susilpnėjimas ir yra aiški- 
namas tuo, kad antrą kartą mūsų psichikoje pa- 

sikartojęs atminties vyksmas nėra tas pats, bet 
naujas funkcinio lauko suaktyvėjimas. 

Trumpai išdėstytos pasaulėžiūros šviesoje iš- 
tisą metų eilę Vytauto Didžiojo universiteto Hu- 
manitarinių mokslų fakultete buvo dėstoma pe- 
dagogikos istorija, pedagogika, paidologija ir eks- 
perimentinė psichologija. Studentai pedagogai 
specialistai toje pat pasaulėžiūroje turėjo semina- 
rinius darbus, įvairius papildomus kursus. Prof. 
J. Vabalas Gudaitis neneigė kitų pasaulėžiūrų, 
bet jas išaiškindavo savo sistemos šviesoje — 
pvz., šv. Augustino “Išpažinimais"', krikščionybės 
atsiradimas ir išplitimas, pirmųjų krikščionių 
uolumas, Kristaus asmuo ir Jo stebuklai — visa 
tai buvo aiškinta sąveikos, sinergazijos šviesoje. 
Istorijos bėgyje buvusios pedagoginės srovės irgi 
profesoriaus buvo perteikiamos sinergazijos plot- 
mėje, to bipoliarinio vyksmo, kurį sistemos kū- 
rėjas visur jautė ir kuo pats tikėjo. 

Pasaulėžiūra vaidino pirminį vaidmenį prof. 
J. Vabalo Gudaičio pedagogikos dalykuose. Ne- 
nuostabu, kad studentai, kurie arčiau nepažino 
Jo pasaulėžiūrinės sistemos, turėjo nemaža sun- 


kumų egzaminų metu. Sistema, sąveikos princi- 
pas — tai esminis dalykas. Eksperimentinis me- 
todas, testai, žymūs prof. J. Vabalo Gudaičio 
testai žmogaus reakcijoms tirti (reaktologiniai 
testai), jo įsteigtas ir taip mėgiamas psichotech- 
nikos institutas — visa tai buvo tik priemonės 
metodas savajai sistemai paremti ir įrodyti. Pvz., 
nagrinėdamas povaizdžius, pravesdamas tyrimus 
eidetizmo palinkimui nustatyti, profesorius aiš- 
kino ir šventųjų regėjimus tam tikrų palinkimų 
į eidetizmą, kuris kai kuriuose buvo išsivystęs 
iki aukščiausiojo laipsnio. 

Esmėje prof. Vabalo Gudaičio pasaulėžiū- 
ra pralenkia empirinį, eksperimentinį metodą. 
Empirinis metodas ir eksperimentas į pedagogi- 
ką yra atkeliavęs iš gamtos mokslų. Jo paskirtis 
yra tarnauti gamtos mokslams, renkant empiri- 
nę medžiagą, ją fiksuojant, grupuojant, patei- 
kiant įvertinti. Stebėjimas ir eksperimentas ne- 
turi jokio nusistatymo a priori. Tai gamtinių 
reiškinių stebėjimas natūralinėse ar dirbtinčse 
sąlygose, nesiremiant jokia iš anksto turima pa- 
saulėžiūra. Stebėjimas ir eksperimentas, apskri- 
tai empirinis metodas, priima tikrovę tokią, ko- 
kią ją randa, kartais net nežinodamas būsimų re- 
zultatų. Šia prasme empirinį metodą vartojo Char- 
lotte Būhler, paidalogijoje kūdikių ir mažų vai- 
kų psichiniams reiškiniams tirti. Pasaulėžiūra 
čia nevaidino lemiamo vaidmens. Stebėjimas, ka- 
da kūdikis pradeda reaguoti į garsą ar šviesą, 
kaip vystosi reakcijos kūdikiui augant—eksperi- 
mento sritis, kuri net negali būti siejama su ku- 
ria nors pasaulėžiūra. Tai mokslo duomenų rin- 
kimas ir mokslinių išvadų jieškojimas. 

Apie prof. Vabalo Gudaičio eksperimentinius 
bandymus negalime to pasakyti. I auditoriją jis 
ateidavo su tam tikra pasaulėžiūra, su nusista- 
tymu perteikti jaunimui jo paties kuriamą nau- 
ją, jo manymu, mokslinę ir pasaulėžiūrinę siste- 
mą. Dr. A. Ramūno iškeltoji mintis, kad prof. 
J. Vabalas Gudaitis davė mūsų pedagogikai kū- 
ną, neatitinka tikrenybę. Priimti prof. J. Vabalo 
Gudaičio palikimą, kaip vien tik empirinės pe- 
dagogikos srovę, kuriai tipinga indukcija, ir sta- 
tyti šalia kitų, kaip prof. St. Šalkauskio, nėra 
tikslu. Tarp prof. J. Vabalo Gudaičio ir kitų Dr. 
A. Ramūno iškeltų srovių yra esminis, diamet- 
raliai priešingas skirtumas. Prof. J. Vabalo Gu- 
daičio empirizmas, ar kaip kitaip pavadinta bus 
jo pedagoginė srovė, remiasi materialistine pa- 
saulėžiūra, kuri taip buvo madoje 19 šimtmety- 
je. Baigdama atgyventi savo teoretinį triumfą, 
materialistinė srovė ir šiandieną bando ginti sa- 
vo egzistenciją, jieškodama komplikuotų dėsty- 

mo formų, keistų ir sunkiai suprantamų termi- 
"nų. Viena iš tokių materialistinių srovių mūsų 
pedagogikoje buvo prof. Vabalo Gudaičio siner- 
gatinė pedagogika. 

Prof. J. Vabalas Gudaitis neneigė dvasinio 
prado žmoguje, bet aiškino jį materijos egzisten- 
cijos principu. Tikrumoje egzistuoja, yra gyva 
būtybs - žmogus, kuris kaip mįslė stovi pats prieš 


save. Nera ribos tarp psichinio ir fizinio reiški- 
nio, gyvame organizme egzistuoja tik psichofizi- 
niai reiškiniai. Viena, tikroji realybė esanti me- 
džiaga, o visa kita — kažkoks neaiškus funkci- 
nis jos apsireiškimas. Į žmogų žiūrima kaip į me- 
džiagą, nors ta pažiūra įvilkta į neaiškios psichi- 
nės funkcijos sąvoką. Žmogus, kaip medžiaga, 
yra surištas ir su kita, panašia į jį medžiaga, ku- 
ri laipsniškai nusileidžia iki negyvojo mineralo. 
Atseit, esminio skirtumo medžiagoje nėra, yra 
tik jos išsivystymo, evoliucijos laipsnis. Žmogus, 
kaip medžiaga, turinti psichofizinį, funkcinį vi- 
dinį, lauką, susitinka arba, tikrumoje, yra nuola- 
tinėje sąveikoje su kitais, į jį panašiais žmonė- 
mis ir su ji supančiu, medžiaginiu pasaulių. 


Kuriuo būdu susidaro abipusis sąveikos lau- 
kas žmonių tarpe ir ypač žmogaus ir aplinkos — 
prof. J. Vabalas Gudaitis nėra aiškinęs. Kaip me- 
džiaga įgauna kažkokį slaptingą funkcinį vyks- 
mą, kuris sugeba kurti, sudaryti socalines for- 
mas, sueiti į sąlytį su kosmu ir jį sudvasinti — 
irgi lieka neaišku. Sąveikos principo įvedimas į 
medžiaginį pasaulį, — sąveikos, kuri sudarė pa- 
grindą keistai materialistinei sistemai, —įneša kaž- 
kokio mistinio, metafizinio elemento į pačią ku- 
riamą sistemą. Sąmoningai ar ne, prof. J. Vaba- 
las Gudaitis, atsirėmęs į medžiaginę, materia- 
listinę teoriją, dalinai pats ją sugriauna. Kokiu 
būdu žmogus introindividinė sistema, tobulas 
psichofizinių funkcijų laukas, išsivystė iš negy- 
vos medžiagos? Įdomus faktas, kad prof. J. Va- 
balas Gudaitis nenagrinėdavo Darvino evoliuci- 
jos teorijos, palikdamas ją nuošaly. Kuriuo būdu 
ši psichofizinė sistema, kaip žmogus, būdama 
nuolatinėje sąveikoje su kosmu, su supančia jį 
aplinka, sugebėjo sukurti sąvokas, kurių nėra pa- 
čioje aplinkoje, kaip sielos ir Dievybės suprati- 
mą? Pagaliau kaip funkciniame veikimo lauke, 
kaip žmogui atsirado reikalas turėti religinį, 
moralinį, estetinį gyvenimą? Ką gi bendra turi 
šis dvasinis, toks nelygus, pačią introindividinę 
sistemą viršijantis gyvenimas su darnia, funkci- 
ne sistema? Kodėl ji pakrinka, kodėl atsiranda 
destruktyvus vyksmas savo esmėje konstrukty- 
vinėje sistemoje? Šitų klausimų niekas nėra kė- 
lęs ir jų nagrinėjęs. Prof. J. Vabalui Gudaičiui 
žmogus, kaip sistema, buvo taip aiškus, kad kitų 
abejonės atrodė jam nesugebėjimu sinergatiškai 
galvoti. 


Ne tik žmogaus supratimas sinergatinėje 
sistemoje buvo atremtas į materialistinę pasaulė- 
žiūrą, ją apvelkant neaiškiu metafiziniu rūbu, 
bet ir kosmo, visatos supratimas buvo pamuš- 
tas medžiaga. Kosmos, visata, sudaro irgi siner- 
gatinę, funkcinę medžiagos sistemą. Žemė, 
žvaigždės, žmogus, gyvis — sujungti vienon sis- 
temon tos pačios medžiagos. Yra daugybė neiš- 
aiškintų reiškinių, kaip stebuklai, kurių neigti ne- 
galime, kaip negalima neigti mąstymo viduram- 
žiais gyvenančio žmogaus, kuris realiai galvojo 
ir realiai kūrė savo pasaulio ir Dievo supratimą. 
Žincma, prof. J. Vabalo Gudaičio manymu, šis 

galvojimas irgi buvo tik funkcinė sąveikos išda- 
va. Kyla klausimas, kodėl gi ši funkcinė sąveika 
keičiasi ir pačiame kosme? Kas sudaro pagrindą, 
priežastį, pirmapradę nuolatiniam vyksmui ir 
keitimuisi kosme? 

Prof. J. Vabalo Gudaičio sistemos niekas nė- 
ra nagrinėjęs nei kritikavęs, nes ji nėra spaudo- 
je kaipo sistema paskelbta. Ją iškaldavo studen- 
tai egzaminams. Ji negalėjo likti be pasekmių. 
Iš katedros buvo skelbiamas naujas mokslas, pa- 
remtas giliu įsitikinimu ir tikėjimu. Nei sąveikos 
principo, nei funkcinio veikimo žmoguje ar vi- 
satoje neimanoma įrodyti jokiais eksperimentais. 
I ji reikia įtikėti lygiai taip stipriai, kaip kita 
kuria tiesa. Gilaus tikėjimo reikėjo ir savo pa- 
jėgumui, savo be jokių abejonių pasitikėjimui, 
kad naująją sistemą kuri. Eksperimentas vaidino 
pagelbinę rolę, ne esminę. Esmėje stovėjo visa- 
galė, paslaptimi apgaubta medžiaga, kuriai buvo 
lenkiamasi. Ir lenkiamasi pagarbiai, be jokios 
kritikos ir mažiausios abejonės. Mūsų jaunimo 
sielosna buvo sėjami daigai naujojo tikėjimo, 
kuris save vadinosi mokslinės sistemos vardu, ku- 
ris nieko neneigdamas viską griovė iš pagrindų. 
Nemirtingajai sielai, kaip esminei žmogaus eg- 
zistencijos daliai, šitoje sistemoje nebuvo vietos. 
Ji, sielos neneigdama, ją nutylėjo, išrovė jos su- 
pratimą iš daugelių studentų sąmonės. Asmeni- 
nis Dievas, kaip visatos pirmapradė, realus pa- 
saulio kūrėjas, sinergatinėje sistemoje taip pat 
neegzistavo. Jam ten iš viso nebuvo vietos, nes 
Jo negalima buvo įsprausti į medžiagos funkcinį 
vyksmą. Bet sugriauti Jo egzistencijai jaunimo 
sielose buvo aukojama daug laiko, suvedant Jo 


paties supratimą į jausmų ir norų projekciją vi- 
satoje. Ši bedvasė, materialistinė sistema nieko 
taip nerovė iš jaunimo širdžių, kaip religijos, 
tikėjimo į asmeninį Dievą. Buvo skirtos paskai- 
tos įrodyti, kad religija esanti opiumas, narkoti- 
kas, kuriuo narkotizuojasi milijonai žmonių. 

Sinergatinėje pedagogikoje buvo daug kal- 
bama apie meilę žemei, kurion žmogus atsiguls 
amžinam miegui, apie meilę tėvynei ir aukas 
jai, kaip nuolatos esančiai realybei, buvo nagri- 
nėjama meilė žmonijai, su kuria pavienis indivi- 
das yra susietas sąveikos ryšiais. Bet kaip supras- 
ti ir kuo pagristi šią meilės teoriją, kada 
iš visos sistemos dvelkte dvelkė paneigimas viso 
to, kas sudaro pagrindą ir pačiai meilei ir pačiai 
žmonijai? Kaip išvada iškyla taip dažnai prof. 
A. Maceinos keliama V1. Solovjovo antikristinės 
idėjos teorija, kuri, nieko neneigdama, kas yra 
krikščioniška, griove pačios krikščionybės kerti- 
nį akmenį — Kristų. Panašiai sinergatinė prof. 
J. Vabalo Gudaičio pedagoginė pasaulėžiūra, ne- 
neigdama dvasinio gyvenimo ir jo pasireiškimų 
pasaulyje, griovė pačią dvasią, kaipo tokią, iš- 
keldamas visagalę, vyksmo eigoje esančią me- 
džiagą, kaip viso ko pirmapradę. 

Ar gali sinergatinė, materialistinė pedagogi- 
nė pasaulėžiūra sudaryti mūsų pedagogikoje kū- 
ną, į kurį kitos srovės ikvepė sielą ir dvasią? 
Medžiaginė. materialistinė pasaulėžiūra neigia 
sielą ir niekad negali tapti kūnu sielai priimti. 
Jos skelbėjai ir skleidėjai tapo, laidais materia- 
listinės pasaulėžiūros, kurią apvilkę miglota me- 
tafizine skraiste, eksperimentinio metodo vardu 
sėjo mūsų studijuojančio jaunimo tarpe. 

KET ER AT MIRA 


BUITIES VAIZDAVIMO TRADICIJOS ATGIMIMAS 
SUOMIJOS LITERATŪROJE 


Paskutiniaisiais metais kasdieninės 
buities vaizdavimas suomių literatūroj 
pergyvena lyg ir savotišką renesansą. 
Tas senas kamienas, kurs atrodė jau 
visai nudžiūvęs, staiga vėl išleido at- 
žalas. Tai lyg trečiasis Sucmijos žmo- 
nių kasdienybės pavaizdavimo aktas. 
Pirmąjį scenon iškėlė 19 amžiaus va- 
dinamieji liaudies rašytojai. Jie buvo 
tos tradicijos kūrėjai. Antrojo akto 
pagrindiniais aktoriais buvo šio šimt- 
mečic pradžios natūralistai su Kianto 
ir Lehtonen priešaky. 

Ir naujoji buities vaizduotojų kar- 
ta paženklinta savitu vardu — dėl jų 
svorio centro pasvirimo į šiaurę, jie 
vadinami “kainuistais" (Kainuu yra 
šiaurinės Suomijos arba pietinės Lap- 
landijos vieta Kajanos apylinkėje). Iš 
paties Kainuu tėra kilę tik du iš tų 
jaunųjų buities vaizduotojų — Heikki 
Lounaja ir Veikko Houvinen. šiauri- 
nėje Suomijoje gyvena ir dirba ir 
trečiasis iš jų — Martii Palkispaa, 
kuris, kaip ir Lounaja, yra miškų 
kirtikų bosas. Du likusieji kilę kiek 
labiau iš pietų — Lauri Leskinen iš 
šiaurinės Savolakso provincijos dalies 
ir jauniausias iš jų — Marko Tapio— 
iš vidurinės Suomijos. 

Didžiausia“ dėmesį į save atkreipė 
Veikko Houvinen, pats stipriausias iš 
to penketuko. Ligi šiol jis teišleido 
dvi knygas — novelių rinkinį “Hir- 
ri" 1950 m. ir romaną “Galvotojas 
iš Havukka-aho"' 1952 m. Houvinen 
debiutas buvo kiek nelygus, viena 
kita novelė parašyta jau kiek ap- 
trintu vaizdavimu, tačiau liūto nagai 
pasimato daugelyje novelių. Tose no- 
velėse jis sukūrė du tikrai humoris- 
tinius personažus, abu miško kirti- 
kus iš Kainuu, Jie yra visai nauji 
tipai suomių literatūroje. Tai Konsta 
Pylkkanen ir Robinsonas Korhonen. 
Pastarasis yra ramus darbininkas 1r 


abstinentas, kurs per atostogas staiga 
dingsta be jokių pėdsakų — jis atsi- 
krapšto į nuošalią neprieinamą sa- 
liukę, ten atsijungia nuo visko, varo 
samagoną ir vienui vienas džiaugiasi 
gyvenimu. Po atostogų jis vėl dirba, 
naujųjų jėgų prisikrovęs ir pasiryžęs 
vėl metus išvežti savo rolę kaip tvar- 
kingas ir padorus vyras. Novelės pa- 
baigoje autorius konstatuoja, kad Ro- 
binsonas Korhonen yra gyvenimo me- 
nininkas nuo galvos ligi kojų. Gyve- 
nimo menininkas yra ir antrasis jo 
didvyris — Konsta Pylkkanen. Jis 
yra tyrlaukių filosofas, neužgesina- 
mo žinojimo troškulio žmogus. Pasi- 
naudodamas savo pradžios mokyklos 
gamtos mokslo ir geografijos Žžinio- 
mis bei savo smegenimis, jis vysto 
savotiškiausias, beribio platumo min- 
tis apie pasaulį ir žmogų. Jis yra la- 
bai retas paukštis miško kirtikų tar- 
pe. Tačiau jis puikiai žino tą savo 


originalumą ir sugeba panaudoti ji,' 


kur reikia. Jame slypi ir gera doza 
šelmiškumo. 

Konsta Pylkkanen portretas yra iš- 
baigtas jau novelėse. Romane “Gal- 
votojas iš Havukka-aho" jis tęsia sa- 
vo gyvenimo kelią, ir kas būdinga — 
lygiai toks pat nenutrintas, origina- 
lus, kaip ir Houvinen debiutinėse no- 
velėse. Jis pagauna ne tik savo darb- 
davių, bet ir visų skaitytojų širdį. 

Heikki Lounaja yra kiek rimčiau 
sudėtas, negu Houvinen, tačiau ir 
jam humoras nėra svetimas. Ligi šiol 
jis tėra išleidęs tik tris knygas, iš 
kurių vidurinioji — “Sieliai praplau- 
kia pro kaimą" — laikoma geriausia. 
Čia jis vaizduoja nuotykius pavasa- 
rio naktį viename tolimame tyrlau- 
kiu kaime: visi laukia atplaukiant 
sielių ežeran, šiam įvykiui ruošiasi 
kiekvienas savaip, visi jaučia pava- 
sarį atėjus, O kai toji laukimo įtam- 


pa pasidaro didžiausia, įvyksta nužu- 
dymas. Sieliai tuo tarpu praplaukia 
nesustodami ir tuo apvildami viso 
kaimo laukimą. bei sugriaudami viso 
kaimo viltis. Autoriui puikiai pavyks- 
ta pavaizduoti pavasario nakties po- 
veikį jo personažų įvairiopam tem- 
peramentui, o įvykiai eina natūraliai, 
susiklostę apie vienui vieną naktį. 
Toji Lounaja kompozicija noromis ne- 
norcmis verčia pagalvoti apie kitą 
didelio suomio didelį romaną — Sil- 
lanpaa “Žmonės vasaros naktį“. 
šiuo palyginimu lyg ir būtų galima 
prikišti, kad Lounaja dar nėra kaip 
reikiant savarankiškas. Dabar gal dar 
ir taip, bet ateičiai jis daug žada, 
ypač savo šviežiu kalbiniu apipavi- 
dalinimu. 

Atrodo, kad Sillanpaa yra vienas 
iš pirmaujančių jaunosios kartos mo- 
kytojų, nes ir Marko Tapio didelio dė- 
mėsio sukėlęs pernai išleistas debiu- 
tinis romanas “Stiklinė žlugtui len- 
ta" yra sukurtas “Žmonės vasaros 
naktį" ženkle. Tapio lyg ir labiau pri- 
klauso nuo Sillanpaa, negu Lounaja, 
tačiau debiutiniam dalykėliui tatai 
nėra jau taip pavojinga. Tapio yra ir 
jautrus ir gabus pasakotojas, gal ge- 
riau aprašytojas, nes jo romano stip- 
rybė kaip tik ir glūdi gamtos pavaiz- 
davime ir nuotaikoje, o ne intrygoje 
ir įvykiuose. 

švelnų ir jautrų senatvės suprati- 
mą sutinkame ir Lauri Leskinen ant- 
rame iš eilės romane “Aiškumas ne- 
toli šešėlio" (1951), kur atsispindin- 
čiais prisiminimų vaizdais aprašoma 
paprasta seno žmogaus gyvenimo p3a- 
caka. Leskinen, šalia Tapio, yra vie- 
nas iš lyriškiausių jaunųjų buities 
vaizduotojų — savo pasakojimus jis 
apgaubia šviesia sambrėška, ištri- 
nančia visas aštrias linijas ir sušvel- 
ninančia kontrastus. Tai duslus ir 
liūdnas romanas, rūpestingai parašy- 
tas ir vieningai nuteiktas. Jis pri- 
klauso prie labiausiai prinokusių nau- 
jojo buities vaizdavimo vaisių. 


Marti Palkispaa dar nėra toks ryš- 
kus profilis, kaip anksčiau minėtie- 
ji. Po gana solidaus, bet ne taip jau 
kuo ypatingu pasižymėjusio novelių 
rinkinio tyrlaukiu motyvais, jis per- 

nai rudenį išleido romaną "šiaurės 
elnių išskyrimas“. Tai kolektyvinis 
romanas, pavaizduojąs savotiškiausią 
visos Laplandijos žiemos įvykį—tur- 
gų, kuris lyg magnetu traukia 
mases visokių žmonių, užmezgančių 
ir nutraukiaučių ryšius tautoje. 
Kokią gi dabar vietą iš viso Ssuo- 
mių literatūroje užima tie buities 
vaizduotojai? Ar jie nustelbia kitų 
motyvu ciklus, ar jaunieji suomių 
prozaikai buitį tik ir tevaizduoja ? 
Žinoma, kad ne. Naujasis renesansas 
paliečia ir visą suomių prozą. Nuo 
1948 m. iškilo nevienas daug žadąs 
vardas. Yra rašytojų, kurie į daiktus 
žiūri visai kitaip, negu buities vaiz- 


duotojai, ir panaudoja visai kitokius 
motyvus. Tarp tokių tektų suminėti 
Oiva  Palcheimo, Jorma  Korpela, 
Eeva Joenpelto ir Lassi Nummi. ša- 
lia buities vaizduotojų, yra ir grynų 
“modernistų, labiau komplikuotos, 
neramios bei eksperimentinės kryp- 
ties. Tačiau yra ir tarpinių stadijų, 
pvz. toks žymus iš jaunųjų rašytojų 
kaip Lauri Viite, kurio “Morena"' yra 
vienas iš geriausių pokarinių veikalų 
Suomijoje, neįskaitomas nė į vieną 
grupę ar srovę. Buities pavaizduo- 
tojai čia iškelti parodyti faktui, kad 
ir senas vynucgynas gali vėl pra- 
žysti, jeigu tik sodininkas yra geras. 
Juozas Lingis. 


KNYGOS IR ŽURNALAI 


VIDURNAKČIO VARGONAI 


česlovas Grincevičius: VIDURNAK- 
čIO VARGONAI. Neįtikėtinos istori- 
jos. Išleido Lietuviškos Knygos Klu- 
bas, Chicago, 1953. 131 p. Kaina 1,50 
dol. 

Tai pirmoji č. Grincevičiaus kny- 
ga. Joje randame dvejopų kūrinių — 
legendų ir realistinių pasakojimų. 

Pirmosios rūšies dalykais autorius 
įsirikiuoja į gana gausią legendų li- 
teratūrą, tarp Mūsų itin išprusintą 
Nelės Mazalaitės. Čia sutinkame ir 
angelus, ir šventuosius, ir dangaus 
muziką, ir paprastus reiškinius, nu- 
dažytus legendų spalva, kaip tai yra 
“Neįtikėtinoje istorijoje“. Tačiau šių 
kasdieniškesnių atsitikimų paverti- 
mas legenda nevisada pravedamas 
lygiai. Todėl geriau būtų išėję, minėtą 
istoriją palikus realistinėse ribose. 
Tas pat pasakytina ir apie 'Vidur- 
nakčio Vargonus". Jeigu čia būtų 
apsieita be išvados, kad senajam kle- 
bonui iš tikrųjų naktimis grodavo 
šventasis Mykolas, turėtume vienti- 
sesnę istoriją, gerai pateisinamą psi- 
chologiniais seno žmogaus išgyveni- 
mais. Č. Grincevičius yra tarpais lin- 
kęs duoti išaiškinančias pabaigas, 
kurios lyg ir atšoksta nuo istorijų 
vienybės, 

Grįžtant prie pačių legendų, išti- 
siausia reikėtų pripažinti “Devyn- 
balsę paukštę". Pasakojimas čia 
plaukia tiesiai, ir jame gražiai deri- 
nasi du pasaulai — legendų ir jose 
atliepianti konkrečioji tikrovė. Pa- 
galiau sėkmingai įliejama ir patrio- 
tinė gaida — lokalinio patriotizmo 
tonas: ir dangaus angelai pripažįsta, 
kad Nevėžis yra “pati ramiausioji ir 
gražiausioji upė... nuostabiausia, ko- 
kia yra mums pasisekus žemėj įreng- 
ti" (75 p.). Kitos legendos lyg ir iš- 
virsta fantastiniais vaizdais ir vizi- 

jomis, tarpais nukeltomis į didingą 
kalnų gamtą. Tai “Kalbanti uola", 
“Baltieji balandžiai“, “Mano vienin- 
telis draugas“. Negalima išvengti 
įspūdžio, kad išvardintuose dalykuo- 
se kartojamasi ir:'vis sukama apie 
panašią mintį. Būtų pravertę šias 
nuotaikas ir mintis sugaubti į vieną 
kūrinį, išvengiant labai gretimų vie- 
tų. 

Legendose tenka atkreipti dėmesį 
dar į vieną bruožą. Čč. Grincevičius 
yra bene vienintelis mūsų raštuose, 
kuriame sutinkame Apokalipsės sti- 
liaus pėdsakų. štai viena tokio pa- 
sakojimo ištrauka: “Paskui mačiau, 
kaip laikas nuo laiko šis auksinis 
pastatas su visom savo galvom pasi- 
lenkdavo ir surydavo po keletą tų, 
kurie jį labiausiai mėgo ir jo garbei 
šoko" (120 p.). Vietomis pasigirsta ir 
psalmių balsas, 

Antra “Vidurnakčio Vargonų“ ša- 
ka — realistinės istorijos. Jas auto- 
rius pradeda nuotaikingai ir išsyk 
įtraukia į dalykų eigą. “Simanas, su 
jėga pravėręs karčiamos duris, at- 
sargiai nulipo laipteliais į gatvę, akis 
pakrapštęs apsidairė ir pasuko į ge- 
rai žinomą pusę" (37 p.) — tokia 
vieno pasakojimo pradžia. Sutinkame 
pasisekusių įspūdžių ir aprašymų. Si- 
mano nuotykyje taip skaitome: “Bu- 
vo šiltas ankstybojo rudens metas. 
Miške kvepėjo grybais, medžių vir- 
šūnėse kažkas straksėjo ir buvo gir- 
dėti, lyg vienas kitą vaikytųsi''. Ki- 
tur turime tokį šaunų elgetų apra- 
šymą: “Keliu traukia du elgetos, Ma- 
taušėlis su Juozapčliu. Mataušėlis 
augšias ir petingas, apvalia, bliz- 
gančia nosimi, seniai neskusta barz- 
da, kaip antinas, krypuodamas į šo- 
nus, eina pirmas ir tempia girgždan- 
ti vežimėlį, kuriame nežinia ko pri- 


dėta ir maišu pridengta. Vienas ratas 
mažesnis, ir vežimėlis eina įstrižai. 
Ilgo liemens, bet trumpų kojų, tiesus, 
kaip mietą prarijęs, Juozapėlis mažy- 
čiais žąciuko žingsneliais, viena ran- 
ka mosikuodamas, seka gerą galą 
atsilikęs" (45 p.). Toliau esama kiek 
valančiškų dialogų. 

Kaip jau ištraukos rodo, č. Grin- 
cevičius savo realistiniuose dalykuo- 
se yra pastabus, pasakojimą veda gy- 
vai, net jei ir nesupina kokios intry- 
gos, 0 pasitenkina tik kokiu plates- 
niu vaizdu ar anekdotiniu atsitiki- 
mu. Jis turi gražaus humoro ir, pa- 
prastai, yra čia lygesnis savo stiliu- 
mi ir įvykiu, negu kad legendose. 
Gal vieningiausiai jisai šias savo sa- 
vybes išryškino “Atlaidų išvakarėse“ 
— pasakojime apie jau mūsų sutik- 
tus elgetas Mataušėlį su Juozapėliu 
ir dar kitus. 

šisai rinkinys minėtinas ir litera- 
tūrinės geografijos požiūriu. Jeigu 
paliktume nuošalyje svečiose žemėse 
einanti veiksmą, . tai Lietuvoje Čč. 
Grincevičius geografiškai mus paso- 
dina kitų autorių kaip ir neliectoje 
teritorijoje  — Josvainių, Krakių, 
Babtų ir aplinkinėse žemėse, prie 
gražiųjų Nevėžio krantų. Iš čia jis 
mums apsako ne tik pluoštą atsitiki- 
mų, bet duoda papročių ir vaizdų. 

Apskritai tektų tarti, kad iš dvie- 
jų kelių — legendos ir realistinių pa- 
sakojimų — Č. Grincevičius išeina 
tvirtesnis pastarajame. Autoriui lin- 
ketina tą kelią puoselėti ir ateityje. 

Ž Aug. R. 


KREGŽDUTĖ 
I. Bendrosios pastabos. 


Su dideliu smalsumu ir viltimi ima- 
me į rankas knygelę iš tokios sri- 
ties, kurioj esam neturtingiausi — A. 
Rinkūnas, KREGŽDUTĖ, I dalis. Ele- 
mentorius, skaitymai, aplinkos paži- 
nimas ir metodinės pastabos. Pagal 
naująją JAV ir Kanados lituanistinių 
mokyklų programą. Spaudos Bendro- 
vė "Žiburiai" 1953 m., Torontas. Vir- 
šelis ir elementorinės dalies iliustra- 
cijos dail. J. Saarniit. 

Tai yra, berods, pats pirmasis lie- 
tuviškas vadovėlis, Kanadoje parašy- 
tas ir išleistas. “Kregždutės'' autorius 
Antanas Rinkūnas yra stambi peda- 
goginė jėga tiek teoriniu pasiruoši- 
mu, tiek pedagogine praktika. Kurį 
laiką dirbęs pradžios mokykloje, o 
paskui — baigęs studijas — dėstęs 
metodikas mokytojų seminarijose, bū- 
damas inspektoriumi ir po to direk- 
toriumi. Kodėl A. Rinkūnas Kanadoje 
“Kregždutę" parašė ir kodėl, būtent, 
kregždutės vardu? “Metodinėse pa- 
stabose" autorius pats pasako: “"Ti- 


kiuosi, kad “Kregždutė" bent kiek 
prisidės prie vaikų lietuviškosios dva- 
sios išlaikymo, kol visi, kaip kregž- 
dės, grįšime į gimtuosius lizdus", 

“Kregždutės" vadovėlį sudaro trys 
dalys: 1. Elementorius (1-50 psl.) 2. 
Skaitymai ir aplinkos pažinimas (51- 
92 psl), ir 3. Metodinės pastabo 
(94-95 psl. petitu). ž 

Dėl vietos ribotumo mūsų tolimes- 
nės mintys nepretenduoja į vispusiš- 
ką ir nuodugnų įvertinimą. 


II. Elementorius. 


Elementoriaus mūsų situacijoje rei- 
kalingumas, elementoriaus kokybė 
apskritai ir mūsų ypatingose sąlygo- 
se specifiškai yra šiandien labai ak- 
tuali problema. Gerą elementorių pa- 
ruošti nėra taip lengva, kaip gali 
kam atrodyti. Metodika stato elemen- 
toriui daug reikalavimų, Pažiūrčki- 
me galimai objektyviau į naująjį pro- 
duktą. 


I. Metodas. 


Elementorių visų pirma apspren- 
džia pasirinktasis abėcėlės mokymo 
metodas. Kurį iš daugelio įvairių me- 
todų pasirinko autorius savo “Kregž- 
dutės'' bazei? Nė vieno atsieto nuo 
kitų, t. y. nė vieno vienalyčio. At- 
siremta metodų deriniu, anot auto- 
riaus, “kombinuotu metodu". Koks 
tas derinys, arba kombinuotas meto- 
das? Pats autorius jį taip apibūdina: 
“Prasmingų Garsų-ir žodelyčių me- 
todas, pridedant prie jo kai ką iš 
amerikoniškojo sakinių metodo“. Bet 
tai nėra viskas — elementoriuje iš- 
tisai ir ryškiai matyti saitas su ana- 
litiniu-sintetiniu garso-raidės metodu. 
Šitą virkštelę liudija net kiekvienas 
puslapis: viršuj kiekvieno puslapio 
yra duota naujoji raidė. Dažname pus- 
lapy (ne kiekvienam) yra viršuj ir 
žodis su naujai duodamąja raide. Tai- 
gi tas kombinuotas “Kregždutės" me- 
todas yra derinys net trijų abėcėlės 
mokymo metodų: 1. “Prasmingų Gar- 
sų ir Žodelyčių" metodas, 2. Analiti- 
nis sakinių metodas, 3. Analitinis- 
sintetinis garso-raidės metodas, 

Ar nusisekus yra ši jungtinė kom- 
binacija? Pilnas įvertinimas tegali 
būti tiktai sintetinis: ne tik iš teori- 
nio svarstymo, bet dar daugiau iš 
praktinio pagal šį elementorių darbo 
patirties. šiuo metu tačiau atrodo, 
kad pagal šį elementorių mokytojas 
(o nuošalinėje “šeimos mokykloje“ 
tėvai) dirbs vienu iš trijų metodų: 1. 
Analitiniu-sintetiniu garso-raidės me- 
todu (greičiausia galimybė!), 2. Ana- 
litiniu žodžio metodu, 3. Analitiniu 
sakinio metodu. Tuo būdu tikėtina, 
kad santyky su praktika šio metodo 
kombinuotumas išnyks, susiprastins. 


Vadinas, kalbamasis metodų derinys 
savo pagrindu nėra tvirtai sucemen- 
tuotas. 

| Kokia priežastis, kad nėra tvirtos 
jungės? Priežastis yra pačiuose prad- 
menyse: “Prasmingų Garsų Žodelyčių 
metodas, pridedant kai ką iš ameri- 
koniškojo sakinių metodo“ (194 psl.). 
Nesgi autorius sugestijonuoja. skirtu- 
mą tarp “prasmingų garsų'', iš vie- 
nos pusės, ir žodžių bei sakinių, iš 
antros. Ar iš tikrųjų neklystama? 

Kas gi yra tas “prasmingas gar- 
sas"? “Prasmingais garsais" autorius 
pasisako suprantąs tuos, “kurie pa- 
tys vieni, paskirai paimti, turi pras- 
mę. Tai yra, pavyzdžiui, sušukimo 
bei stebėjimosi garsai..." Bet “su- 
šukimo bei stebėjimosi garsai" argi 
nėra tie mūsų seni pažįstamieji jaus- 
tukai ir ištitukai, kuriuos J, Jab- 
lonskis laiko kalbos dalimis, arba žo- 
džiais? "Tada — jei “Prasmingi Gar- 
sai ir Žodelyčiai" yra žodžiai — pa- 
gal savo pagrindą šis metodas suei- 
na į tapatybę su analitiniu žodžių 
metodu, Bet logiškai ir psichologiš- 
kai žiūrint, sušukimas, stebėjimasis, 
tildymas, šuns urzgimas etc. yra tam 
tikros būsenos, jausmo ar minties iš- 
raiškos — tai jau sakiniai, Tada — 
jei “Prasmingus Garsus ir Žodely- 
čius" suprastume kaip sakinius — 
pagal savo pagrindą šis metodas su- 
eitų į tapatybę su analitiniu sakinių 
metodu. : Taigi teoriniu požiūriu 
“Prasmingų Garsų ir Žodelyčių" me- 
todas nėra iki galo pergalvotas, nėra 
atbaigtas. Autorius labai pagirtinas 
už ryžtą kurti naują metodą, bet rė- 
zultatas tuo tarpu nėra pakankamai 
charakterizuotas kaip metodas ir iš- 
skirtas iš kitų savaiminzų metodų. 

Tai yra sintetinė išvada, konkreti 
tiek iš autoriaus “Metodinių pasta- 
bų", tiek ir iš visos elementoriaus 
medžiagos bei jos statybos. 

Metodinių pastabų skyrelyje “Kaip 
dirbti su šiuo elementoriumi jo pa- 
grindiniu metodu?“ autoriaus trum- 
pai nusakyta, kaip turėtų praktiškai 
darbas eiti. Darbo gairės yra tikrai 
geros ir tikslios, bet ir iš jų itin 
akivaizdu, kokia lemiamoji persvara 
elementoriuje tenka analitiniam saki- 
nių metodui. Aplamai imant, iš visu- 
mos susidaro įspūdis, kad A. Rinkū- 
no “Kregždutės" elementoriui pagrin- 
du paimtas ne “Prasmingų Garsų ir 
žodelyčių" metodas, pridedant prie jo 
kai ką (m. pabr. J. K.) iš ameriko- 
niškojo sakinių metodo" (94 psl.), bet 
atvirkščiai: pagrindu paimta anali- 
tinis ištisų sakinių metodas, pride- 
dant prie jo kai ką. 

Tačiau šis metodinio eksperimen- 
to formalinis nukrypimas neatsiliepė 
neigiamai į elementoriaus vertingu- 
mą, o priešingai — laiminga aplinky- 


bė rezultato prasme, Analitiris saki- 
nių metodas kaip tik ele nentorių 
gausiai pakrovė metodinėmis verty- 
bėmis ir sveiku praktiškumu. Be to, 
vaikas nebus laužomas — vietinėj ir 
lietuviškoj šeštadieninėj mokykloj bus 
abėcėlės mokomas tuo pačiu metodu. 


2. Elementorinės medžiagos 
organizacija. 


Elementorinė medžiaga yra labai 
gerai atrinkta ir įdomiai sukomponuo- 
ta. Visame elementoriuje veikia išti- 
sai viena ir ta pati miesto darbinin- 
ko šeima: tėtė, mama Elena ir vai- 
kai — Ona, Simas ir Tomas. Dažnai 
vis painiojasi katė Rainė ir šuo Sa- 
mas. Medžiaga sutelkta apie 47 ilius- 
truotus įvykius (temas) 47 puslapiuo- 
se: vienam įvykiui — vienas pusla- 
pis. Tuo būdu visa puslapio medžia- 
ga sudaro vieną įvykio visumą. Sa- 
kinys pasako dalį piešiniu iliustruoto 
įvykio: tad sakiniai nėra skyrium pa- 
laidi, bet įvykio apjungti. Skaitoma 
įdamūs sakiniai apie įdomius atsiti- 
kimus. Kruopščiai išjieškoti žodžiai 
ir iš jų sudaryti vykę ir gyvi saki- 
niai. Iš tikrųjų nėra lengva sudaryti 
įdomius sakinius iš žodžių, kuriuose 
nebūtų nepažįstamų raidžių, o kuo 
dažniau kartotųsi šiandien supažindi- 
namoji. Pvz.: 

Atsisuko ir mama: 

— Ko rėki, kas yra? 

— Bitė, bitė! — rėkė Ona. 

Ištisai puikūs yra 31, 33, 36, 38, 39, 
44, 46 ir 47 psl. 

Raidžių supažindinimo eilė sąmo- 
ningai nustatyta. H, f, ch, j, u, g, e 
patalpintos į pabaigą, nes jos anglų 
kalbos rašyboje žymi skirtingą garsą 
ir dėl to lituanistinėse mokyklose klai- 
dinančiai kliūva. Didžiosios ir mažo- 
sios raidės, kaip ir Lietuvoje elemen- 
toriuose būdavo, pradžioje atskirai, 
netrukus drauge. 

Bene pasiskubinta per anksti įves- 
ti: penkiaraidis (NORIM — 12 psl.), 
triskiemenis (ašara — 13 psl.) sep- 
tynraidis triskiemenis (vasaros — 23 
psl.), vienuolikženklis (28 psl.). Per 
anksti (17 psl.) duodamas sakinys iš 
5 žodžių: Mama matė, ko Ona nori? 
(Dargi su kablelio ir klaustuko ženk- 
lais! šitam sakiny, be to, vaikui sun- 
ku klausimo prasmę pagauti). Per 
anksti sakinys iš 9 žodžių (27 psl.). 
Kai kurie puslapiai per tankiai pri- 
grūsti. 


3. Iliustracijos. 


Iliustracijos yra neatjungiama ele- 
mentoriaus dalis, Jos nera tik pagra- 
žinimas, priedas ar prabanga — jos 
yra esminė elementoriaus dalis. Ele- 
mentorius yra visiškai geras tik ta- 
da, kai skaitomoji medžiaga ir ilius- 

tracijos susilieja į neišskiriamą vie- 
numą. Per visą elementorių iliustra- 
toriaus linija turi sutapti su autoriaus 
linija: pakenčiama dar iš bėdos, jei 
jos eina lygiagrečiai. Elementorius tik 
tada tikrai lietuviškas, kai lietuviški 
ne tik žodžiai, bet ir iliustracijos. 


Elementoriaus iliustracijų tikslai 
yra bene šie svarbiausieji: 1. Daryti 
knygelę vaikui patrauklią ir įdomią, 
2. Kultyvuoti vaiko jausmus ir skonį, 
3. Interpretuoti bei atskleisti temą 
(įvykį), 4. Būti net pačiu tekstu 
(skaitomieji paveikslėliai sakiniuose), 
5. Ugdyti Lietuvos meilę bei žadinti 
lietuviškąją sąmonę ir nuotaiką. 

“Kregždutės" elementorinės dalies 
iliustracijos yra aiškios, nėra nei per- 
krautos, nei murzinos, tačiau nesu- 
gestyvios, be įtikinamumo. Blogiau, 
kad kai kurie piešiniai yra karikatū- 
riniai (ar geriau nepajėgta, ar tyčia 
pasekta komikais?) Pvz., berniukas 
4, 5, 6 ir 7 psl; namai 9 p=1.; ma- 
ma Elena 13 psl. (ne mamos galva, 
o kažkokios kutvėlos!); tėtis ir ma- 
ma 8 psl, (tetis kaip 13 metų bernai- 


tis ir su pypke dantyse — sveikinti- 
nas pavyzdys!); mokytoja 35 psl. 
(vargšai tie “zeksai"!) Kai kurie 


žmonės “Kregždutėje" parodyti kaip 
kokie nekalti kankiniai iš kaceto. Blo- 
giausia tačiau, kad visose elemento- 
riaus iliustracijose nieko nėra lietuų- 
viukui specialiai: nei tautinių moty- 
vų, nei lietuviško padažo, nei jokio 
ryšio su tėvyne. Net viršelyje namas, 
į kurį kregždutė šaukia sugrįžti, yra 
kažkoks stačiastogis vokiškas ar es- 
tiškas (mūsų paliktieji buvo juk ki- 
tokie!). A. Rinkūnas “Kregždutę" 
taikė lietuviukui subjektyviai, o J. 
Saarnitt — vaikui objektyviai: taigi 
autorius sau, o iliustratorius sau. Į 
pačią elementoriaus paskirtį (lietuvy- 
bės išlaikymas) kosmopolitinės ilius- 
tracijos neina į koją su autoriaus pa- 
stanga. Tad ne vien dėl tautinės sa- 
vigarbos lietuvių vaikams vadovėlius 
turėtų iliustruoti tiktai lietuviai gra- 
fikai. Svetimtautis iliustratorius ne- 
gali lietuviškumo plonybės taip pa- 
gauti ir išradingai išreikšti, kaip tai 
pajėgtų lietuvis grafikas. Jis neturi 
lietuviškos nuotaikos, kurią perduo- 
tų: būtų per įžūlu iš svetimtaučio jos 
norėti, 


4. Mokymas rašyti. 


Elementoriuje duodama kiekvienos 
raidės tik dvi grafemos: didžioji 
spausdinta ir mažoji spausdinta. Ki- 
tos dvi grafemos (mažoji rašyta ir 
didžioji rašyta) yra už elementoriaus 
ribų: rašymas paliekamas II sk. Tai 
daroma atsižvelgiant į bėdos sąlygas; 
labai maža darbo valandų šešt, mo- 
kykloje. 

Lietuvoje skaityti ir rašyti buvo 
mokoma kartu: pradžioj pieštukais, 
vėliau plunksnomis. Rezultatai būda- 
vo puikūs. Ar verta dabar mums vie- 
tinių mokyklų pavyzdžių atskirti mo- 
kymą skaityti nuo mokymo rašyti? 
Argumentas yra tik vienas: dėl dide- 
lės laiko stokos palikime rašymo 
technikos mokymą vietinėms (anglų 
kalba) mokykloms. Bet ten rašytos 
grafemos teparodomos tik trečiame 
skyriuje (pieštuku), o rašalu net ket- 
virtame sk. “Kregždutės" autoriui 
rašymą atidedant antram skyriui ir 
siūlant pirmam skyriuje pieštuku iš 
elementoriaus kopijuoti spausdintas 
raides, klausimas dar nelieka paten- 
kinamai išspręstas. Jeigu jau palikti 
rašymo technikos mokymą vietinėms 
mokykloms, tai tada tenka atidėti ne 
į antrą skyrių, bet į trečią bei ke- 
virtą. O jeigu atidėti tik į antrą sky- 
rių, tai tada šic kompromiso nepa- 
teisina anas vienintelis argumentas. 


III. Skaitymai ir Aplinkos pažinimas. 


Pirmieji skaitymai ir aplinkos pa- 
žinimas sudaro antrąją “Kregždutės" 
dalį (50-92 psl.). Jie taikyti norma- 
lios mokyklos pirmo skyriaus antra- 
jam pusmečiui arba šeštadieninės ant- 
ram skyriui. Siekta 4 tikslų: 1. Duo- 
ti lengvo teksto vaikų skaitymo tech- 
nikai lavinti, 2. Turtinti aplinkos pa- 
žinimą, 3. Didinti vaikų lietuviškąjį 
žodyną ir 4, Duoti žinių apie Lietuvą. 
šie tikslai nusako pagrindines skai- 
tymų idėjas ir tematiką. 

Skaitiniai ir aplinkai pažinti temos 
nėra pateikta mišrainės pavidalu: pa- 
gal siekiamybę išjieškota ir suorga- 
nizuota 42 psl geros medžiagos. 
Kiekviena proga vykusiai žadinama 
Lietuvos meilė: nuoširdžiai ir tėeviš- 
kai, be įgrįsusios retorikos, be tan- 
dartinių graudenimų ir plakatikos. 
Tarp straipsnelių yra bene 24 eilė- 
raštiniai dalykėliai (net 5 iš jų yra 
P. Imsrio) patriotikos ir auklėjimo 
motyvais. Vienas kitas — menkapras- 
miai prozaizmai. Geriau būtų buvę 
apsieiti be “Miške", “Rudenėlis", “čia 
nerimsta širdys". Yra jau iš ko ge- 
resnių pasirinkti. Juk vaikai gana 
greit pagauna, kas tik apsimeta, si- 
muliuoja ar druskos vietoj cukraus 
pasiūlo. Užtai labai pradžiugina 
“Kregždutėje'' tokie iš tikrų ir nuo- 
širdžių žodžių dalykai, kaip pvz.: 
“Dievulis myli" (K, K. Žitkus), “Mik, 
mažyti!" (G. "Tulauskaitė), “Ačiū, 
Dievuli" (V. Nemunėlis). 

Iliustracijos šitoj daly geresnės: jo- 
se yra lietuviškosios gyvybės. Tik 
gal 12 paveikslėlių būtų per retai 42 
puslapiuose? Vertingesnėmis iliustra- 
cijomis laikytinos tos, kurios skaid- 
riau šviti tautine impresija — Lietu- 
vos kraštovaizdžiai str. “Mamos pa- 


sakojimas apie Lietuvą"" ir “Mūsų 
namai Lietuvoje“. 

Korektūros klaidos aplamai yra vi- 
sada apgailėtinos, bet šiuokart pasi- 
džiaugtina, kad jų nedaug. Jas ga- 
lėtų tėvai arba mokytojai pataisyti: 
vakai (61 psl.), Jėziulį (72 psl.), vil- 
ka (82), gyviulius (90), inda (91), 
puodyne (91), vejelis (91 psl.). 


IV. Autoriaus metodinės pastabos. 


Labai gerai A. Rinkūnas padarė, 
kad “Kregždutės" gale pridėjo “Me- 
todines pastabas“. Jos skirtos prak- 
tikos reikalui ir pateiktos 115 pusla- 
pio rėmuose — labai santraukiškai. 
Beveik visos skirtos abėcėlės moky- 
mui: antrajai “Kregždutės" daliai — 
skaitymams ir aplinkos pažinimui — 
teskirta tik 10 eilučių. Konkrečiai 
nusakytas kelias apsaugos mokytoją 
(arba tėvus) nuo nelaimingos gali- 
mybės veltis elementoriuje vien savo 
paties išmanymu. Pastabos nepreten- 
duoja būti kietais receptais, 0 yra p1- 
tariamojo pobūdžio. Tačiau darbo ei- 
gos nusakymas (iš tikrųjų labai ge- 
ras kito metodo prasme!) Prasmin- 
gų Garsų ir Žodelyčių" metodo (kaip 
atskiro, savaimingo metodo) charak- 
teristikos neišryškino. Autorius yra 
pagirtinas už iniciatyvą jieškoti nau- 
jo metodo, bet būtų pageidautina, 
kad antrą leidimą išleisdamas, savo 
metodą detaliau išskirtų iš kitų me- 
todų tarpo. 

Be to, gaunasi įspūdis, kad pasta- 
bas rašydamas, autorius nuskubėjo. 
Pvz., jis sako: “Mes galime bazuo- 
tis garsu ir raide, nes mūsuose vie- 
na raidė tereiškia ir vieną konkretų 
garsą" (m. pabr. J. Kr.). Bet tuoj 
pat apsigręžęs jau sako: “Antra ver- 
tus, negalime, tačiau, nesiskaityti su 
tuo, kad tiek raidė tiek garsas yra 
abstrakcija. Realybė yra žodis?“ (m. 
pabr. J. Kr.). Tai kas gi pagaliau 
yra raidė ir garsas: konkretybė ar 
abstrakcija? Ir vėlgi: jei žodis yra 
realybė, tai garsas bei raidė yra rea- 
lybė ar ne? Garsas nebūtų garsu, o 
raidė raide, jei jis (ji) nebūtų rea- 
lybė. Jei žodis yra realybė, tai gar- 
sai ir raidės sudaro žodžius kaip 
dalys. Jei garsai bei raidės savimi 
išreiškia ir liudija realybę, tai jie 
(jos) nėra fikcijos. 

V. “Kregždutės" trūkumai ir 
teigiamybės. 


1. Trūkumai, Trūkumų atskleidimą. 
laikome tik pozityvia paskata, idant 


"Kregždutė"  patobulėtų su antru 
leidimu.  Reikšmingesniais laikytini 
šie: 


1. Tautinei autoriaus tendencijai 
elementoriuje neatsako iliu-tratorius: 
iliustracijos neatsiliepia į pagrindinę 


DIEVO IR TĖVYNĖS REIKALAIS 


Laisvame pasaulyje, kur ir kok'o- 
se sąlygose begyventume, mes, lietu- 
viai, neturime kaip palyginti savęs su 
tautos kamienu, kenčiančiu Lietuvo- 
je ir Rusijoje. šita šiandieninė mū- 
sų, laimingųjų, padėtis mums užde- 
da tam tikrų pareigų tautos ir tevy- 
nės atžvilgiu. 

Mažą tų pareigų dalelę mes at- 
liekame, remdami besidarbuojančius 
Lietuvos išlaisvinimui, lietuvybės pa- 
laikymui, šelpdami vargstančius lie- 
tuvius Europoje. Jeigu šiems tiks- 
lams mes atiduotume ligi paskutinio 
cento, tai vistiek mums liktų dar la- 
bai daug, būtent — laisvė: laisvė gy- 
venti, kur ir kaip norime, laisvė gy- 
venti savo tikėjimu, laisvė kurti vi- 
sa, kas telpa tautinės ir bendrai kul- 
tūros sąvokoje, laisvė kovoti ir dar- 
buotis už Dievą, už tautą ir tėvynę, 
laisvė darbuotis visos žmonijos labui. 


Mūsų tautos dabartinės tragedijos 
akivaizdoje lietuviui katalikui, kartu 
su kitomis problemomis, turi rūpėti 
katalikybės likimas Lietuvoje dabar 
ir ateityje. Nėra ko daug aiškinti, 
kokia dabar jos padėtis Lietuvoje: 
vienas 79 metų vyskupas, baigiami 
išnaikinti kunigai, nėra vienuolynų, 
katalikiškų organizacijų, mokyklų, 
spaudos. Net melstis reikia jau slap- 
tomis. Jaunimo ir mažųjų sąžinės ir 
papročiai visai žalojami. Gresia rim- 
tas pavojus giliai sužaloti ligšiolinę 
mūsų tautos krikščionišką dvasią, 
tradicijas, papročius. šioj baisioj va- 
landoj mūsų pagelba negali jų pa- 
siekti, 

Tačiau mes turime būti pasiryžę 
ir pasiruošę, atėjus laikui suteikti to- 
kią pagelbą, kokia tik bus reikalin- 
ga. Dabar laikas tai suprasti, kad 
efektyvi pagelba viena diena negalės 


elementoriaus paskirtį (išlaikyti lietu- 
vybę tremtyje). 

2. Prasmingų Garsų ir Žodelyčių 
metodas nėra pakankamai charakte- 
rizuotas kaip metodas. 

3. Autoriaus metodinių pastabų di- 
delė ekonomika ir kai kuri drumstis, 
atsimenant, kad pagal šį elementorių 
mokys ne tik profesionalai mokyto- 
jai, bet daug kur patys tėvai. 


2. Teigiamybės. 


1. Specifiškas tremtiniškos dabar- 
ties sąlygoms pritaikymas. 

2. Lankstumas dirbti pagal įpras- 
tuosius metodus. 

3. Parašyta pagal naująją litua- 
nistinių mokyklų programą. 

4. Naujoviškumas bei modernišku- 
mas apskritai. 

5. Geras popierius ir švari spauda. 

6. Tinkamas ir keturlaiptiškas 
šriftas. 

7. Medžiaga gerai atrinkta ir įdo- 
'miai sukomponuota. 

8. Atremta į lietuvių mokytojų pa- 
tyrimą JAV ir Kanadoje. 

9. Giliai įprasminta pagrindine sa- 
vo siekiamybe — išlaikyti lietuvybę 


tremtyje. 
Savo sumoje šios teigiamosios Žy- 
mės yra lemiamos, liudijančios 


“Kregždutės" didelį vertingumą. Už- 
versdamas su palengvėjimu atsidūsti 
— tai yra didelis laimėjimas ir rams- 
tis tremtyje lietuvybei išlaikyti, Tin- 
kamo elementoriaus (pritaikyto esa- 
moms sąlygoms) stoka buvo skaudi, 
tiesiog desperatiška. Dabar jau nei 
tėvams, nei mokytojams neteks aima- 
nuoti: Ak, nėra elementoriaus! 

“Kregždutė" rekomenduotina kiek- 
vienai lietuviškai šeimai, kurioje yra 
vaikų. Mūsų jauniausiajai kartai — 
tai vieni iš geriausių vaistų prieš 
tautinę mirtį. 

Juozas Kralikauskas. 


ATSIŲSTA PAMINĖTI 


Lictuvių Enciklopedija. Pirmas to- 
mas. Vyriausias redaktorius — 
Vaclovas Biržiška. Kiti redaktoriai: 
A. Bendorius, P. čepėnas, J. Girnius, 
sekretorius — St. Santvaras. Leidžia 
Enciklopedijos Leidykla — Juozas 
Kapočius. Bostonas, 1953. 525 pusl. 

Juozas švaistas: ELDORADO. Apy- 
sakaitės ir vaizdeliai. Išleido “Ben- 
drija", Hanover, Vokietija, 1953. 159 
p. Kaina 1,80 dol. 

M. Matukas: TIKROVĖS SURADI- 
MAS. Filosofiniai pažinties klauzimai. 
Chicago, 1953. 50 p. 


sčdis 


būti suorganizuota: ji turi būti pa- 
kankamai paruošta iš anksto. Mūsų 
tautos net fiziologinis gajumas, jos 
stiprybė, jos gyvenimo būdas, visa 
tautos dvasia daug priklausys nuo to, 
kaip greitai ir kaip stipriai laisvo 
pasaulio lietuviai katalikai ateis savo 
tautai pagelbon. Dabar mes stengia- 
mės paruošti darbininkų, tačiau vien 
to nepakanka. Mes turime turėti iš 
anksto paruoštą ir pakankamą me- 
džiaginę pagalbą. Be jos, visos kitos, 
nors ir gražiausios pastangos nebū- 
tų reikiamai efektyvios, 

Tai suprasdami, tremtyje esą Lie- 
tuvos katalikų vyskupai nutarėme 
paskelbti visame laisvame pasaulyje 
FONDA — paremti Lietuvoje katali- 
kybės atgaivinimui, atėjus tinkamam 
laikui. Jis turės atitekti tiems Lietu- 
vos katalikų vyskupams, kurie tada 
Lietuvoje valdys Katalikų Bažnyčią. 
Fondo būstinė yra Jungtinėse Ame- 
rikos Valstybėse. Kitų vyskupų įga- 
liotam, man tenka būti to Fondo 
tvarkytoju. 

Reikia tikėtis, kad laisvo pasau- 
lio lietuviai katalikai ir mūsų tautos 
prieteliai šį reikalą tinkamai įver- 
tins ir parems tiek, kad Lietuvoje ir 
Rusijoje kenčiantiems lietuviams ka- 
talikams mes galėtume kiekvienas 
drąsiai pranešti, jog tautos kančių 
metu mes buvome laisvajame pasau- 
lyje, ne vien save gelbėdamiesi, — 
buvome savo tautos labui. 

Visi supraskime, kad šis reikalas 
yra svarbesnis už mūsų kasdienius 
reikalus. Atsiliepkime garbingai — 
mūsų katalikiškos tautos katalikiškai 
ateičiai užtikrinti, 

Vysk. V. Brizgys. 


“DIEVO PARAŠIUTININ- 
KAT" PRANCŪZIJOJE 


Savo laiku pasaulį nustebino drą- 
sus Paryžiaus kardinolo Suhard užsi- 
mojimas — siųsti kunigus kaip dar- 
bininkus į subedievėjusių prancūzų 
darbininkų tarpą. Tai buvo didelis ir 
drąsus bandymas, kuris turėjo nu- 
tiesti kelius naujai apaštalavimo for- 
mai. Vieni tą žygį sveikino, kiti iš 
pat pradžios kėlė abejonių tokio žy- 
gio tikslingumu. Atrodė, kad tik lai- 
kas parodys, kiek tas naujas bandy- 
mas bus sėkmingas. 

Neseniai laikraščiuose pasklido Ži- 
nia, kad Roma pasisakė prieš kuni- 
gus-darbininkus ir patarė toliau nuo 
šio apaštalavimo susilaikyti. šių me- 
tų spalių mėn. 14 d. Paryžiuje susi- 
rinko Prancūzijos kardinolai ir vysku- 
pai šio klausimo aptarti. Augštų 
Prancūzijos Bažnyčios hierarchų po- 
sukėlė didelio susidomėjimo 
prancūzų tarpe. Vyskupai, Paryžiaus 
kardinolui Feltin pirmininkaujant, tu- 

rėjo pasisakyti dėl kunigų-darbinin- 
kų. šis klausimas pasidarė labai opus 
po to, kai Seminarijų Kongregacijos 
Prefektas, kardinolas J. Pizzardo vie- 
name rašte išsitarė, kad kunigų-dar- 
bininkų eksperimentas davęs neigia- 
mų rezultatų. Gal kardinolas Pizzar- 
do buvo paveiktas to fakto, kad pas- 
kutiniu laiku keli kunigai-darbininkai 
pasirodė neištikimi savo luomui. Kar- 
dinolo žodžiai turėjo reikšti Vatikano 
nusistatymą — neleisti toliau kuni- 
gams imtis apaštalavimo fabrikuose 
ir dirbtuvėse, dėvint darbo drabuži ir 
stovint prie mašinų, Kard. J. Pizzar- 
do raštas buvo skirtas Prancūzijos 
vyskupams ir jų įsteigtai “Paryžiaus 
Misijai", kuriai priklauso apie 100 
kunigų-darbininkų. Pačioje Prancūzi- 
joje rašto turinys, kuris paneigė drą- 
sų ir modernišką misionieriavimo bū- 
dą, negalima sakyti, kad būtų buvęs 
palankiai sutiktas. 

Vyskupų konferencijoje dalyvavo 
penki kardinolai ir penkiolika vysku- 
pų. Jie turėjo padaryti tuo klausimu 
sprendimą ir pateikti jį popiežiui pa- 
tvirtinti. Konferencija neišleido jo- 
kio komunikato. Buvo tik tiek žino- 
ma, kad lapkričio mėn. pradžioje kar- 
dinolai Feltin, Gerlier ir Lienart vyks 
į Romą išdėstyti Prancūzijos episko- 
pato nuomonę pačiam popiežiui. 

Iš tikrųjų lapkričio 5 d. popiežius 
priėmė privatinėje audiencijoje minė- 
tus kardinolus. Audiencija tęsėsi virš 
valandos. Kas ten buvo kalbama, nie- 
kad nebus sužinota. Tačiau Prancūzų 
dvasiškijos sluogsniuose kalbama, kad 
šv. Sostas nepasmerks kunigų-darbi- 
ninkų veiklos, Daugiausia, kas gali 
būti — tai įnešimas tam tikrų patai- 
sų į tą drąsią “Dievo šaulių" veik- 
lą, pvz. gali būti uždrausta kuni- 
gams-darbininkams kištis į grynai 
politinio pobūdžio reikalus. Romoje 
kalbama, kad po paskutinės kard. 
Pizzardo audiencijos pas popiežių vėl 
bus atidaryta Limoges seminarija, ku- 
ri rengė kunigus-darbininkus ir kuri 
paskutiniu laiku buvo patarta užda- 
ryti. 

Trys kardinolai jau grįžo į Prancū- 
Ziją ir išleido komunikatą, kuriame 
pabrėžia visišką šv. Sosto ir Prancū- 
zijos episkopato nuomonių sutapimą 
dėl kunigų-darbininkų veiklos. Atro- 
do, kad ji liks nepaliesta, tik į pačią 
veiklos programą bus įnešta tam tik- 
rų korektyvų. 

„ Kalbant apie šią modernišką apaš- 
talavimo formą, tenka pastebėti, kad 
ji savo pagrinde nėra nauja. Prancū- 
Zijos kunigas-darbininkas yra naujų 
laikų misionierius. O misionieriaus 
tikslas — jieškoti sielų visur: tiek 
„Europoje, tiek Azijoje ar Afrikoje. 
„Šios naujos misionieriavimo formos 
sumanytojas buvo Msgr. Henry Go- 

din, miręs 1944 m. Jo planą labai 
parėmė tuometinis Paryžiaus arki- 
vyskupas kard. Suhard, kuris pasiė- 
mė už tą veiklą visą atsakomybę. 

Kas gi yra tie kunigai-darbininkai ? 
Tai kunigai, kurie vykdo savo misi- 
ją fabrikuose, gyvendami darbo drau- 
gų gyvenimu jų tarpe tuo tikslu, kad 
užmegztų kontaktą su tomis sielomis, 
kurios neturi laiko pagalvoti ir užsi- 
imti dvasios reikalais. Dalis prancūzų 
dvasiškijos tikėjo, kad ši kryptis yra 
kaip tik atsakymas į mūsų dienų rei- 
kalavimus. Kaipgi kitaip galima už- 
megzti ryšys su tais, kurie darbo ir 
skurdo aplinkoje prarado bet kokį 
kontaktą su savo tėvų tikėjimu? Šie 
naujieji misionieriai Prancūzijoje va- 
dinami “Dievo parašiutininkais", nu- 
sileidusiais raudonųjų užfrontėje — 
darbininkų tarpe, O toji užfrontė yra 
industrijos miestų pakraščiai ne tik 
Paryžiuje, be: ir Marseille, Bordeaux, 
Calais, kur nukrikščionėję darbinin- 
kai sudaro gyventojų daugumą. Pir- 
mieji šių kunigų žvalgai pradėjo sa- 
vo žygį 1943 m. Pirmoji tvirtovė, kur 
ji įsiveržė, buvo Paryžiaus “banlieu" 
tarp barakų ir lūšnų, purvo ir skurdo 
teritorijoj. Reikia pažymėti, kad toje 
“banlieu" gyvena keturi penktadaliai 
visų Paryžiaus darbininkų, plus visi 
tie, kurie iš viso pasaulio kraštų at- 
siduria Prancūzijos sostinėje, jieško- 
dami darbo. Paskutinė statistika pri- 
skaito tokių apie 3 milijonus. 

Kunigų-darbininkų klausimas at- 
kreipė pirmą kartą viešosios opini- 
jos dėmesį pernai metų gegužės mėn., 
kada Paryžiaus policijos prefektas, 
areštuotų demonstrantų prieš gen. 
Ridgway tarpe radc du kunigu-dar- 
bininku. Kardinolas Feltin tuoj ėmė- 
si juos ginti. Pasitaikė ir sunkiai pa- 
teisinamų ir apginamų atvejų, kada, 
pvz., Limoges mieste penki kunigai- 
darbininkai, kurie dirba stiklo fab- 
rikuose, drauge su kitais darbininkais 
pasirašė protestą prieš krikščioniškus 
sindikatus, kaltindami juos išdavus 
darbininkų reikalus, nutraukiant 
streiką, kurį buvo suorganizavę ko- 
mMunistai. 

Prancūzų komunistų partija visą 
laiką puolė kunigus-darbininkus. Ne- 
seniai centro komitete Thorez žmona 
nurodinėjo pavojų komunizmui, nes, 
esą, darbininkai-kunigai ardą darbi- 
ninkų vieningumą. Dabar gi ėmė i juos 
ginti. Paskutiniais mėnesiais prancū- 
Zzų komunistai puola Bažnyčią, kad 
ji apleidžianti savc kunigus. Esą, šv. 
Sostas panaikinsiąs kunigų-darbinin- 
kų apaštalavimą, nes bijąs, kad tie 
kunigai neužsikrėstų marksizmo idč- 
jomis. Bet Bažnyčia, priešingai, yra 
pasiryžusi išlaikyti gyvas ir kompak- 
tines savo žvalgų eiles, Vatikano su- 
sirūpinimas reiškiasi daugiau dėl 


techniškos drausmės, o ne dėl religi- 
nės misijos, kuriai vyskupai yra davę 
tik bendras instrukcijas, bet neišdir- 
bę smulkaus ir aiškaus darbo regulia- 
vimo, kuris galimas tik po kelių me- 
tų praktiškos veiklos. šv. Sostas lai- 
kosi tokios praktikos, kad bet kokia 
veikla yra aprobuojama tik tada, kai 
bent dešimties metų patyrimas paro- 
do išganingus vaisius. 

Reikia manyti, kad kunigų-darbi- 
ninkų darbas davė jau pakankamai 
medžiagos tokiam reguliavimui su- 
statyti. Juo bus apsaugoti tie “Dievo 
parašiutininkai" nuo pavojų, kylančių 
iš jų darbo srities. štai kas labiau- 
siai rūpi Bažnyčiai. Atskiri nukrypi- 
mai yra ne kas kita, kaip pasėka 
kovos tarp ateizmo ir Dievo žodžio, 
geriau sakant, tarp gyvenimo realy- 
bės ir dvasios. Keli kunigai, kurie ne- 
paklausė savo vyskupo grįžti į savo 
vietas Nicoje, arba tie keli, kurie 
atkrito iš kunigų luomo, yra ne kas 
kita, kaip kritusieji žiaurios kovos 
lauke. Tai yra neiššvengiama. Bet 
dauguma atlaikė kovos pozicijas ir 
užkariauja naujus plotus. Bažnyčia 
ir čia įrodo, kiek nepagrįstas buvo 
Markso pranašavimas, kad Bažnyčia 
žlugsianti drauge su kapitalizmu, ar- 
ba tuoj po jo. 

Kunigų-darbininkų misija tik iš 
paviršiaus žiūrint gali atrodyti nauja 
ir skirtinga nuo kitų. Faktinai ji va- 
dovaujasi ta pačia dvasia, kurios 
apimti pranciškonai ir domininkonai 
kitados veržėsi per vandenynus į ty- 
rus, kalnus, stabmeldžių kraštus, ap- 
siginklavę vien viltimi, tikėjimu ir 
troškimu nešti Dievo žodį laukinėms 
ir klystančioms tautoms. 

Paryžiaus “banlieu* džiunglės yra 
pilnos lekiančio smėlio. Po jį braido 
jauni kunigai-darbininkai, Jie ten gy- 
vena atskirti nuo savo aplinkos ir 
nuo galimybės atgaut savo jėgas ir pu- 
siausvyrą. Štai dėl ko yra reikalingas 
tam tikras planas, kuris ne tik nuro- 
dytų kovos būdus, bet ir duotų gali- 
mybės bent kiek atsilsėti, atgauti 
jėgas, pasirengti naujiems žygiams. 
Bažnyčia tikriausiai neatšauks jų iš 
kovo; lauko, tik paims juos į dar 
rūpestingesnę globą. Gal praeis dar 
daug metų, kol pirmieji kovos rezul- 
tatai bus jau apčiuopiami. Ilgoje ka- 
talikų misijų istorijoje šis yra nau- 
jas puslapis, kuris turi tik pirmąsias 
eilutes. Gyvenimui bėgant, į jį bus 
įrašyta daug naujų vardų ir žygių. 


J. Sav. 


e Romoje pavadinta viena aikšžė 
Lietuvos vardu — itališkai Lituania. 
Aikštė yra Parioli kalvose, kur gy- 
vena turtingesnieji romiečiai bei už- 
sienio diplomatai. 

PROKOFJEVAS 


Šių metų kovo 4 dieną Maskvoje 
mirė vienas žymiausių šių laikų ru- 
sų kompozitorių ir pianistų — Ser- 
giejus Prokofjevas. Savo muzikalinį 
stilių jis suformavo prieš 1917 metų 
rusų revoliuciją, todėl nebūtų tikslu 
laikyti jį perdėm sovietiniu kompo- 
zitoriumi. Laikotarpį nuo 1918 iki 
1932 metų jis praleido Vakarų pa- 
saulyje, kur jo kūrybingas veržlumas 
rado patrauklesnę atmosferą savo 
menui. Po penkiolikos emigracijos 
metų ryžosi grįžti tėvynėn, bet val- 
dančiajai sistemai neįtiko — buvo 
paskelbtas netinkančiu Sovietų liau- 
džiai ir verčiamas prisipažinti prie 
įvairių kaltinimų. 

Lietuvoje turėjome progos susipa- 
žinti su kai kuriais Prokofjevo sim- 
foniniais kūriniais, kurie buvo išpil- 
domi Kauno Valstybės Teatre sim- 
foniniucse koncertuose. Jis nepriklau- 
sė prie vedamųjų muzikinio pasaulio 
novatorių, kaip Igoris Stravinskis, 
Schoenbergas arba Paul Hindemithas. 
Savo kūryboje būdamas naujoviškos 
pakraipos, Prokoijevas kėlė mumyse 
tik eilinį domėjimąsi, kaip reikšmin- 
"gas Savo šalies muzikos atstovas. 
šiandieną, jo muzikiniam keliui už- 
sidarius, būtų visai įdomu peržvelgti 
šio prcduktingo ir ryškaus kompozi- 
toriaus kūrybos ir gyvenimo kelius 
bei plėtotę. 

Norėdami gerai suprasti Prokof- 
jevo kūrybos reikšmę ir jos vietą, 
turime iškelti kai kuriuos momentus 
rusų muzikos raidoje. Straipsnyje 
apie Schoenbergą (“Aidai", 1951 me- 
tų Nr. 9) palietėme trumpai ir ben- 
drą muzikos vystymąsi iki ekspre- 
sionizmo. Ekspresionizmas, kaip mu- 
Zikinis stilius, ilgai neišsilaikė, bet 
jo panaudetos priemonės — dvylikos 
tonų sistema — plėtojosi toliau. Iš- 
augo nauja pakraipa, pavadinta li- 
nearinės sistemos vardu. Tai daugia- 
balsė (polifoninė) muzika, betgi la- 
bai sumoderninta, rafinuota, ypatin- 
gai harmoniniu atžvilgiu. Tos pakrai- 
pos būdingiausiu atstovu yra Paul 
Hindemithas. Daug bendra su linea- 
rine sistema turi ir Igoris Stravins- 
kis. Prokofjevas, būdamas mokiniu, 
turėjo progos girdėti Stravinskio mu- 


Ziką. Tai negalėjo likti be įtakos jo 
stiliui. 

Bendroji muzikos raida neina griež- 
tai chronologine tvarka. Kai vieni 
kūrėjai iškelia naujas muzikines idė- 
jas ir stebina pasaulį naujų muzikos 
priemonių išradimais, kiti rašo bu- 
vusiomis priemonėmis, rutuliuodami 
senus stilius, juos atbaigdami, išplės- 
dami arba tik atkartodami, nors pas- 
tarieji kompozitoriai būna amžiumi 
jaunesni už novatorius. “Chronologi- 
nė maišatis", suprantant ją augštame 
kūrybos laipsnyje, vyksta ne tik 
tarptautinėje muzikos eigoje. Ji ypa- 
tingai atsikartoja paskirų tautų mu- 
zikos evoliucijoje. 

Rusų tautoje muzika pradedama 
kultyvuoti nuo Petro Didžiojo viešpa- 
tavimo. Užsidegęs įskiepyt rusų tau- 
toje Vakarų kultūrą ir papročius, 
kirpdamas savo bojarinams barzdas 
ir vilkdamas juos į Vakarų drabu- 
žius, jis nepamiršo ir muzikos. "Tuo 
laiku žydėjusi italų opera rado pui- 
kią rinką rusų caro dvaruose. Buvo 
atkviestos ištisos operų kompanijos 
su solistais, chorais ir orkestrais. Ca- 
ro pavyzdžiu sekdami, didieji kuni- 
gaikščiai pradėjo kviestis italų ope- 
ras. Šitoji mada ypatingai įsivyravo 
Katerinos II laikais. 

Staigiai persodinta, svetimoji mu- 
zikinė kultūra pradeda žadinti savą- 
sias jėgas. M. Glinka (1804-1857) ir 
A. Dargomyžskis (1813-1869) yra 
pirmieji ryškūs rusų kompozitoriai, 
kurie itališką operą pradeda apvilk- 
ti rusiškuoju elementu. 

Kartą pažadintos, savosios jėgos 
nenurimsta. Rusų tautoje visą muzi- 
kos raidą staigiu šuoliu pastūmė pir- 
myn pereito šimtmečio antroje pusė- 
je garsusis penketukas — Cui (1835- 
1918), M. Balakirievas (1837-1910), 
A. Borodinas (1834-1887), N. Rimskis- 
Korsakovas (1844-1908) ir M, Mu- 
sorgskis (1835-1881). Visi jie perima 
romantiškąjį muzikos stilių, tuo me- 
tu žydėte žydėjusį Vakaruose, ir su- 
teikia jam stipraus tautinio atspal- 
vio. Iš to penketuko, kurio iniciato- 
riumi buvo Balakirievas, ypatingai 
pasižymėjo Borodinas savo gilumu 
(jo opera “Kunigaikštis Igoris" bu- 


vo statoma Kauno Valstybės Teat- 
re), Rimskis-Korsakovas nepprastai 
spalvinga orkestruote bei kompozici- 
niu meistriškumu, išbaigtumu. (ir jo- 
jo operos “Caras Saltanas" ir “Ki- 
težas" su pasisekimu ėjo Kaune), gi 
Musorgskis kai kuriais veikalais pa- 
žadino net impresionistines muzikos 
idėjas (jo “Borisas  Godunovas'' 
mums žinoma taip pat iš Kauno sce- 
nos). 

Kiti du didieji to laiko kompozito- 
riai A. Rubinšteinas (1829-1894) ir 
P. Čaikovskis (1840-1892), nors savo 
kūryboje derino kai kuriuos tauti- 
nius elementus, daugiau buvo kos- 
mopolitinės pakraipos savo muzikoje. 

Sekančioji rusų kompozitorių kar- 
ta tęsė tas pačias romantines idėjas. 
Tai A. Liadovas (1855-1914), pasi- 
žymėjęs vokalinėje plotmėje, A. Ta- 
niejevas (1850-19187), žymus ka- 
meriniais  veikalais, A.  Arenskis 
(1861-1906), A. Glazunovas (1865- 
1936), ilgametis Petrapilio konserva- 
torijos direktorius. Jo romantinė 
kūrybos kryptis stipriai persidavė 
latvių muzikai per Vitholį, latvių mu- 
Zzikos patriarką, studijavusį kompo- 
ziciją pas Glazunovą. S. Rachmani- 
novas (1873-1943), kartu pasaulinio 
masto pianistas, paliko gražių ka- 
merinės muzikos veikalų, kaip “Ele- 
ginis Trio" smuikui, violončelei ir 
fortepijonui, arba sonata violončelei 
ir fortepijonui, 

šioj kartoj reikšmingiausias ta- 
čiau buvo Aleksandras Skriabinas 
(1871-1915), kurio įvesta kvartėmis 
pagrįsta harmonija davė impulso 
naujoms muzikos kryptims. Pradžio- 
je ėjęs Chopino ir Liszto įtakoje, vė- 
liau jis pasigavo mistinių teosofinių 
idėjų ir bandė jas įkūnyti muzikoje, 
derindamas garsus su spalvotų švie- 
sų gama. Nepajėgęs išeiti iš klasi- 
nės formos rėmų, jis neišvystė savo 
muzikinės krypties. 

Atėjusi naujoji muzikų karta at- 
nešė naujų priemonių, nustelbusių 
Skriabino pastangas. 

Naujoje kartoje pirmoje vietoje 
atsistoja Igoris Stravinskis (1882), 
pasaulinės reikšmės novatorius, apie 
kurį tektų kalbėti atskirai. Toliau 
seka Sergiejas Prokofjevas, kuriam. 
jo mirties proga skiriame šias eilu- 
tes. Paskui stovi R. Glieras (1875), 
daugelio baletų kompozitorius, N. 
Miaskovskis (1831-1950), dvidešimties 
šešių simfonijų autorius, N. Medt- 
neris (1879), berods dar gyvenąs 
emigracijoje Londone. Visi jie dar: 
priešrevoliucinio auklėjimo muzikos 
veteranai. 

Jauniausioji muzikų karta jau gry- 
nai sovietinio režimo auginta. Iš jos ' 
didesnį garsą pasiekė D. Ššostakovi- 
čius (1906). j 

Sergiejus Prokofjevas gimė 1891 
metais balandžio 23 dieną Rusijos 
pietuose, Ekaterinoslavo (dabar 
Dniepropietrovsko) apylinkėse, Son- 
zovkos vietovėje. Jame anksti pabu- 
do veržlumas prie teatrinės ir mu- 
Zikinės kūrybos. Dešimties metų bū- 
damas, jis rašė tragedijas ir kome- 
dijas, komponuodamas joms reika- 
lingus muzikinius numerius. 1904 
metais įstojo į Petrapilio konserva- 
toriją sistemingai studijuoti kompo- 
zicijos ir fortepijono. Jo profesorių 
tarpe randame pačias ryškiausias 
Rusijos muzikos pasaulio asmenybes. 
Liadovas jį mokė harmonijos ir fū- 
gos. Instrumentaciją studijavo pas 
Rimskį-Korsakovą ir Čerepniną, kom- 
poziciją pas Taniejevą. Fortepijono 
studijų profesorė buvo Anna Esipova. 
Prokofjevas teorinius dalykus kon- 
servatorijoje baigė 1909 metais, gi 
fortepijoną — 1914 metų pavasarį. 

Studijų metu profesūra žiūrėjo 
skeptiškai į Prokofjevo muzikinį ta- 
lentą. Daug rašydamas, jis iš pat 
pradžių pasižymėjo dideliu novatoriš- 
kumu, sunkiai suderinamu su jo mo- 
kytojų tautiniu romantiniu estetiš- 
kumu. Konservatyvus profesorių nu- 
siteikimas leido paabejoti galutiniu 
Prokofjevo susiformavimu. Jie gal- 
vojo Prokofjevą būsiant greičiau pia- 
nistu negų kompozitoriumi. - Deja, 
šios nuomonės nepalaikė Anna Esi- 
pova, kuri nesitikėjo iš Prokofjevo 
sulaukti nei pianisto. Žymių profeso- 
rių mintys nepasitvirtino. 1914 me- 
tais baigiamuose konkursiniuose eg- 
zaminuose S. Prokofjevas laimėjo 
Rubinšteino premiją ir kaip pianis- 
tas ir kaip kompozitorius, paskam- 
bindamas savo antrąjį fortepijono 
koncertą opus 10. 

Konservatorijos studijų laikas pa- 
sižymi intensyvia Prokofjevo kūry- 
ba. 1909 metais Jurgensono leidykla 
išleidžia jo pirmąją sonatą fortepi- 
jonui. Netrukus pasirodė kiti dalykai 
fortepijonui: Maršas, Etiudas, Toc- 
cata, 'Obsession et Desesperation' 
ir kiti. 

Autobiografijoje Prokofjevas įdo- 
miai aprašo tolimesnį savo kūrybos 
tarpsnį. Už sėkmingą konservatori- 
jos baigimą motina jam dovanojo 
kelionę į užsienį. Prokofjevas pasi- 
rinko Londoną, kur tuo metu buvo 
garsus Diaghilevas su rusų baletu 
ir opera, dainavo šaliapinas ir diri- 
gavo R. Straussas. Buvimas Londo- 
ne Prokofjevui buvo reikšmingas 
daugeliu atvejų. Jis čia išgirdo nau- 
jos muzikos kūrinių, kaip Ravelio 
“Dafnis ir Chloe", Stravinskio “Pet- 
ruška", “Žėruojąs paukštis". Susipa- 
žino su pačiu Diaghilevu, kuris ska- 
tino Prokofjevą tolimesnei kūrybai. 
Paskambinęs antrąjį savo fortepijo- 

no koncertą, kompozitorius sukėlė 
Diaghilevui norą pritaikyti šiai mu- 
zikai baleto choreografiją. Tik sun- 
kumas parinkti siužetą neleido įvyk- 
dyti šį sumanymą. 

Gimė jam mintis rašyti baletą. Tai 
turėjo būti baletas “Ala ir Lolly". Jo 
siužetą rašė Gorodeckis, remdamasis 
pasakomis bei padavimais skitų tau- 
telės gyvenusios prieš Kristų Rusi- 
jos pietuose, tarp Dniepro ir Duno- 
jaus. Prokofjevas buvo kilęs nuo 
Dniepro ir stengėsi pagrįsti baleto 
muziką senesniais to regijono folklo- 
riniais elementais. Kaip jis pats ra- 
šo, nors sąmoningai nieko neatsimi- 
nęs, bet vaikystėje girdėtos kaimie- 
čių dainos, nors ir nepatikusios tuo 


metu, sudarė kompozitoriaus pasą- 
monėje klodus, kuriais dabar pasi- 
naudojo. 


Deja, Diaghilevas baleto nepripa- 
žino. Baleto muziką Prokofjevas pa- 
vartojo pagarsėjusiai “Skitų Suitai“. 
O Diaghilevas užsakė, jau konkre- 
čiai kontraktuodamas, kitą baletą, 
sustatytą pagal Afanasjevo pasakas. 
Jis buvo pavadintas “šut"'. 

Londone gimė ir Prokofjevo mintis 
parašyti operą pagal Dostojevskio 
“Lošėją"'. Maskvoje gimusiam anglų 
dirigentui Coats paraginus ir paža- 
dėjus pastatyti, Prokofjevas šią ope- 
rą parašė dar prieš revoliuciją. De- 
ja, daugelis operos muzikantų buvo 


mobilizuoti, gi operai reikėjo dide- 
lio orkestro — ji negalėjo būti pa- 
statyta. 


Iš šio kūrybos laikotarpio, kuris 
atitinka pirmojo pasaulinio karo ir re- 
voliucijos metus, yra kilę daugiau 
žymesnių veikalų. Be jau minėto ba- 
leto “šut" ir “Skitų Suitos" simfo- 
niniam orkestrui, pasirodė dvi jo di- 
desnės dainos: “Bjaurus ančiukas", 
pagal Andersono pasaką, ir “Po sto- 
gu"; dvi serijos romansų opus 23 ir 
27. šie pastarieji atkreipė dėmėsį sa- 
vo stipriu lyrizmu. Naujai perdirbo 
savo Sinfoniettą opus 5, kuri buvo 
duodama Siloti koncertuose. Smuiko 
koncertas opus 19 buvo pradėtas 
1915 metais ir sumanytas tik kaip 
mažas concertino, bet buvo baigtas 
1917 metais kaip didelis koncertas. 
Atsirado fortepijono veikalai  — 
“Sarkazmai" ir “Prabėgančios vizi- 
jos". Šias sudaro dvidešimt minia- 
tiūrų, rašytų dvejų metų bėgyje 
(1915-1917). Miniatūrų eilės tvarka 
nėra chronologinė: pirmiausia para- 
šytas Nr. 5, o paskutinis Nr. 19. 
Šiame laikotarpyje buvo pradėtas 
trečiasis fortepijono koncertas, opus 
26. 

Labiausiai pagarsėjusi Prokofjevo 
“Klasinė simfonija" priklauso taip 
pat šitam laikotarpiui. Dar Tanieje- 
vo klasės pamokose Prokofjevui ypa- 


tingai įstrigo Haydno kompczicinė 
technika, Jis pagalvojo, kaip Hayd- 
nas būtų rašęs, dabar gyvendamas. 
šia mintimi Prokofjevas ir rašė “Kla- 
sinę simfoniją“ 1917 metų vasarą, 
būdamas netoli Petrapilio. Kadangi 
neturėjo su savim fortepijono, nu- 
tarė pakeisti ligi tol vartotą metodą. 
Visą simfoniją Prokofjevas parašė 
be fortepijono ir priėjo keletą svar- 
bių išvadų: be fortepijono rašant, 
gaunasi daug ryškesnė ir charakte- 
ringesnė tematika, ypatingai orkes- 
travimas esti daug būdingesnis ir 
labiau atitinkantis instrumentų spal- 
vingumą. 

Porevoliuciniame laikotarpyje Pro- 
kofjevas parašė kantatą chorui ir 
orkestrui “Jų yra septyni". Šį veika- 
lą jis rašė pagal Balmonto sueiliuo- 
tą, chaldėjiečių dantyraštyje paliktą 
priesaikos formulę. 

Užsimezgė pažintis su Majakovs- 
kiu, kuris rodė didelio dėmesio Pro- 
kofjevo kūrybai, Dar tame laikotar- 
pyje Majakovskis padovanojo Pro- 
kofjevui savo veikalą “Karą ir tai- 
ką". Jam tik antro pasaulinio karo 
metu Prokfjevas parašė naują savo 
operą — tuo pačiu pavadinimu. 
Daug kas mano, kad ši opera para- 
šyta pagal Tolstojaus romaną, neži- 
nodami, kad sekama Majakovskio 
veikalu. 

1918 metais baigiasi pirmasis Pro- 
kofjevo kūrybos laikotarpis, produk- 
tingas, pasižymįs blizgesiu, gaivalin- 
gumu, stimuliuojančiais iki barbariš- 
kumo ritmais. Kompozitcrius persike- 
lia gyventi į šiaurės Ameriką, kurią 
jis pasiekė per Sibirą ir Japoniją. 

šiaurės Amerikoje Prokofjevas iš- 
gyveno virš metų laiko, ir apie 1920 
metus atsidūrė Paryžiuje. Iš čia jis 
nuolat keliavo po Vidurio ir Vakarų 
Europą, Pietų ir šiaurės Ameriką. 
Šiaurės Amerikoje susipažino su sa- 
vo pirmąja žmona, ispanų daininin- 
ke. 

Prokofjevo pažintys ir ryšiai su 
šiaurės Amerikos muzikiniais sluogs- 
niais buvo labai artimi. Bostono Fil- 
harmonijos orkestro ilgametis diri- 
gentas Sergiejus Kusevickis ypatin- 
gai protegavo Prokofjevo muziką 
Jungtinėse Valstybėse. Bostono Fil- 
harmonijos penkiasdešimties metų 
sukaktuvėms atžymėti Prokofjevas 
parašė savo ketvirtą simfoniją 
(1928). 

Emigracijos periodas, kuris truko 
iki 1932 metų, pasižymi intensyvia 
koncertine veikla. Kūryba praturtė- 
jo trimis simfonijomis, trimis sona- 
tomis fortepijonui, overtiūra hebrajų 
temomis, rašyta kameriniam an-am- 
bliui — klarnetui, styginiam kavar- 
tetui ir fortepijonui, “Penkiomis me- 
lodijomis" smuikui su fortepijonu, 


kvintetu obojui, klarnetui, smuikui 
altui ir basui, ir kitais kūriniais. 

Šio periodo kūryba yra labiau kos- 
mopolitinės krypties, 

1932 metais Prokofjevas grįžo į 

Rusiją, Čia prasideda trečiasis jo kū- 
rybos periodas. 
„Gana sunkiai ėjo aklimatizacija 
tėvynėje prie sovietinio režimo. Pir- 
mieji treji metai atžymimi vos tik 
trimis kūriniais. Užtai 1935 metais 
pradedant, iki antrojo pasaulinio ka- 
ro jo sukurta net penkiolika veika- 
lų. Tarp jų žymesni yra antrasis 
smuiko koncertas opus 63, baletas 
“Romeo ir Julija", pasaka “Petriu- 
kas ir vilkas", dėl savo vaikiško tu- 
rinio labai išpopuliarėjusi Vakaruo- 
se. Toliau eina “Rusų overtiūra", 
muzika filmai “Aleksandras Nevs- 
kis". Iš baleto “Romeo ir Julijos" ir 
filminės “Aleksandro Nevskio“ mu- 
zikos autorius sutaisė tuo pačiu pa- 
vadinimu suitas simfoniniam orkes- 
trui. Jos Vakaruose labai žinomos. 


Prasidėjus karui, Prokofjevo kūry- 
ba dar gausėja. šiuo laiku jo sukur- 
ta: antrasis styginis kvartetas, sim- 
foninė “Suita 1941", kurioje jis fik- 
suoja pirmuosius karo įspūdžius, 
penktoji simfonija, tikrai grandiozi- 
nis veikalas; sonata fleitai ir forte- 
pijonui, didžioji trilogija — šeštoji, 
septintoji ir aštuntoji sonatos forte- 
pijonui, pagaliau dvi operas — “Se- 
mion Kotko“ ir “Karas ir taika'. 
Paskutinioji buvo jo planuota dar 
prieš karą. 

Po antrojo pasaulinio karo Prckof- 
jevas parašė dar dvi simfonijas, šeš- 
tąją ir septintąją, garsiają sonatą 
smuikui su fortepijonu. 

1948 metų vasario 10 dieną Cent- 
rinis Partijos Komitetas paskelbė 
manifestą, apkaltindamas Prokofjevą 
ir visą eilę kitų žymiausių šalies 
kompozitorių, kaip Šostakovičių, 
Chačaturjaną, Miaskovskį ir kitus, 
kaip “formalistus ir einančius prieš 
liaudį, kadangi reprezentuoja kenks- 
mingiausią antidemokratinį formaliz- 
mą muzikoje, kuris yra labai toHmas 
Sovietų liaudžiai''. “šitoji muzika ro- 
do modernios Europo ir Amerikos 
buržuazinės muzikos įtaką, kuri ati- 
dengia buržuazinės kultūros deka- 
dansą, visišką muzikinio meno pa- 
neigimą ir stagnaciją''. Kai kurie šal- 
tiniai nurodo, kad pats Prokofjevas 
tame suvažiavime buvo paprašytas 
"dėl jam daromų priekaištų čia pat 
pasiaiškinti, Bet jis, giliai tokių prie- 
kaištų paveiktas, nuo to pasiaiškini- 
mo atsisakė. Iš spaudos žinoma, kad 
vėliau tokį prisipažinimą ir kaltės 
prisiėmimą buvo priverstas padaryti. 

Visą Prokofjevo kūrybą sudaro 
septynios simfonijos, daugybė simfo- 
ninių suitų, operos "Lošėjas", “Mei- 


le dėl trijų apelsinų", “Semion Kot- 
ko", “Karas ir taika", keletas orato- 
rijų chorui su orkestru, keletas ba- 
letų, vaikų muzikos, penki fortepijo- 
no koncertai, du smuiko koncertai, 
vienas koncertas violončelei, du sty- 
giniai kvartetai bei kiti kameriniai 
ansambliai, aštuonios sonatos forte- 
pijonui, dvi smuikui, viena dviems 
smuikams, viena fleita, daug įvairių 
kūrinių fortepijonui, dainavimo daly- 
kų. 

Prokofjevo kūryba vertinama rim- 
tų muzikos kritikų ir istorikų. Theo- 
dore M. Finney, žymaus, plataus at- 
garsio radusio veikalo “A History of 
Music" autorius, charakterizuoja Pro- 
kofjevą, kaip “kompozitorių vyriškos 
muzikos, kurioje klasinės formos ir 
disonansinė harmonija yra jungiama 
su kampuota melodija ir smarkių, 
kartais iki barbariškumo, ritmu'', Ki- 
tas žymus Amerikos Muzikos kriti- 
kas ir kompozitorius, A. Copland, sa- 
vo veikale “Our New Music“ rašo: 
“Prokofjevas nenorėjo būti kraštuti- 
niškai moderniu kompozitoriumi, betgi 
jis yra vienas iš triumfuojančių. Jo 
stilius pasižymi šviežumu, aiškumų, 
ryškiomis linijomis, ir toksai jis bu- 
vo nuo pat pradžios. Su nuzcistebėji- 
mu pabrėžtina, kaip mažai su laiku 
pasikeitė Prokofjevo muzika, net jei- 
gu tatai liečia jo vidaus išgyvenimus 
arba techninį tobulumą. Tiktai jo or- 
kestruotė rodo žymią pažangą, paly- 
ginus su ankstyvesniais kūriniais". 

Bet netrūko Prokofjevo kūrybai ir 
karčios kritikos, kaip jis pats auto- 
biografijoje pamini. 

Londone, Diaghilevo bute, Prokot- 
jevas skambino antrąjį savo forte- 
pijono koncertą. Dailininkas Serte, 
manydamas Prokofjevą nesuprantant 
prancūziškai, sušuko garsiai: “Betgi 
tai laukinis žvėris!" 

Po pirmojo “Skitų Suitos" išpildy- 
mo 1916 metais pasigirdo daug nepa- 
tenkintų balsų. Glazunovas, garsus 
kompozitorius ir Petrapilio konser- 
vatorijos direktorius, pasišalino iš 
salės dar prieš koncerto pabaigą. Če- 
listas šaukė už jo sėdintiems trom- 
bonistams, kurie jam pūtė į ausis 
baisius akordus: “Tik dėl to, kad tu- 
riu sergančią žmoną ir tris vaikus, 
esu priverstas virš savęs praleisti ši- 
tąjį pragarą!" 

Pasitaikė ir kritikos kurijozų. 1916 
metais gruodžio 25 dieną Kusevickis 
turėjo diriguoti “Skitų Suitą" Mask- 
voje, pirmu kartu čia grojamą. Pa- 
sitaikė, kad daug muzikantų buvo pa- 
šaukta į kariuomenę. Prokofjevo vei- 
kalas buvo pakeistas kitu, mažesnio 
sąstato reikalaujančiu kūriniu. Kitą 
dieną Maskvos laikraštyje “Sezono 
naujienose" pasirodė Sabaniejevo 
straipsnis, kuriame “Skitų Suita" 


buvo iškoneveikta. Sabaniejevas ne- 
buvo koncerte ir nežinojo, xad pro- 
grama buvo pakeista. Jis iš anksto 
išdrožė blogą recenziją, tuo, žinoma, 
ilgam laikui save apsijuokindamas. 


Suprantamas toks kritikos priešta- 
ravimas. Prokofjevas savo muzikoje 
nevengia stipriai disonansinių harmo- 
nijų. Visiems norintiems girdėti mu- 
Zikoje tik saldžius konsonansinius są- 
skambius disonansinė harmonija ne- 
pakeliama. Norint objektyviai spręs- 
ti apie naująją muziką, būtinai rei- 
kia  persiorientuoti pagal naująją 
kryptį. Naujosios muzikos kriterijus 
turi būti ne tai, kiek naujoji muzika 
turi disonansų ar konsonansų, bet ką 
tie disonansai pasako, ir ar jie ati- 
tinka meno reikalavimus. 


O disonansinė harmonija Prokofje- 
vo kūryboje yra tik kukli priemonė 
jo vidaus pasauliui reikšti, Jos fone 
puikiai išryškėja kūrybiniai Kkompo- 
zitoriaus polėkiai, labai dažnai nuda- 
žyti švelniu lyrizmu, ar gyvybingu- 
mu tviskančia energija, arba net 
stipriu  audringumu.  Disonansinėje 
Prokofjevo harmonijoje ir jo svaigi- 
nančiuose, kartais barbariškuose rit- 
muose prasiveržia Rusijos pietų tau- 
telių laukiniškumas bei Vakarų pa- 
saulio sumechaninimas, pro kurį bet- 
gi jaučiama lyrinė, atvira meninin- 
ko siela. Savo gausia kūryba Prokof- 
jevas įsitvirtino muzikos istorijoje, gi 
Centrinio Komunistų Partijos Komi- 
teto pasmerkimas tik rodo, kad sa- 
vo didelį talentą Prokofjevas išugdė 
ir subrandino Vakarų kultūroje. 


Izidorius Vasyliūnas. 


e Lapkričio 5 d. Čikagoje mirė 
kompozitorius Petras Sarpaliu“, čia 
gimęs ir augęs lietuviškos dainos 
puoselėtojas. Jis suharmonizavo ne- 
maža lietuviškų dainų ir prisidėjo 
prie Miko Petrausko operetės “šiena- 
pjūtė" išbaigimo, ją pertaisydamas ir 
papildydamas naujomis dainomis. 


o A. Kašubienės kūrinį “Ange- 
las'' įsigijo Sirakuzų Meno muziejaus 
direktorius W. Hull. šį rudenį Brook- 
lyno "Meno Muziejuje surengtoje 
Amerikos dailininkų parodoje buvo 
priimti du A. Kašubienės darbai. Ji 
dalyvavo taip pat ir New Yorke įvy- 
kusioje keramikos meno parodoje. 


o K. Žorocmskio darbų paroda ati- 
daryta lapkričio 29 d. Marijos Augš- 
tesniosios mokyklos patalpose Čika- 
goje. Dailininkas išstatė apie 100 kū- 
rinių. 

«e Telesforas Valius nupiešė A. 
škėmos dramai “Vieni ir kiti“ deko- 
racijas, 

VISUOMENINIS 
GYVENIMAS 


ATEITININKŲ IR POLITIKOS KLAUSIMU 


šių 1953 metų “Aidų" nr. 8 labai 
atsargiai paliesti opūs klausimai. 
Opūs, ir gal todėl B. S. nepasisakė 
net, kas jis yra. Tačiau tie klausimai 
ateitininkus yra tiek palietę, kad apie 
juos plačiai ir jautriai ateitininkų 
tarpe kalbama, tik ligšiol niekas ne- 
drįso tą nuotaiką viešai pasakyti. 
Tai viešai paliesdamas, B. S. gal iš 
atsargumo kaikur yra perdaug la- 
koniškas, kaikas pasakyta aplinki- 
niais žodžiais ir dėl to kaikas lieka 
neaišku. O straipsnyje paliesta visa 
eilė tokių klausimų, kuriais vertėtų 
ateitininkams nors savo tarpe pla- 
čiau išsitarti. Autoriaus minčių su- 
gestijoje noriu kelis klausimus sa- 
vaip formulucti. 


1. Atsimenant autoriaus pasaky- 
mą, kad “daugelis ateitininkų ir 
šiandien yra linkę savo organizaci- 
jos interesus statyti augščiau už po- 
litinių grupių interesus," pravartu pa- 
galvoti, kad tokios nuotaikos vertė 
priklauso nuo to, kas jie ir kiek verti 
tie interesai. Vertinant savo organi- 
zaciją, jos principus, iš jų sekančius 
auklėjimosi ir veiklos kelius, reikia 
būti objektyviems tiek kitų, tiek ir 
savus atskirus interesus vertinant. šŠi- 
taip nusiteikusi, kiekviena organiza- 
cija visus tuos interesus sugebės tvar- 
kyti naudingai sau ir nepareidama į 
kelią kitiems. 

Kiekvienam dalykui, taigi ir savai 
organizacijai galima neigiamai pasi- 
tarnauti, ne tik jos pakankamai ne- 
vertinant, bet ir ją pervertinant. Tu- 
rint tai galvoje ir pripažįstant Atei- 
tininkų Federacijai visa, ką jos na- 
riai ligšiol jai nupelnė, daugeliu at- 
žvilgių naudinga atsiminti, kad atei- 
tininkai sudaro tik mažą katalikiškos 
visuomenės nuošimtį. Lietuvoje bu- 
vo ir svetur yra ir kitų vertingų ka- 
talikiškų organizacijų. Laisvoje Lie- 
tuvoje jaunų ateitininkų tik mažas 
nuošimtis ateidavo iš sendraugių atei- 
tininkų šeimų, o daugumas jų ateida- 
vo iš liaudies — kaimo ir miestelių. 
Jeigu šiandien svetur kiek kitaip, tai 
nera jokics abejonės, kad laisvoje 
Lietuvoje bus vėl tas pat. šiuos da- 
lykus ateitininkams būtina prisimin- 
ti, Jie padės patiems teisingai jaus- 

tis ir suteiks daug sveikos orientaci- 
jos, tvarkant savo veiklą ir nustatant 
tai veiklai dirvos plotus. 

2. B. S. teisingai primena, ir tai 
verta visiems suprasti, kad ir kilnios 
ar nors naudingos organizacijos gali 
būti vietinio ir laikinio pobūdžio. Tos, 
kurios nėra vietinio ir laikinio pobū- 
džio, o prie ji reikia priskaityti ir 
Ateitį, gali padaryti klaidą, kuri ma- 
žiausia gali būti nors tuščias laiko 
sugaišinimas. Taip gali atsitikti, jei- 
gu, gyvenant šiandieninėse vienokio- 
se ar kitokiose aplinkybėse, veikloje 
turimos galvoje ne jos, o vaizduoja- 
masi gyvenant ir veikiant buvusioss 
aplinkybėse. Gi tų praeities aplinky- 
bių ne tik dabar nėra, jų mes jau 
nesulauksime, nė Lietuvon sugrįžę. 
Nesunku suvokti, kad mes savo vaiz- 
duote nepakeisime nei USA nei kitur 
laisvame pasaulyje turimų aplinky- 
bių. Lietuva yra viena ir jos įvairūs 
laikai, taigi ir mūsų joje gyvenan- 
tieji, buvo tik vieną kartą. Kada Lie- 
tuvai laisvė besugrįžtų, jeigu mums 
bus lemta ir netrukus ten sugrįžti, 
būtų neteisinga galvoti, kad vienokią 
ar kitokią veiklą pradėsime taip, 
kokia ji buvo nutraukta 1940 metais. 
Galvojantieji apie veiklą ateities Lie- 
tuvoje bus realesni tie, kurie galvo- 
ja ne apie 1940 metus, o apie 1917- 
1920 metus Rusijoje ar Lietuvoje. 

3. Teisingai atkreiptas dėmesys į 
politikus, kurie su savo hipotezėmis, 
neaiškiais ir šiandien neaktualiais 
klausimais apeliuoja į per jauną ele- 
mentą, viliodami savo pusėn jaunųjų 
ne protus (nes ginčų net turinio 
anas jaunimas nesuvokia), o širdis. 
Ateitininkų jaunimui ir bendrai ka- 
tališkiškai visuomenei pasitarnaus tie, 
kurie politikuojančių sendraugių san- 
tykį su jaunimu nukreips į tinkamą 
kelią. Kas kita yra jaunimui aiškin- 
ti krikščioniškus politinių problemų 
ir veiklos pagrindus, o kas kita jau- 
nimą verbuoti jiems nesuprantamų 
pakraipų sekėjais. 

4. Tačiau kalbant apie jaunimo san- 
tykį su politika, laikau esant netei- 
singu principu dalykų reikalingumą 
jaunimui rikiuoti pagal tai, kas jau- 
nam žmogui patinka ir kas nepa- 


tinka. Tokiu keliu einant, priaugin- 
tume tik vadinamųjų “mamos vaikų", 
o ne darbuotojų ir kovotojų. Daug 
talentų žuvo, būtų žuvę ir žūsta, kur 
viskas paliekama jaunų žmonių pa- 
mėgimui. Daug genijų ar nors Žy- 
mių žmonių tokiais tapo, kad buvo 
kas laiku jiems patarė, juos pavei- 
kė eiti tuo keliu, kurs jaunystės pra- 
džioj jaunam žmogui buvo gal ir 1a- 
bai įkyrus, tačiau šalia jo esantiems 
daugiau suprantantiems ir patyru- 
siems asmenims atrodė, kad tai bus 
ano jaunuolio kelias. Tai tinka vi- 
soms sritims. O kalbant apie ateiti- 
ninkų jaunimą ir politiką, atrodo, ne- 
būtų teisinga jaunuoliui politinio išsi- 
lavinimo duoti tik tiek, kiek sporto, 
meno ir panašių dalykų — kiek jis 
noršs. Nors politikos nestatau ant vie- 
nos pakopos su religija, bet visiems 
pravartu pakankamai ir gyvai įsi- 
jausti, kad politika yra realusis gy- 
venimas, kurio mūsų laikais jau re- 
gali išvengti net klauzuron užsidarę 
vienuolė:. Apie tą realųji gyvenimą 
nusimanyti ir jo pakankamai mokėti 
privalo ne vien tie, kurie vadinasi 
ar kitų yra vadinami politilais, o 
kiekvienas, kurs nemano gyventi Si- 
mono Stulpininko gyvenimu. Kiekvie- 
nas garbingas bendruomenės narys 
yka pilietis. Todėl ypatingai katalikų 
elitas privalo savo pilietines pareigas 
ir teises gerai Žinoti ir mokėti parei- 
gas gerai atlikti ir teisėmis gerai 
naudotis. Politikofobija šiandien jau 
laikas laikyti nesusipratimu ir jos 
jaunimui idealu negalima statyti. 

5. Ar ateitininkų organizacija lig- 
šiol savo nariams davė pakankamai 
politinio išsilavinimo, galima palikti 
atviru klausimu. Grįždamas prie B. 
S. pasakymų, aš noriu tik atkreipti 
ateitininkų dėmesį į du faktu. Vienas 
— tie iš ateitininkų, kurie Lietuvoje 
vadovavo politinei veiklai, ir tie, ku- 
rie dabar stovi priešakyje politinės 
kovos už Lietuvos laisvę, yra ne atei- 
tininkų auklėtiniai, o dar iš tos kar- 
tos, kuri yra Ateities kūrėjų ir for- 
muotojų karta. Antra — man atro- 
do, Kad tis iš jaunesnės kartos, ku- 
riuos jau galima teisingai vadinti 
Ateities auklėtiniais ir kurie bandė 
eiti į politiką, pasirodė tai sričiai per 
silpnai paruošti. Ne dėl ko kito, o 
tik dėl šitos priežasties katalikų tar- 
pe kilo tie nesusipratimai, kurie pa- 
lietė tremtyje esančią ateitininkiją. 
Drįstu manyti, jog tvirtindami, kad 
ateitininkijai tai jokios įtakos netu- 
rėjo, nesuvokiame tikrovės. 

6. Teisingai ir garbingai suprastas 
politinis darbas yra panašus i karo 
tarnybą. Kur karinė tarnyba paremta 
savancrių verbavimu, ten kariuome- 
nė gali tapti pačiam kraštui labai 
pavojingų dalyku, jeigų ji ats'durs 


vertelgų rankose. Lygiai tą patį gali- 
me pasakyti apie politiką: netikę po- 
litikieriai yra didelė nelaimė. Tačiau 
ir privalomą karo tarnybą galima pa- 
lyginti su politine tarnyba. Kaip ka- 
ro ir kitas pilietines tarnybas, taip 
ir politinę tarnybą tenka nekartą at- 
likti ne iš savo noro, o tautos ir tš- 
vynės reikalų pašauktam. Katalikiš- 
ko elito žmonės turi mokčti šias tar- 
nybas gerai atlikti. 


7. Nepritariu galvojimui, kad “tik- 
roji praktinė politika daugeliui iš vi- 
so neegzistuoja, kol nšra tikrojo po- 
litinio veikimo lauko savoj valstybėj". 
Politikuoti savo laisvoj, tvarkingoj 
valstybėj yra ir malonu ir pelninga. 
Tačiau šiandien mūsų visų tikroji ir 
praktinė politika yra kova už Lietu- 
vos valstybės atgavimą, už Lietuvos 
ir lietuvių tautos laisvę, Kas ja šian- 
dien nesidomi, tie daugiau ar mažiau 
nusikalsta tautai ir Lietuvai. Tikro- 
ji ir praktinė politika taip pat yra 
domėjimasis to krašto reikalais, kur 
kuris e:ame, o kas yra to krašto pi- 
lietis, tas jau neturi teisės sakyti, 
kad jam tame krašte tikroji praktinė 
politika neegzistuoja. Toks būtų blo- 
gas bet kurio krašto pilietis. Toks ir 
Lietuvon kada nors sugrįžęs ir pate- 
kęs į politikos darbą gali būti per- 
daug panašus į Vokietijos Volksstur- 
mo kareivį. 


8. Nustatant ateitininkų santykį 
su politika, manau, teisingiausia bus 
eiti šiuo keliu: 

a. Moksleiviai mokomi ir auklėja- 
mi pažinti krikščioniškus principus ir 
juos taikyti praktikos gyvenime. Su 
politika jie tiek tesusiduria, kiek iš- 
kyla praktiško reikalo — visuomenei, 
kurioje jie gyvena, aktualias politi- 
nes problemas įvertinti pagal krikš- 
čioniškus principus. Politinių veikėjų 
nedera leisti į jaunimo tarpą kalbėti 
politinės grupės reikalais. 


Nestatyti jaunimui idealu politi- 
ka nesidominčių asmenų. 

b. Augštujų mo'zyklų studentams 
laikas yra pagrindinai domėtis politi- 
ne sritimi. Pilnamečiai studentai turi 
laisvę priklausyti ar neprik'aucyti po- 
litinei partijai. Jie turi pareizą pozi- 
tyviai dalyvauti politiniame gyvenime 
tiek, kiek to reikalauja pilnateisio pi- 
liečio pareigos ir teisės. 

c. Apie sendraugius pasakytina tas 
pat, kas pasakyta apie studentus. 

Atsimintinas ir čia pritaikytinas 
vienas iš Katalikų Akcijos dėsnių, 
kad dalyvaujantieji politinėse parei- 
gose valstybės aparate ar savos par- 
tijos vadovybėje negali užimti vado- 
vaujančių vietų ateitininkų organiza- 
cijoje 

Vysk. V. Brizgys. 


DAS IA BOSS 


AMERIKOS LIETUVIŲ KETVIRTASIS KONGRESAS 


Lapkričio 27-8 Chicagoje įvyko ket- 
virtasis Amerikos lietuvių kongresas. 
Jis sutraukė 816 atstovų ir 130 sve- 
čių iš 364 organizacijų; sutelkė apie 
15,000 dol.; išklausė gausių sveikini- 
mų, tarp jų ir prezidento Eisenhowe- 
rio, Alto vykdomojo komiteto narių 
apyskaitos, o taip pat kitų prelegen- 
tų pranešimų; priėmė per 20 rezo- 
liucijų ir baigė banketu, kurs labiau- 
siai išryškino kongreso pagrindinę 
idėją. 

Prieš kongresą spaudoje buvo dis- 
kutuojama dėl kongreso programos 
ir del būsimosios Alto vadovybės. 
Alto buvo numatyta sustoti kongrese 
ties vienų klausimu — akcija už 
Kersteno rezoliuciją. Iš šalies buvo 
siūloma papildyti dar akcija už lietu- 
vybės stiprinimą ir bendruomenės kū- 
rimą. Šia linkme ir buvo padarytas 
programoje kompromisas abudu da- 
lykus sujungiant. Pačiame kongrese 
daugiausia svorio, žinoma, buvo su- 
telkta į Kersteno rezoliucijos reikalą. 
Prie to daugiausia sustojo savo pra- 
nešimuose Alto pirmininkas L. šimu- 
tis ir sekretorius P. Grigaitis. Ypač 
tai išryškino paties atstovo Kersteno 
ir valstybės departamento pasekreto- 
rio Laurie pasirodymas ir kalbos 
kongreso bankete. Reikia laikyti, kad 
Kersteno rezoliuciją išryškinti, pa- 
čiame kongrese jai reikiamo entu- 
ziazmo sukelti, vieningą ir kovingą 
liniją už Lietuvos reikalus ir už Ame- 
rikos vyriausybės paskelbtą “išlaisvi- 
nimo" programą nustatyti, tai akci- 
jai nusipelniusius žmones (Kers:eną, 
A. Rudį, M. Kižytę), V. Kvietkų, taip 
pat vykdomojo komiteto narius) pa- 


gerbti — tikrai pasisekė. 
Mažiau pasisekė sudaryti tokią 
nuotaiką antruoju klausimu — dėl 


lietuvybės išlaikymo ir bendruomenės 
organizavimo. Kongrese buvo pada- 
ryti du svarūs pranešimai tais reika- 
lais — prel. J. Balkūno ir K. Bieli- 
nio; rezoliucijose abudu klausimai pa- 
lankiai įvertinti ir pritarti. Tačiau 
kongreso išvargime abudu praneši- 
mai nebuvo tiek pastebėti, kiek jie 
buvo verti. O ir prieš kongresą spau- 
dos dalis palaikė priešingą bendruo- 
menei akciją. 

Vidaus srovines nuotaikas išryški- 
no pasisakymai dėl Alto vadsvybės. 
Prieš kongresą tautininkų spauda 
siūlė reformuoti Alto vykdomąjį ko- 
mitetą šia prasme: vietoj keturių na- 
rių daryti jį iš aštuonių, kad tuo bū- 
du galėtų patekti ir naujų jėgų, tu- 
rėta galvoj — iš naujosios ateivijos. 
Siūlė taip pat Alto vyklomojo ko- 


miteto atsakingąsias pareigas eiti ro- 
taciniu būdu kiekvienos srovės atsto- 
vui paeiliui, o šiuo kartu siūlė tiesiog 
rinkti į pirmininkus A. Olį. Alto kon- 
ferencijoje Oliui pirmajam pasisakius 
už esamą sistemą, pareiškus pritari- 
mą vykdomojo komiteto darbams ir 
atsiribojus nuo jo naudai paskelbtų 
siūlymų, — jie savaime atkrito, ir 
konferencija pareiškė visišką pasiti- 
kėjimą ligšiolinei vadovybei. Tuo rei- 
kalu diskusijų nekilo nei kongrese. 
Jame rado daugiau atgarsio tik min- 
tis įsileisti į vykdomuosius organus 
naujųjų ateivių, kurie jau suspėjo 
tapti Amerikos piliečiais. Mintis buvo 
palaikoma įvairių atstovų ir remia- 
ma faktu, kad pačiame kongrese pu- 
sė atstovų, galėjo būti jau naujųjų 
ateivių. Gal būt, pramatydamos šias 
nuotaikas, srovės savo delegacijose 
Alte skyrė ir po vieną atstovą iš 
naujosios ateivijos. Dabar Alte yra 
šie asmens: iš LRKSA — L. šimu- 
tis, J. Grigalius, V. Kvetkus; iš SLA 
— K. Kalinauskas, M. Vinikas, P. 
Dargis; iš Kat. Federacijos — kun. 
I. Albavičius, A, Aleksis, prel. J. 
Balkūnas, E. Paurazienė, prel. Juras, 
A. Rudis, A. Repšys; iš socialistų — 
P. Grigaitis, S. Michelsonas, J. Bui- 
vydas, S. Bakanas, J. Klavestas, J. 
Matas ir J. Talalas; iš sandariečių — 
M. Vaidyla, A. Devenienė, S. Gegu- 
žis, P. Pivoriūnas, J. Arbauskas, K. 
K. Jurgeliūnas, J. Pajaujis; iš tauti- 
ninkų — A. Olis, J. Colney, A. La- 
pinskas, J. Tysliava, A. Trečiokas, J. 
Ginkus, P. Linkus, Vykdomasis ko- 
mitetas liko tas pats. J. B. 


KONFERENCIJA IR LEIDINYS 
PABALTIJO ARCHEOLOGIJAI 


1951, gegužės 22-26, Tartų univer- 
sitete, Estijoje, įvyko antroji konfe- 
rencija Pabaltijo archeologijai tirti, 
kurią organizavo “Institut Istorii Ma- 
terialnoi Kultury"“, Akademia Nauk 
SSSR, Konferencijoje dalyvavo ar- 
cheologai iš Maskvos, Leningrado, 
Talino, Tartu, Rygos, Rezeknės, Vil- 
niaus, šiaulių, Naugardo, Pskovo, 
Minsko ir kt. 

Paskaitas skaitė apie penkiolika 
asmenų, jų tarpe lietuviai archeolo- 
gai Pranas Kulikauskas ir Regina 
Kulikauskienė, Kulikauskas davė Lie- 
tuvos archeologinių paminklų 1948- 
1950 tyrinėjimo apžvalgą. Mini, kad 
buvo aptikta akmens amžiaus kaulo 
ir rago dirbiniai Pudoiškio durpyne, 
kad 1950 m. buvo tęsiami Kurmaičių 
(Kretingos aps.) pilkapių kasinėjimai 

ir kad padaryta įvairių kapinynų ir 
piliakalnių bandomųjų kasinėjimų va- 
karų ir pietų-rytų Lietuvoje. Kuli- 
kauskienė skaitė apie arklių kapus 
Lietuvoje IX-XII amžiuje. Kiti refe- 
ratai lietė Rytprūsių, Latvijos, Esti- 
jos ir šiaurės Rusijos proistorę bei 
ankstyvąją rytinių slavų istoriją. 

Konferencija paskelbė eilę išvadų, 
pvz.: Ypač Lietuvoje praplėsti sody- 
bų ir piliakalnių tyrinėjimą ir nepa- 
sitenkinti vien tik kapinynų tyrinėji- 
mu, kaip buvo lig šiol. Tyrinėti vi- 
duramžių pilis. Geriau ištirti naujo- 
jo akmens amžiaus laikotarpį, I-ojo 
tūkstančio pr. Kr. galą ir pirmuosius 
amžius po Kr. Platesnius tyrinėjimus 
vykdyti Klaipėdos krašte, Baltų slavų 
santykiams išryškinti tyrinėti čud 
ežero apylinkes ir t.t. 

1952 metais periodinis leidinys 
“Kratkie Soobshcheniia 0 dokladach 
i polevych issledovaniiach Instituta 
Istorii Materialnoi Kurtury", Akade- 
mija Nauk SSSR, buvo paskirtas stu- 
dijoms, liečiančioms vien tik Pabal- 
tijo archeologiją. 143 psl. smulkiu 
šriftu išleistoje knygoje sudėta dvy- 
lika straipsnių bei studijų, kurių dalis 
buvo skaityta kaip referatai konfe- 
rencijos metu, dalis naujų. Iš lietu- 
vių rašo: R. Jablonskytė apie vidu- 
riniojo akmens amžiaus laikotarpį 
Lietuvoje, P. Kulikauskas apie ar- 
cheologinius tyrinėjimus Lietuvoje 
(bendrai, ne tik paskutiniaisiais me- 
tais), P. F. Tarasenka apie Lietuvos 
piliakalnius, R. Kulikauskienė apie 
Lietuvos kapinynus iš I-ojo tūkstant- 
mečio po Kr. galo ir II-ojo pradžios. 
ją rašo M. R. Vilsone, L. Velleste, A. 
Apie Latvijos ir Estijos archeologi- 
A. Moora, M. Schmiedehelme, L. M. 
Janic. šalia vietinių Pabaltijo archeo- 
logų leidinyje išspausdinta pora stu- 
dijų jaunų sovietinių archeologų: F. 
D. Gurevič rašo apie pietų rytų Pa- 
baltijo (Rytprūsių) archeologinius 
paminklus ir jų tyrinėjimų uždavi- 
nius, L. V. Vankina — apie Latvijos 
paminklus iš I-ojo tūkstantmečio pr. 
Kr. 

Šalia sovietų mokslininkams būdin- 
gų ir privalomų šokiruojančių įžan- 
gų ir liaupsinimo sakinių, kurių ne- 
išvengė nei lietuvių, nei latvių bei es- 
tų rimti archeologai, leidinyje vienas 
kitas duomuo naujas, viena kita 
iliustracija pirmą kartą paskelbta, 
nors dauguma medžiagos jau buvo 
žinoma ir prieš 1944 m. leidinių lie- 
tuvių, latvių, estų bei vokiečių kalbo- 
mis, Didesnioji studijų dalis yra tam 
tikro laikotarpio lokalinės medžiagos 
skelbimas. šiek tiek platesnio masto 
yra žinomo estų archeologo H. A. 
Mooros straipsnis “Keletas Pabaltijo 
archeologijos tyrinėjimo problemų", 
kuriame duota gana objektyvi trum- 

pa Pabaltijo archeologinių paminklų 
apžvalga. Visu ryškumu sovietinio 
mokslo tendencijos ir nesąžiningumas 
iškyla tose vietose, kur susidurta su 
lietuvių, latvių ar estų archeologų, 
dabar esančių Vakaruose, pavardžių 
ar veikalų paminėjimu. Nė vienoje 
studijoje nepaminėta nė viena pavar- 
dė tų žmonių, kurie neginčijamai tu- 
rjo didelių nuopelnų Pabaltijo archeo- 
logijai tarp dviejų pasaulinių karų, 
kada faktiškai ir buvo pradėtas tos 
srities tyrinėjimas. Liūdna ir juokin- 
ga, kai minimos įvairios 19 amžiaus 
tyrinėtojų pavardės ir nereikšmingos 
rusų ar lenkų pavardės, o rimtesnės 
studijos ignoruojamos dėl politinių 
priežasčių. Ten, kur neišvengiamai 
reikėjo pacituoti į vakarus emigravu- 
sio mokslininko veikalą, paminėtas 
tik pavadinimas be pavardės! Pvz, 
H. A. Moora rašo, jog buvo išleista 
Lietuvos proistorinių tyrinėjimų 1918- 
1938 apžvalga, bet kad dr. J. Puzi- 
nas ją paruošė, autorius neturėjo tei- 
sės prasitarti. Žinomo latvių archeo- 
logo Ed. šturms pavardė irgi visur 
ignoruojama, nors jo studijos cituo- 
jamos, Visai akiplėšiškai atrodo Gu- 
revičiaus studija apie Karaliaučiaus 
srities proistorinius paminklus. Jis 
rašo tarytum pionierius toje srityje, 
visai nepripažindamas daugybės at- 
likto darbo šiuo klausimu. Jei ir pa- 
grįstai galima neigti nacionalistines 
tendencijas, kurios viešpatavo nacių 
laikotarpyje Vokietijoje, tačiau nega- 
lima nepripažinti ir nematyti teigia- 
mų darbo rezultatų, pasiektų daugiau 
kaip per penkiasdešimt tyrinėjimo 
metų! 

Konferencijos ir leidinio pasirody- 
mo proga, galima susidaryti vaizdą, 
jog archeologiniuose tyrinėjimuose 
Pabaltijy per beveik dešimtį metų 
nuo sovietų okupacijos pradžios pa- 
daryta labai maža. Pvz., apie 9576 
paskelbtos medžiagos autorei buvo 
žinoma ir prieš dešimt metų. 


Marija Gimbutienė 


LIETUVIŲ ENCIKLOPEDIJA 


Pirmasis Lietuvių Enciklopedijos 
tomas išvydo dienos šviesą. Enciklo- 
pedijos pasirodymas gimtąja kalba 
yra didelis įvykis kiekvienos tautcs 
gyvenime, nes tai parodo tautos kul- 
tūrinį subrendimą. 

Mums tai jau nėra naujiena. Pas- 
kutinį nepriklausomo gyvenimo de- 
šimtmetį lietuviškosios enciklopedijos 
leidimas buvo gerokai pastūmėtas 
priekin ir normaliomis sąlygomis jau 
seniai būtų. buvęs baigtas. 

Jei enciklopedija tautos gyvenime 
yra didelis įvykis, tai mūsų sąlygo- 
mis jos pasirodymą reikėtų priskai- 
tyti prie pačių didžiųjų mūsų tautos 


kultūrinių žygių. Esame naujaku- 
riai, gyvename svetimame krašte, 
esame išblaškyti po visas pasaulio 
dalis ir tik labai retose vietose gy- 
vename tirštesne mase. Dėl to gal 
nereikėtų perdaug stebėtis tuo faktu, 
kad, kai tasai sumanymas buvo spau- 
doje viešai diskutuojamas, buvo gir- 
dima priešingų balsų. Buvo baimin- 
tasi, kad to darbo nepajėgsime baig- 
ti. Bet visa tai nusprendė vieno žmMo- 
gaus ryžtas. Lietuvių enciklopedijos 
leidėjas J. Kapočius, turįs didelių or- 
ganizacinių gabumų ir patyrimo, ge- 
rai reikalus apsvarstęs, ėmėsi šio Žy- 
gio, ir esame tikri, kad ištvers iki 
galo. 

Leidėjas mokėjo darbą gerai orga- 

nizuoti: redakcijon subūrė pakanka- 
m3 skaičių bendradarbių-specialistų, 
sudarė palankias spausdinimo sąly- 
gas. Esame tikri, jog jis sugebės ir 
platinimą organizuoti taip, kad su- 
sidarytų tvirtas medžiaginis pagrin- 
das tesčti leidimą iki paskutiniojo to- 
mo. 
Pirmasis enciklopedijos tomas savo 
meniška išvaizda, savo turinio rim- 
tumu ir lietuviškosios medžiagos 
gau:'umu paveiks ir pačius didžiau- 
sius skeptikus taip, kad žymiai pa- 
didės prenumeratorių skaičius ir su- 
darys sąlygas ne tik tobulinti enci- 
klopedijos turinį ir išvaizdą, kurie ir 
šiandien jau nėturi rimto priekaišto, 
bet ir pagreitins pačios enciklopedijos 
išleidimą. 

Tai yra mūsų enciklopedija, kurios 
nepavaduos pačios garsiausios didelių 
tautų enciklopedijos. Ką mes joje ra- 
sime, to nerasime jokioje kitoje. Ji 
mumyse ugdys tautinę ambiciją ir tu- 
rės didelės reikšmės mūsų kovoje 
prieš nutautėjimą. Ji turi dar ir tą 
gerą savybę, kad ji skiria daug vie- 
tos ne vien tėvynėje gyvenusiems ar 
tebegyvenantiems žmonėms, bet pla- 
čiai paliečia ir svetur esančių 
lietuvių gyvenimą. 

šiandien, manome, supras ir tie, 
kurie buvo linkę į grynai lituanistinę 
enciklopediją, kad tiktai bendroji en- 
ciklopedija sudaro sąlygas sutalpinti 
visą lituanistinę medžiagą. Bendroje 
enciklopedijoje visi tie dalykai išsi- 
sklaido, leidinys įgauna rimtą ir pro- 
porcingos informacijos įspūdį. 

Enciklopedijos išvaizda graži. Spau- 
da talpi ir švariai atlikta. Medžiagos 
sutvarkymas beveik be priekaišto. 
Tiesa, kai kur gal šiek tiek stinga 
proporcijos ir precizijos. Visi tie da- 
lykai su laiku išsilygins, bet į tai rei- 
kėtų daugiau dėmesio kreipti jau da- 
bar. 

Baigdami linkime leidėjui ir jojo 
bendradarbiams ryžto ir sėkmės, o 
pačiai enciklopedijai — nusipelnyto 
pasisekimo. Jonas Aistis 

EV NY KIA. I 


«e Amerikos Lietuvių Visuotinio 
Kongreso bankete valst. departamen- 
to atstovas Donald B. Laurie perdavė 
šį prezidento Eisenhowerio sveikini- 
mą: 

Esu laimingas siųsti nuoširdžius 
sveikinimus Lietuvių Tarybos tauti- 
niam kongresui. Žinau jūsų rimčiau- 
sią pasišventimą laisvės reikalui, lie- 
tuvių tautos kultūrinėms bei dvasi- 
nėms tradicijoms ir laisvosioms mūsų 
Amerikos respublikos institucijoms. 
Sveikinu jus dėl praeities laimėjimų 
tarnaujant šiems idealams ir siunčiu 
geriausius linkėjimus sėkmingai tęsti 
jums savo darbą. 

Amerikiečiai labai vertina nepa- 
prastą ryžtingumą, patvarumą, darbš- 
tumą ir taurumą, kuriuos jūsų tėvai 
lietuviai atsinešė į šios tautos gyve- 
nimą. Tačiau tos pačios dorybės yra 
jėga, palaikanti lietuvių tautą, lau- 
kiančią dienos, kada nepriklausomy- 
bė įgalins juos vėl suklestėti laisvų 
tautų šeimoje. 

e Kersteno komisija apklausinėjimus 
pradėjo lapkričio 30 d. Vašingtone. 
Pirmasis liudijo Valstybės sekretorius 
J. F. Dulles, nušviesdamas Baltijos 
valstybių praeitį, dabartį ir ateitį. 
“Pavergtos tautos turi žinoti, kad jos 
nėra pamirštos, kad mes nesutinka- 
me su tokiu jų likimu ir itin kad 
nesame pasirengę jieškoti sau taria- 
mo saugumo derybose su jų viešpa- 
čiais, kuriose būtų pripažintas jų pa- 
vergimas". Po Dulles liudijo Lietu- 
vos pasiuntinys Vašingtone P. Žadei- 
kis, Latvijos ir Estijos atstovai ir ki- 
ti asmenys. Vėliau komisija apklau- 
sinėjimus perkėlė į New Yorką, De- 
troitą ir Chicagą. New Yorke liudijo 
buvęs Amerikos prezidentas Hoove- 
ris, 1919 m. pats lankęsis Pabaltijo 
valstybėse. Taip pat čia buvo apklau- 
sineti vysk. V. Brizgys, žymus pramo- 
nininkas Watsonas, Dr, A. Trimakas, 
vienas kunigas, Lietuvoje bolševikų 
kankintas kalėjime. Savo pareiški- 
mus davė latviai ir estai, iš jų liudi- 
jimų iškilo aiškus vaizdas, kaip Mask- 
va pavergė Baltijos valstybes ir ko- 
kis likimas ištiko tų kraštų gyvento- 
jus. šių apklausinėjimų reikšmė žy- 
miai atsilieps kovoje dėl Baltijos vals- 
tybių laisvės. 

e Lapkričio 18 d. Kongreso atsto- 
vas Ch, Kerstenas turėjo pasikalbėji- 
mą televizijoje apie reikšmę rezoliu- 
cijos, smerkiančios Baltijos valstybių 
okupaciją. 

e Latvijos 35 metų nepriklausomy- 
bės minėjimo proga JAV valstybės 
sekretorius F. J. Dulles sveikinimo 
rašte pareiškė: “Jungtinės Valstybės 


niekados nepripažino jėga įvykdytos 
Latvijos inkorporacijos į Sovietų $ą- 
jungą. Mes tvirtai tikime, kad santy- 
kiai tarp tautų nežiūrint, ar jos būtų 
didelės, ar mažos, privalo būti pa- 
grįsti teisingumo ir laisvo sutarimo 
dėsniais... Su Dievo pagalba ir su 
dvasine bei moraline tautos stiprybe, 
Latvija iškentės šias tamsias prie- 
spaudos dienas ir vėl užims jai tei- 
setai priklausančią vietą laisvos Eu- 
ropos tautų bendruomenėje". 

e Lapkričio 17 Baltijos Laisvės 
namuose New Yorke buvo susirinkę 
egzilinių komitetų bei tarybų atsto- 
vai pasitarimams, Jungtinių Tautų 
gen, sekretoriui nutarė įteikti raštą, 
smerkiantį Rusijos  priverčiamųjų 
darbų sistemą. Lietuvių vardu kalbė- 
jo LLK pirm. V. Sidzikauskas ir na- 
riai: J. Audėnas ir V. Vaitiekūnas. 
Lapkričio 20 d., svarstant Jungtinėse 
Tautose priverčiamojo darbo klausi- 
mą Sovietų Sąjungoje, pavergtos tau- 
tos piketavo JT rūmus. 

e Beveik visose lietuvių parapijo- 
se Amerikoje ir Kanadoje lapkričio 
22 d. buvo paminėta Lietuvos kariuo- 
menės šventė. 

e Gruodžio 28-30 dd. čikagoje 
įvyksta Amerikos moderniųjų kalbų 
mokslininkų suvažiavimas. Tuo pačiu 
laiku įvyks ir slavų ir Rytų Europos 
kalbų suvažiavimas. Abiejuose suva- 
žiavimuose dalyvaus prof. A. Salys. 


«e PLB Vokietijos Krašto pirm. Pr. 
Zundės pranešimu naujųjų Vasario 
16 gimnazijos rūmų remontas pra- 
vestas Šveicarijos lietuvių sudėtomis 
bei surinktomis aukomis. Spalio pa- 
baigoje buvo planuota persikelti į 
naujas patalpas. Pr. Zundė pažymė- 
jo, kad aukos gimnazijai eina paten- 
kinamai, bet nepakankamai ir be 
pertekliaus. Gimnazijos atrama yra 
užjūryje susidarę būreliai. Daugumas 
jų atsiunčia aukas kas mėnesi, dalis 
gi to reguliarumo neprisilaiko. PLB 
Vokiečių krašto valdybai rūpi ne tik 
gimnazijos išlaikymas, bet ir už nau- 
juosius rūmus užsitrauktos skolos iš- 
mokėjimas. 

e Lapkričio 7 d. buvusių politinių 
kalinių tarptautinė federacija New 
Yorke surengė nežinomo politinio ka- 
linio minėjimą. Dalyvavo įvairių tau- 
tybių buvę kaliniai, tarp kurių ir lie- 
tuviai, Minėjimą savo atsilankymu 
pagerbė žymusis televizijos kalbėto- 
jas vysk. F. Sheen. 

e Balfo pranešimu tremtiniams į 
Europą reikia kasmet pasiųsti 100.- 
000 svarų drabužių, kad kiekvienam 
lietuviui tremtiniui išeitų bent po 10 
svarų. Iki šiol kasmet pasisekdavo 


surinkti 70.000 svarų, o kitą dalį duo- 
davo NCWC iš savo surinktų apran- 
zų. Šiemet tos pagalbos iš šalies ne- 
bus galima gauti, nes atsirado nauji 
tremtinių būriai iš Korejos, Rytų Vo- 
kietijos ir kitur, kurie šaukiasi į 
NCWC pagalbos. Balfas prašo lietu- 
vių šiemet aukoti gausiau drabužiais, 
kad būtų galima aprengti visus Eu- 
vopoje vargstančius tautiečius. 


» Kazys Pakštas išrinktas Tarp- 
tautinės Mokslo ir Meno Akademijos 
Paryžiuje tituliniu nariu. 

e Dail. Adomas Galdikas pakvies- 
tas nariu į Amerikos Dailininkų Są- 
jungą (The American Professional 
League) su teise dalyvauti jos ren- 
giamose parodose. 


o Bostono Lietuvių Teisininkų 
Draugijos skyriaus valdyba organi- 
zuoja Liet. Enciklopedijos fondą. No- 
rima įsigyti 1000 enciklopedijos eg- 
zempliorių ir juos, atėjus laikui, par- 
vežti į Lietuvą. Pasiryžimas paskelb- 
tas Liet. Encikl. pirmojo tomo pasi- 
rodymo iškilmėje. 

e Montrealio universitete Lituanis- 
tikos skyriuje yra rašomas diplomi- 
nis darbas apie Vytauto Mačernio 
poeziją. Visi, kurie turi jo nespaus- 
dintų eilėraščių arba spausdintų 
Lietuvoje laikraščiuose, prašomi siųs- 
ti jų iškarpas šiuo adresu: Henrikas 
Nagys, 5561 Esplanade Ave., Mon- 
treal, Gue., Canada. 


e Vytautas Maželis ši rudenį su- 
rengė antrą savo nuotraukų parodą 
Willoughby Foto krautuvėję New 
Yorke. Buvo iškabinęs 16 nuotraukų, 
kurių 11 portretai. 

e Šiemet suėjo Lietuvos skautijos 
gyvavimo 35 metai. Ta proga įvai- 
riose vietose rengiami minėjimai. 

e Raštu pravestuose rinkimuose į 
L. K. Kūrėjų Savanorių centro val- 
dybą išrinkti nariais: J. Bobelis, J. 
Liepinaitis, A. Juodka, ir V. Rekus 
— visi iš Čikagos — ir P. Kaunas iš 
Toronto. Tuo pačiu būdu išrinkta re- 
vizijos komisija ir garbės teismas. 

e Seserų Kazimieriečių šv. Kry- 
žiaus ligoninė Čikagoje šiemet lap- 
kričio mėn. paminėjo 25 metų sukak- 
tį. Ji buvo atidaryta 1928 m. rudenį. 


o Dienraščiui “Naujienoms" atei- 
nančiais metais vasario mėn. sueina 
40 metų. Dienraščio vyr. redaktorius 
— Dr. Pijus Griagitis, kuris šiemet 
mini 70 m. amžiaus sukaktį. 

e Savaitraštis “Laikas"', leidžiamas 
Marijonų Argentinoje, šį rudenį išlei- 
Čo šimtąjį numerį. 

o Lietuvių Dailininkų Sąjungos 
New Yorko skyrius, padedant vietos 
Liet. Bendruomenės valdybai, Advente 
rengia parodą. Ji įvyks Apreiškimo 
parapijos salėje. 

karas — 238. Jonas Puišys — Vasarinės vaikų stovyk- 
los — 238. Jonas Aistis — Apverstos iliustracijos proga 
— 239, L. A. — Priekaištas — 239. L. A. — Vargo 

mokyklos — 239. L. Gendrutis — Namai gimnazijai — 
240. J. Alaušius — “Šviesuomenė"' ir “liaudis? — 283. L. 
M. — Kelios pastabos iliustracijos meno klausimu — 285. 
J. Alaušius — Dėl spaudos banditų — 286. J. Varinis — 
Vertimų klausimas — 286. J. B. — Lietuvos partizanų 
laiškas šv. Tėvui keliauja po Europą — 287. J. P. — 
Gavo premiją — 287. L. A. — Prošvaistė Lietuvos lais- 
vinimo byloje — 331. A. Mc. — Rusiškoji kasdienybė — 
331. V. K-as — Du klaidingi keliai — 333. L. Dambriū- 
nas — Spaudos etikos klausimu — 333. Kan. prof. J. B. 
Končius — Naujas imigracijos įstatymas 334. L. A. 
— Tautininkų dėmesys religijai — 334. M. Gendrutis — 
Smerktinas išsišokimas — 336. B. S. — Tarp politikos 
ir ateitininkų — 381. V. K-as — Asmeninė pagelba vag- 
šams — 382. J. Al. — Periodinė spauda ir lietuviškoji 
knyga — 382. J. Žvinklys — Mokslo metus pradėjus — 
383, M. Gendrutis — Visuotinis Amerikos lietuvių kon- 
gresas — 430. L. A. — Nepamirškime lietuviškų reikalų 
— 431. M. G. — Kiti vėjai — 431. Vysk. V. Brizgys — 
Ateitininkų ir politikos klausimu — 474. J. Brazaitis — 
Amerikos lietuvių ketvirtasis kongresas — 475. 


ĮVYKIAI 


Šiucse puslapiuose — 41, 95, 144, 191, 240, 288, 335, 
384, 430. 


ILIUSTRACIJOS 


Vac. Ratas — Laivas (medžio rėžinys) — Nr. 1 virš. 
1 puslapis. Adomas Galdikas — Piešinys tušu — 3. A. 
Jeroševičius — Žemaičių kapinės — 5. žalvarinė antkak- 
16 — 6. Stogastulpis — 7. Triaugštis koplytstulpis (A. 
Varno nuotrauka) — 9. Namų stogų ornamentai — 10. 
M. V. Dobužinskis — Žiema — 15. Bažnyčia — 17. A. 
Kašubienė — Keturios plytelės — 20. El. Greco — Trys 
Karaliai — 25. Franz Kafka (nuotrauka) — 28. Alber- 
tas Vesčiūnas — Ponios A. G. portretas — 30. Jean-Louis 
Barrault (nuotrauka) — 37. V. K. Jonynas — Jurgio 
Savickio atvaizdas — 39. A. Kulpavičius — Winnipego 
liet. bažnyčios projektas (modelis) — 41. Adomas Galdi- 
kas — Partizanų kapinės — Nr. 2 virš. 1 puslapis. J. 
Dagys — Skulptūra medyje — 51. Sopulingoji Motina 
(tautodailė) — 54. A. Mončys — XIV Stacija — 56. 
Klaipėdos švyturys — 57. A. Tamošaitienė — Žvejų so- 
dyba Nidoje (kilimas) — 61. Ramojus Mozoliauskas — 
Partizanai — 67. V. K. Jonynas — 70. V. Kasiulis — 
Portretistas — 74. Zenonas Kolba — šv. Kazimieras 
(vitražas) — 77. Mariaus Katiliškio nuotrauka — 81. 
Clevelando lietuvių parapijos bažnyčia — 86. Clevelando 
lietuvių parapijos bažnyčios vidus — 87. Z. Kolba — 
Kančia (mozaika) — Nr. 3 virš. 1 puslapis. Giotto — 
šv. Pranciškus — 101. Vydūno nuotrauka — 107. Arbit 
Blatas — Mergaitė — 113. V. K. Jonynas — Kompozi- 
cija — 116. J. Vienožinskis — A. Jakšto portretas — 118. 
A. Vitkauskaitė-Merker — Vienuolis — 121. Dolci — šv. 

Kazimieras — 129. Prel. Pranciškaus Juro nuotrauka — 
133. V. K. Jonynas — Kristus (litografija) — Nr. 4 virš. 
1 puslapis. V. K. Jonynas — Nuėmimas nuo kryžiaus — 
147; šienapjūtė — 153; Bažnyčia — 157; Piešinys — 
165: Kalėdų naktis — 167; Kankinys — 171; Prof. Vac- 
lovo Biržiškos portretas — 174; šv. Antanas atsisky- 
rėlis — 17. Juozo Girniaus nuotrauka — 151. Vydū- 
no nuotraukos — 160-161. V. K. Jonyno nuotrauka — 
185. A. Valeška — Ankstyvą pavasarį — Nr. 5 virš. 1 
puslapis. Adomas Galdikas — Peisažas — 195. Antano 
Maceinos nuotrauka — 198. Georges Ronault — Prieblan- 
da, Sibilė — 202-203. Romas Viesulas — Motina ir vai- 
kas — 207. T. Zikaras — Kompozicija — 209. Vytautas 
Kašuba — Nuėmimas nuo kryžiaus — 217. B. Vilkutai- 
tytė-Gedvilienė — Medžiai — 220. T. Zikaras — Belau- 
kiant — 229. Jaunųjų Teatro grupės nuotrauka — 231. 
T. Valius — Vinjetė — Nr. 5 virš. 4 puslapis. Telesforas 
Valius — Žemaitijoje (linoleumas) — Nr. 6 virš. 1 pus- 
lapis. Arkivysk. Juozapo Skvirecko nuotrauka — 243. A. 
Mončys — Pirmoji Kryžiaus Kelių stotis — 247. Ginta- 
ro prekybos kelių žemėlapis — 249. Gintaro dirbiniai — 
250-252. Arbit Blatas — šventųjų statulėlės — 257. Stul- 
pinis kryžius — 261. Petras Kiaulėnas — Galvutė — 265. 
A. Smailytė — Gėlės (aliejus)) — Nr. 6 virš. 4 puslapis. 
Antano Mončio kūriniai: — Vakaras (akmuo) — Nr. 7 
virš. 1 puslapis; Kariatidė (akmuo) — 297; Piemenu- 
kas (švinas) — 300; Kristaus galvos eskizas (gipsas) — 
304; Kelionių Madona (akmuo) — 311; Angelas sargas 
(akmuo) — 318; šv. Juczapas (akmuo) — 319; XIV 
Kryžiaus Kelio Stotis — Nr. 7 virš. 4 puslapis. Benedetto 
Crocės nuotrauka — 294. Jono Aisčio nuotrauka — 302. 
Jono Duns Scoto atvaizdas — 327. Antano Mončio nuo- 
trauka — 330. P. Puzinas Žvejai (aliejus) — Nr. 8 virš. 
1 puslapis. Prof. K. Pakštas (nuotrauka) — 339. A. Ves- 
čiūnas — Klasiškas škicas (litografija) — 343. M. K. 
Čiurlionis — Mergaitė — 349. Algirdas Kurauskas — 
Šventosios moterys (litografija) — 347. Adomo Galdiko 
(nuotrauka) — 352. Adomas Galdikas: — Pavasaris (tem- 
pera) — 354; Ruduo (tempera) — 355. Carl Sandburgo 
nuotrauka — 358. švento Jono bažnyčia ir universiteto 
kiemas Vilniuje (iš Vilčinskio albumo) — 363. šv. Ka- 
zimiero kolegija Romoje — 378. T. Valius — Vinjetė — 
Nr. 8 virš. 4 puslapis. A. Vitkauskaite-Merker — Trijulė 
— Nr. 9 virš. 1 puslapis. Antanas Mončys — II Kry- 
žiaus Kelių Stotis — 387. Mykolo Vaitkaus nuotrauka — 
392. A, Krivickas — Sėdinti moteris — 397. Juozas Ba- 
kys — Nuodėmė — 405. A. Galdikas — Piešinys rašalu 
— 407. Jonas Mulokas — Liurdo Grota — 411. Jonas 
Subačius — Monstrancija — 414. J. Kulpavičius — Mon- 
trealio Aušros Vartų bažnyčios projektas — 417. Core- 
ggio — Kalėdų naktį — 10 nr. viršelio 1 pusl. El Greco 
— Marijos vainikavimas — 435. Romas Viesulas — Kris- 
taus Gimimas — 438. J. A. Herbačiausko nuotrauka — 
445. Vytautas Kašuba — Politinis kalinys — 447. Paleo- 
litinio meno pavyzdžiai —450-453. Juozo Brazaičio nuo- 
trauka — 457. Ludolfs Liberts — Venecija — 462. 


2 Ak io 
Redaguoja — Antanas Vaičiulaitis Ried ak e io S aldipie 


Meninė priežiūra— Telesforas Valius 


Leidžia— Tėvai Pranciškonai 


LADA E LEE LA CL TERATŪROS PREMIJA 


Mėnesinis kultūros žurnalas “ Aidai", leidžiamas TT. Pranciškonų, pamečiui skirs po vieną $500.J0 pren:iją už 


premijos komisijos geriausiu pripažintą grožinės literatūros ir mokslo veikalą. šiuo skelbiama jos taisyktės: 
E 


2. 
3. 


1954 metais antrą kartą premija bus skiriama už grožinę literatūrą: poeziją, noveles, apysakas, romaną ar dramą. 
Už premijos komisijos geriausiu pripažintą veikalą skiriama premija nebus skaldoma tarp atskirų autorių. 
Premijos komisija vertins 1952-1953 m. pasirodžiusius viešumon grožinės literatūros kūrinius ir tais metais 
parašytus, bet dėl dabartinių sąlygų negalėjusius būti išspausdintais kūrinius tų autorių, kurie juos prisiųs 
komisijai. 

Eileraščių rinkinys, skiriamas premijai, turi sudaryti nemažiau 32—48 puslapių knygą, jeigu ji būtų išspaus- 
dinta. Novelių ar apysakų rinkinys turi būti nemažiau kaip 100 puslapių dydžio spausdintos knygos. 

Paskutinė data kūriniams įteikti 1954 metų kovo 1 d. Siųsti šiuo adresu: Ant. Vaičiulaitis, 85-64 144 St., 
Jamaica 35, N. Y. 

Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 


Premijos sprendėjų komisiją sudaro: Leonardas Andriekus, Kazys Bradūnas, Juozas Brazaitis, Paulius Jurkus, 
Antanas Vaičiulaitis. 


Antanas Vaičiulaitis, 
83-64 144th St., Jamaica 33, N. Y. 


Bže dia k € lė juos“ N a Ki aį — T. Leonardas Andriekus, 


Dai Eika a kao adresas — Telesforas Valius, 


irni -Niliūnas 
0. F. M., Juozas Girnius, Alfonsas Nyka-Ni A aaa 


Administracijos adresas— Aidai, 
630 Bushwick Ave., Brooklyn 21, N. Y. 


DU KARTU SAVAITEJE IšEINAS LAIKRAšTIS 


DARBININKAS 


YRA PLAčIAI PASKLIDES JUNGTINEĖSE AMERIKOS VALSTYBĖSE, 
KANADOJE IR KITUOSE UŽMARIO KRASTUOSE. 


SUTELKES APLINK SAVE DAUG ŽYMIŲ BENDRADARBIŲ, 


DARBININKAS 


pirmoje vietoje puoselėja lietuviškus reikalus, svarsto tarptautinės-- 
politikos, kultūros ir religijos klausimus. Turi kūrybos priedą, mo- 
terų, jaunimo, sporto skyrius. Duoda išsamias korespondencijas iš 
lietuviškų kolonijų. 


k 


DARBININKAS 


EINA 37 METUS, VERSDAMAS GILIAĄ VAGA 
UžJŪRIO LIETUVIŲ GYVENIME 


METINĖ PRENUMERATOS KAINA: 


JAV $6.00, BROOKLYNE — $6.50, 
UŽSIENYJE — $6.50. 


Administracijos Adresas: 


DARBININKAS! 


680 BUSHWICK AVE. BROOKLYN 21, NA 


